
Si les «Cahiers Wallons» te plaisent, cher lecteur, 
fais de ton meilleur ami un abonné. 


LES CAHIERS WALLONS 


No payis 
(Nivelles) 


No Waloniye, 

C'ést dès candjants stwèlis, dés-ombes èt dés lumiéres, 
C'ést d's-arpèyants richots qui potchont dins lès prés ; 
Au cwèja dès vis tch'mins, c'èst dés tchapèles dé piéres 
Avè ‘ne baye inrûnîye, in gris twèt tchamoussé. 


C'ést dés p'tits blancs-amias qu'èl vièspréye insoûrcèle 
Dins 'l payületé d'in djoû qui rind 's-àme à Djirau, 

C'ést dés piches dé mayis’ 'lé dés flaches dè trinèle, 
Ç'-st-in tchamp d' blé qui 'rglatit du roudje feu dès colaus. 


C'ést dés nwérs bos d' sapins qui bleuwichont lès crèsses; 
Lauvau dri lès viládjes, c'est des brütiants poupliís ; 

Dins l'ér tout bourdonant, dins 'l tacha d'oûr dès gnésses, 
Dés p'tits lapins djuglont pa t't-avau tous lés trís. 


C'ést ' coq walon qui tchante dins lès viles, lès viládjes 
Quand, au vint d' Waloníye, tous lès drapaus clatchont ; 
C'èst lès mots fin spitants du pus bia dés párládjes 

Qui májenont, clérs ét doüs, toufèr, dins nos corons. 


Qu'èl soléy tèche l'ésté, qu'èl printemps l'insoûrcèle, 
Qu' l'ariére-séson l'dèsbîye, qu' l'uviér èl fèye transi, 
El tére què dj'ai skèpi sára pour mi 'l pus bèle 

Pace qué djè 'l vwès volti yét pace qué c'èst 'm payis. 


Marie-Louise LEDRUT-CHOISEZ, R.N. 


Sovenances d'on pwarteü d' dèpêches 


Dins l' grand monde 


(Sart-Bernard) 


On sémedi, li chèf di gâre m'aveut lèyî distèler one eûre pus timpe. 
Poqwè ? One zine come i 'nn' aveut co bin: 

— Vos-avoz bin travayfaudjoûrdu, alo-r-z-è one miète pus rade. Vos 
póroz aidi vosse man ou co r'niètf vosse vélo ! 

Dji n' mè l'aveus nin faît dire deüs côps. Evóye sins d'mander m' rèsse. 
Li djoürnéye aveut stí bone. Lès dringuèles avin.n' tchéyu come dès 
grüzias au mwès d'avri. À l'intréye do bwès d' l'Abiye, dj'a taurdji, au 
mitan d'on cléria, ét aspoyi m' vélo conte on sapin. Dj'a waiti l' vóye, 
dés deüs costés, gn-aveut pèrson.ne avaurlà. Tot doücemint, dj'a satchî 
m' manóye foû di m' potche èt c'minci à triyi lès pices. Dès francs, dès 
d'méy, dès gros sous ét dés mastokes, gn-aveut nin lon d' dissét' francs 
quand dj'a ieû tot raspèpî. Faleut co catchf l' niyau pace qui si nosse 
man tchèyeut d'ssus ! Lès pus bèlès catchètes, c'èst co lès pus 

bièsses ! Dj'aveus dismantchf l' drwéte pougniye di m' guidon ét 
ravolper més caurs dins dès spècheûs d' gazéte bin racafougniyes. 
Dj'a stitchi tot dins l' tube. Quand l' pougniye a stf r'métüwe, dj'a ossi 

I' vélo po-z-étinde s'i gn-arin qui chilteut. On n'étindeut rin. Djé p'leus 
èraler. Quand dj'a rintré è l' maujone, mi frére èsteut astampé è I' 
coujène. Moman èsteut assîte su on chame astok di li stüve, on caté 
rimpli d' canadas su s' choû. Ele pèleut sins lèver sès-ouy. Por mi, is 
s'avin.n' co dispètroné, todi po l' min.me afaíre. Mi frére s'aveut instalé 
come cwèfeü à Faus. Quand i n'aveut wére d'ovradje, i braconeut. 
Nosse man l' barboteut po ca, chaque côp qu'i v'neut. 

— Tins, quí volà ! Ti vins soper avou nos ? 

— Non, dj'èraleus, dimwin i faut qu' dji m' lève tot timpe. 

— T'as binl'timps, dimwin, c'èst dîmègne. 

— Non.na, ê, i faut qui dj vaye fé lès tch'fias dè l'barone à Paltène. Dji 
dwe ièsse là po iût-eûres. I parét qu' gn-a one pitite fièsse èmon s' 
gárde aviè doze eüres. Ti sés bin, avou cès djins-là, i faut iésse pindu au 
clau. 

Il a dit à r'veüy ét potchí su s' vélo. 

Nos-avans sopé à noste auje. Dj'a faît l' bagadje avou moman, do timps 
qu' nosse pa fieut l' toür dé l' maujone èt sèrer lés-uch. Dj'a tapé on côp 
d'ouy su l' gazéte èt choûter l' timps au posse. One miète après, dj'a 


monté o plantchf. Dj'èsteus nauji èt dj' m'a èdwârmu tot d' swite. Dji 
n'a fait qu'on some jusqu'au matin. Quand dj' m'a dispièrté, li solia lûjeut 
d'djà au-d-truviès dès câraus. Dj'a potchí foû di m' lét come onk qu'èst 
r'mètu à noû. 

Il èsteut iüt-eüres, i soneut po basse mésse. 

— Tins, a-dj' sondji, gn-a m' frére qu'est d'djà à l'ovradje. Mi, dji m' va 
aler bwáre on vére émon l' Bá avou més soçons, su l' côp d' dij eûres ; 
dj'a tot l' timps d' m'apréster. 

Dji m'a bin lávé ét scréper one miéte mès massales avou on ví rabot da 
nosse pa. Dj'a sórti mès bonès âdes : mi brune casaque èt més 
pantalons golf, dès pantalons d' maraudeüs d' pomes, dijeut-i l' facteür, 
èt dj' m'a moussi tot bèlotemint. Gn-aveut pus qu' més tch'fias. Djè l's-a 
pigni come i faut, adon dj'a pris one nukète di « brillantine » èt froter 
avou més deüs mwins po lès lîstrer. I m'a falu longtimps po fé one bèle 
crèsse jusse au ré do front. Dj'a réculé po m' veüy tot o murwé èt 
arindji m' pochéte. Dj'èsteus prèt’, tot fris" èt tot r'létchi come on via 
qu'a deüs méres. 

Dj'a d'tchindu lès montéyes. I sinteut bon l' novia cafeu dins tote li 
coujene. 

—Bondjoû, man! 

— Bondjoû, m' fi ! Tins, qui dji sondje, vosse frére a passé énawére et 
èpronter vosse vélo po-z-aler au tchéstia. Il a l&yi l' séne véci. I m'a dit 
qu' gn-aveut one saqwè d' contraire à l' tchin.ne ét qu' vos 'nn'aviz nin 
todi dandji audjoürdu. 

— Nin dandji ? Qu'ést-ce qu'i sét, li. Ï n' coneut nin més-afaíres. 
C'énn'ést d'djà onk, cit'là ! 

Èvôye avou m' vélo, mins avou més caurs ossi. Pont d' caurs, pont d' 
véres ! Dj'ésteus co r'lèvé pa l' cingue, come d'abitude. Li vélo di m' 
frére èsteut aspoyf conte li sou dé l'finièsse di dri. Li tchin.ne pindeut è 
deûs bokèts, one maye qu'èsteut spiyîye, dandjureü. Gn-aveut o baur, 
dins one bwésse ; dj'a métu tot d' swite mi mwin d'ssus. Monseû aveut 
sti trop nawe ou bin il aveut ieû ped do man.ni sès bèlès mwins. 

Si siérvu èt s' fé sièrvu, c'èsteut brámint pus aujiy. 

Dj'a métu on ví d'vantrin ét prinde one picéte ét on mártia. On quárt 
d'eüre pus taurd, li tchin.ne èsteût r'faîte ét r'métüwe, mins més mwins 
èstin.n” dauboréyes di nwáre crauche ét mès-ongues pwártin.n* li doû. 
Diè l's-a froté ét r'froté avou dés cindes di for po-z-awé l' pus gros, èt 
adon avou one pitite broche ét one miète di savon d' Mârsèye. 

Dj'a potchf su l' vélo, ét à dadaye su l' vóye di Strud. Dji m' dijeus qui dj' 
pôreûs quét'fiye moussi è l' coü do tchèstia sins m' fé veûy, discandji d' 
vélo èt l' trosser ossi rade. 

Ayi, ê, twè ! Dj'aveus à pwin.ne métu on pid su l' pavéye qu' gn-a one 
saquí qu' s'a astampé d'vant l' finiésse ét v'nu douviè l'uch. C'èsteut l' 


barone. 

— Entrez, Emile, nous prenions justement une petite collation. 
Qu'èst-ce qui dj' m'è fouteus, ê, mi, di s' collation ! 

Dj'a moussi dins one pitite place èt l' barone m'a fait assire astok di 
lèye. Mi frére èsteut d' l'ôte costé dè l' tauve avou l' gârde. 

— Servez-vous, Emile, je vous en prie. 

Ele n'a nin ieû dandji do m' priyf, c'èsteut dèl taute, èt justumint dèl 
taute au suke, li cine qui dj'in.me li mia. Dj'ènn'aveus d'djà mougni 
trwès, quate bokèts quand dj'a vèyu qui m' frére mi fieut dès 
grands-ouy. Dj'a pinsé qu'i s' dimandeut ci qu' dj'èsteus v'nu fé au 
tchéstia. Après tot, ça n' li r'gárdeut nin. 

Dj'a apicí on-óte quaurti. Tot d'on côp, li barone a candjí d' visadje. Elle 
èsteut div'nüwe ossi rodje qu'on bolia d' feu. Tote jin.néye, èle 
racafougneut s' sièrvète di papi èt trèssiner su s' tchiyére. 

Dji m'a dit : 

— Emile, djoke-tu, ti t' fais r'mârquer, t'as mougnî come on tchin d' 
baraqui. 

Dji n'a pra wêre tchamossé. Dji m'a lévé èt dire mèrci èt à r'veüy à 
tortos. Etrwèd qui dj' l'a lèvé avou m' vélo. 

Mi frére m'a racsi à l' copète do tiène à l'intréye di Faus. I tanfleut 
come on boû. 

— Ê, mau èlèvé, t'énn'as dés maniéres èmon lès djins ! Ti n'as nin sintu 
qu' dj'aspoyeus su t' pid après t' deüzyin.me bokèt d' taute ? 

— Su m' pid? Mins t' n'as jamais passé su m' pid, sés  ! 

— Mins d'abórd ? Ci n'èst nin l'diâle possibe ? Li barone ! 

Mi frére n'a jamais pus wasu s' présinter au tchéstia... 


Henry MATTERNE, R.N. 


Réwéyiz-vos! 


(Fosses-la-Ville) 


Vos qui dwat vélà, n'impórte èwoü, réwéyiz-vos ! On-z-a roté su 
l' lune. Li gnût s'a min.me divu coütchi po mète li djoû au monde. 


Li tére frumejiye di saisichemint ; èle tosse ét c'mince si cinéma ; 
èle ramatit lès mantches d'ostèyes po réfwárci lès dwègts dés mwins. 


I vint dés Rwés qu' n'ér'végnenut nin. 


Dins lès campagnes, dès blancs bèdots braiyenut leûs gadots 
mwárts... poqwe ? Dés-inocints qu' n'ont rin fait d' mau ! 


Après byin dés toürmints, li grin dérin sèmé djaurnéye, infèle èt 
s' dispitiye, po mète su pid l' grande árméye qu'iré èsconte li fwim 
do monde. 


Lès fleürs sont-st-amoureûses, èlles adouvenut leü coeür po qui l' vint 
poûje li laume do djon.ne api. Dès mouches faiyenut l' bagadje. 


Lès vétés fouyes si mètenut à dîmègne. Li p'tite roséye leû fait dès 
colés d' pieles d'árdjint. 


L'éwe dés soürdants coürt à plin-trau ; èle brotche foü d' tére 
po fièster ça : 


On-z-a roté su l' lune, fwárt longtimps d'vant lés-omes. Réwéyíz-vos ! 


Désiré PREUD'HOMME, R.N. 


Avou m'coûr 
â lâdje drovou... 


(Marcourt) 


Je me suis plaint... 


Solo stampé, solo djus, 
gn-aveût toudi por mi 'ne saqwè 
qui n'èsteût nin di sclimpe. 
Mi langadje toûrneût sins-astantche 
átou dés : 
« Dj'a fwim, dj'a seû, 

i fét stofant, 

souh ! qu'i fêt freûd ! 

Dji so mierseüle, més... 

lès véhins, quéle indjince ! » 
Djim'aplindou avou 


... de n'avoir pas de souliers... 


d'ènn'aler à pids d'tchás 

d'vins lès pires èt lès spenes... 

Dj'aveüs portant dés savates, 
co dés tchásses 

qui m' réfusint l'awion dés pires 

et lès-ièbes soürdint pus tinres 
divant m' soü 

po l'boneür di més pids. 

Áy don, dji m'a plindou. 


... jusqu'au moment où j'ai rencontré 


so l' vóye di mès-anôyes, 
tot seü, assiou d'vant s'-t-uch, 
so s' tchéyire à rôlètes, 
on póve aflidjf qui, 
tot loukant' gris ciél, 
djázeüt avoul' noüléye. 
« Abèye, d'heüt-i, 
abèye li pléwe 
po tos lès cis qu'ont seû ! » 


Ây, c'èst çoula qu'i d'heût 
ci qui n' saveüt s' drèsser 
foü di s' tchéyire 

ni s' lèver foû di s' lèt... 


... un homme qui n'avait pas de pieds. 


so l' côp, dj'a sèré mi-uch 
âzès « dj'aseü, dj'a fwim, 
dj'a tchôd, dj'a freûd », 
èt condjuguer l'vèye foû l' «dji » 
órmis ci dès « dj' veü voltf > 
Tote fène mièrseûle, 
avou l' coür à ládje drovou, 
dji m' rapinse l'aflidji 
qui li atétche dès-êles. 
Avou dés mots, dés sons, dés coleûrs, 
dji sáye di r'fé I' djóye dés sáhons. 
Adon, sins tchásses, sins solés, 
dji m'è va d'vins lès pires ét lès spènes, 
lédjire, téle on sóté 
qui rotereut d'vins lès steüles. 


I sondje, i rasondje li sóté d' là-d'zeür, 
tot rotant come on dans'kinèye. 
Mi, dji tüze, dji ratüze 
èt ricwèrder sins détoür 
è nosse bé walon d' toudi 
li lécon dol chin' wése rapwètroule : 
« Djim'aplindou 
di n'aveûr pont d' solés 
djusqu'á momint 
qui dj'a réscontré 
on-ome qui n'aveüt 
pont d' pids. > 


Ô! Come lüt bleü, 

fin bleü, 
liciél qu'a v'lou 

— vóré totl'timps— 
roûvier sès mâlès noüléyes ! 


Lisa CHASTELET, R.N. 


I faut chouver 
pa-d'vant s't-uch 


(Mettet) 


L'agasse, vos l' savoz bin, a ène fameüse babèye, 

Gn-a jamaís ied dandji dè li côper I' filé. 

Quand èle faît pèter s' linwe, èle ni trouve nin s' parèy. 

Elle uke in djoû l' piètris : « In' vos faut nin sbarer. 

« C'èst dès tchôdès nouvèles qui vos-aloz aprinde. 

« Ci n'èst qu'inte nos-ôtes deûs ; n'è fioz nin ène tchanson. 

« Au mitan d'in sûcia, di peû qu'on n' lès-ètinde, 

« ène famile di masindjes si bat come dès démons. 

« Li pére a bètchetè l' mére come pou lí foute ène daye. 

« I paret qu'elle aurèt toürnè s' pate su l' costé. 

« C'est leüs pus près vijins qu'astint catchis dins l'aye, 

« què l's-ont oyu par nát fin prèt’ à s' displumer. 

< Achoûtoz co ç'tèlci : ç'astèt èyîr à I' chíje. 

< Dins l' cayute dés osse-cus, i gn-avèt in drole d'ou. 

« C' n'ést nin pou l's-avanci ; is nn'avint d'dja cinq-chij. 

« C'è-st-in toür di fèchau da l' grande Madame Coucou. 

< Pwisqui nos causans d'ous ; t't-à l'eûre, sul côp d' 
[plandjére, 

« lès djuraus 'nn'ont scrotè d'abórd in d'méy-cautron 

« dins lès nids dés piwitches qui tchampyint dins l' lisére. 

« I faut co qui dj' vos cause dés mariadjes di pidjons. » 

— «Non, di-st-èle li piètris, waîtoz d' fé vosse mwin.nadje. 

< Tot l' monde a sès cramions ; c'est quéquefiye come 
[vos d'djoz 

« mins dji n' mi rafiye nin di choüter vos ramadjes. 

« Dji m' va chouver m' pavéye ét rassonrer m' maujo. » 


Philippe MAUDOUX, R.N. 


— plwitche, vanneau 
— lisére, luzerne 


C'est le temps que tu as perdu pour ta rose 
qui fait ta rose si importante 


Saint-Exupéry, Le Petit Prince 
D'one djoürnéye à l'ôte... 


Ç' n'èst quausu rin... ç' n'èst wêre di tchóse, mins tot l' min.me c'èst bin 
bia, one róse. C'est tot rimpli d' doüceü, come li mèyeû dès rèyons do 
solia. 


C'èst l' vrai, portant, qui ç' n'ést wêre di tchóse dins tote one vicaíriye ; 
mins po prinde racène, vikè èt n' si nin disflani, i li faut bran.mint rinde 
pwin.ne èt sovint s' disbautchi. 


C'èst l' vrai qui ç' n'ést wêre di tchóse, li vicaíriye done róse. Mins si 
one saquí pièd s' timps, tos lès djoûs, po prinde sogne di lèye, po l' 
cadjoler, po l' veüy volti, qwe, adon, èle divint bin pus qu'one róse. 
Èt St-Exupéry nos l'a bin fait comprinde : 
< C'est l' timps 
qu' t'as passé autoû di t' róse 


què l' fait div'nu ç' qu'elle est > 


C'èst bin l' vrai qui tot d'vint pus bia... quand on-z-i a mètu one piciye di 
nosse coeûr ! 


Claudette SONNEVILLE-CANIVET, R.N. 


Ène manoye d'ôr ou 
El timps dès-ôtes 


(Philippeville) 


Èl timps, no timps d' vicâdje, ça n'èst nin da nous, on nos l'a d'nè en 
v'nant au monde... c'èst du prèstè pou du rindu pusqu'on nos lè r'prind 
sins préveni, n'impôte quand èt n'impôte ayu. Ç' timps-là, au pus qu'on 
satche dèssus, au pus qu'i rastrind, nin question dè l' galvauder, c'èst si 
rade woute ene vicaîriye ! 


Gn-a qui s'anoyeneut, èl timps leû pèse, is n' saveneut qwè-z-è fé. El 
pus souvint... is n' feyeneutrin d' leüs dís deugts. Is-ont mau pa-d'zous 
leüs bras, leû tièsse èst vüde d'idéyes èt leü coeür né toke wére qué 
pour zias. Adon, pou üser cès-eûres là, si longues à leû cheunance, is-è 
vont à l' cache après 'ne saquí pou canleter. S'is trouveneut dés djins 
come zias... i n' faut nin d'mander ç' qué ca done ! Quand on-a bone 
consyince dé li min.me ét qu'on n' coneut rin à rin, qu'est-ce qu'on faît ? 
Bin, on cause dés djins ! Cè n'ést nin souvint pou-z-è dire du bin, qué 
du contraire (ét come on n'est jamais nwári qu' pa dés nwárs pots !...) 


Gn-aétou lès « bons pour zias >, is-ont leü p'tit vicâdje bin aeûrè, leüs 
p'tités-abitudes ét... is-ont dandji d' vous pou rimpli lés-eüres vüdes : 
ène bone jate dé cafè, ène pètite goute en tout causant pou n' rin dire. 


Gn-a ètou lès cias qu'ariveneut sins préveni : 

— Come djè passeus par ci, dj'ai pinsè à vos v'ni dire in p'tit bondjoü. 
C'est djinti mins... l' pétit bondjoü, i düre quéquefwès ène dèmèye 
djoürnéye ! Is-ont bin l' timps ; seülemint, is n' vos d'mandeneut nin si 
vos l'avez... bin l' timps. 


Dès-ôtes, zias, í leû manque toudi cinquante centimes pou fé in franc, si 
bin qu'is-acoureneut toufêr à l'emprunt. 


Èt pwis, gn-a lès cias qu'ont toudi djan ou djène, is-ont dandji d' vous 
pou causer d'leûs p'titès miséres. À l's-ètinde, is sont près” à mori... 
mins... is vos-atèreront. 


I gn-a co lès djins qui vèneneut vos raconter leüs vacances. Vos saurèz, 
sins manque, tout ç' qu'is-ont vu, bu èt mindji. Is sont binaujes dè r'viker 
leü voyâdje, mins vous, pa côps, vos-avèz du mau à t'ni vos-ouy 
douvrus. 


I gn-a ètou lès cias qu'ont l' « tèlèfonite ». Come is n'ont-a cure dè 
l'ôrlodje, is n' sè r'toûneneut nin s'il èst douze eûres, si vos-stèz ocupèye 
ou si vos-avèz dès djins. Is tèneneut l' côrnèt èt... is l' tèneneut bin. 


Èt c'è-st-insi tout l' long d' no vicairiye : ène miyète au côp, lès 
pirevoles mindjeneut no timps, scafiyeneut lès bias momints d' libèrtè 
què nos nos rafiyuns d' viker à no cheunance. Insi è vont lès-eüres qui 
nè r'véront jamais pus. Insi èva l' timps, bièssemint, pou rin. 


Èt pou lès cias qu' nos vèyons voltiy, qui sont tout près d' no coeür, i n' 
nos d'meure pus rin à dèspinser. 


Èl timps, c'èst dèl manoye d'ôr. Pou rauveler ç' manoye-là, èst-ce què 
nos n'astons nin tèrtous ‘ne miyète bribeûs sins l' sawè ? 


Josée SPINOSA-MATHOT, R.N. 


Djeu d' lune 
(Namur) 


Onk dès djoüs dè l' samwin.ne, ou pus rade one dès nêts, 
On-z-a p'lu vôy li tére avou l' solia ét l' lune 

Djouwer à caliyates au mitan do stweli. 

Come one binde di raupins pa-dri des grusalis, 

Is djouwin.n' au catchi ét lés djins, sins raucune, 

Ont ratindu qu'au ciél on ralume li crassèt. 


D'ssu ç' timps-là, à Beyrouth, dès bravès djins s' catchenut 
Dins leûs cauves, d'zos dés pires po sayi d' sorviker. 

Et adon qu'au stwèli tot aveüve l'air d'on djeu 

Vélà, dispeüy dès-ans, dés-omes, pires qui dès leups, 

Si batenut ét pérson.ne ni nos pout éspliquer 

Poqwé qu' dins ç' payis-là, byin dés djins i moürenut. 


Tot sûvant li bone vóye, li lune, qui n'èst qu'one pire, 

Sins rin sawè au jusse, fait chonance di djouwer. 
Lés-omes, qui sép'nut tot, qu'on crwéreüve pus malins, 
Nisüvenutnin sovint li vóye qui mwinrne au bin. 

À l' place di s' vóy volti, is-in.menut mia touwer 

Po mostrer qui ç' qu'ést maisse, èt c'èst bin ca qu'est l' pire. 


Charles WILMOTTE, R.N. 


Pourtant... 


(Oignies) 


Mè voye qu'èva trop lan 

Pou t' pauve tièsse malcotéye, 
Toûne èt racatoûne tant 

Qu' tu m' prinds pou ène sôléye. 


Pourtant, d' chu m' voye. 

Mès pids, 

Scôrtchis su lès cayaus, 

Ant brèchi dins lès basses. 

Èt d' m' èva à pîds d'tchaus 
Pou n' pus sinte mès-agasses. 


Pourtant, d' chu m' voye. 
Mès mwins, 

Man.nètes èt crèvaudéyes, 
San.nèt pa tous leüs deugts. 
Èles sant toutes macsôdéyes 
Èt mès deugts sant si reuds... 


Pourtant, d' chu m' voye. 

Mè tièsse, 

Mè pauve tièsse en dèsbine, 
Scranse d'awè tant tûzé, 
Toûne sote come ène toupine 
Qui tchante, djibèle èt r'tchét. 


Pourtant, d' chu m' voye. 
Mès-oûy, 

Nèyis dins in rid'lârmes, 
Sant tout roudjes d'awè brait, 
Raclôs su mès-alârmes 

Pou n' pus vèy cé qu'èst laid... 


Gérard BAUDREZ, R.N. 


Boune an.néye 


(Gérompont) 


« Boune an.néye, pa èt man. » 
Dëjenèt-ës lès-èfants, 

Èt couvië leûs fossètes 

Dë gros bètch à pëcètes. 


« Boune an.néye, mès-èfants, 
Dëjenèt-ës pa èt man, 

Èt tcheriz one drwète rôye 
Po d'mërer së l' boune vôye. » 


« Boune an.néye, brâvès djins 
Èt vëkez co longtimps. » 
Dë-st-on d'vant vosse maujone 
Quand v's-avoz stí médone. 


« Boune an.néye, lés-amés, 
Sièrvoz on vére por më. » 
Dë-st-èle lë viye sôléye 

En rébote po l' djoürnéye. 


« Boune an.néye à tortos, 
Dé-st-é l' bon Diè d'zeüs nos, 

Èt qu' lès-omes dé nosse tére 
Né sondjenèche pés à l' guére. » 


Joseph BOUCHER, R.N. 


CERCLE ROYAL LITTÉRAIRE DIALECTAL 
LES RELÍS NAMURWES, a.s.b.l. 


RAPPORT 1990 


La fin de l'année 1989, qui avait vu les Rêlis fêter solennellement leur 80*"* 
anniversaire, a été endeuillée par la perte, cruellement ressentie, du Président 
Lucien LEONARD qui, pendant 40 ans, s'était dévoué inlassablement au sein de 
notre Cercle. Son dynamisme et sa bonté demeurent présents dans toutes les 
rencontres des Rèlfs. 


Le Cahier Wallon qui lui rend hommage a permis à beaucoup de lecteurs de 
découvrir les multiples domaines de son activité discrète et efficace. Plusieurs 
revues de Cercles dialectaux ont exprimé leur sympathie et leur regret de voir 
s'éteindre une des figures marquantes de la culture wallonne. Lucien SOMME et 
Hubert JACQUES ont évoqué avec émotion sa personnalité sur les ondes de la 
RTBF régionale, en radio, et, en télévision, sur l'émetteur local de CANAL C 
NAMUR. 


L'Assemblée générale annuelle des Rèlis, tenue le 17 février, a procédé au 

renouvellement du Conseil d'Administration et à la nouvelle répartition des 

charges, notamment la désignation du nouveau Président : Lucien SOMME. 
LE MONITEUR BELGE du 19 avril 1990, sous la référence n? 6797, 

à publié ces décisions. 


Cette année, la SOCIETE DE LANGUE ET DE LITTERATURE WALLONNES 
de LIEGE a choisi NAMUR pour cadre de sa journée de décentralisation, le 13 
octobre. A cette occasion, les Rêlis Namurwés ont reçu en leur local de très 
nombreux amis, venant de toutes les régions wallonnes, pour une séance en 
hommage au Président Lucien LEONARD), et pour visiter l'exposition d'un choix 
de Cahiers wallons et d'autres ouvrages publiés sous sa présidence et avec 
son active collaboration. Cette journée s'est poursuivie à COURRIERE, oü Jean 
BRUMIOUL, Président de la S.L.L.W., rappela la collaboration étroite et 
fructueuse entre sa Société et le Cercle des Rèlîs. Un concert donné par la 
fanfare locale clótura la rencontre. 


De passage en Belgique, les Wallons du Wisconsin, si étroitement attachés à 
Lucien LEONARD, fondateur de leur association, ont tenu à faire une visite au 
petit cimetière d'Annevoie, pour se recueillir sur sa tombe, accompagnés par un 
groupe de Rèlis, le 23 juillet. 

Lors de l'assemblée annuelle du 20 mai, la cocarde et le diplóme ont été attribués 
à Gérard BAUDREZ qui évoque dans ses oeuvres, de maniere vivante et 
concréte, les choses et les gens de son pays de Thiérache, leurs traditions, leurs 
problèmes et leurs espoirs. Le « cocardier » précédent, Henry MATTERNE a 
retracé l'histoire du braconnage et des braconniers, avec quelques anecdotes 

pittoresques, thème qui avait fait l'objet des récits groupés dans le premier 
Cahier wallon de 1990. 


Au cours de cette année, les Rêlis ont entouré à plusieurs reprises un de leurs 
socons pour le féliciter et le féter, quand une manifestation rendait hommage à 
son activité dans le domaine de la littérature dialectale : — le 8 mars, à LIEGE, 
un Coq de cristal était décerné au Président Lucien SOMME, pour sa 
collaboration à la rubrique dialectale des journaux de groupe VERS L'AVENIR ; 
— le 13 septembre, la Prière pour la Wallonie d'Emile GILLIARD, 
couronnée au cours d'une séance tenue à la Citadelle de Namur ; — le 14 
novembre, Henry MATTERNE recevait l'hommage de ses concitoyens et de ses 
amis, réunis à la bibliothéque communale d'Assesse, pour marquer la publication 
de ses oeuvres où se reflètent la vie et le folklore de sa région. 


D'autres Rêlis ont été honorés par diverses distinctions : — la médaille du 
Congrès quadriennal de l'Union Culturelle Wallonne, à OTTIGNIES, le 3/2, pour 
Hubert JACQUES, Jean GALER et Ernest MONTELLIER qui a été fété, d'autre 
part, à la Société Archéologique de Namur, le 6/4, à Sart-d'Avril, son village 
natal, le 1/7 et à Fernelmont, le 6/10 ; — Josée SPINOSA, Chevalier de l'Ordre de 
Léopold ; — Gérard BAUDREZ, le Prix du Cwerneü, à Huy ; — Lisa 
CHASTELET a obtenu le 4*"* prix à l'Académie européenne de 
VIGNEUX-DE-BRETAGNE et, au Grand Prix littéraire international Raymond 
BATH (Charleroi), deux 2*** prix avec médailles d'argent, deux 3?" prix avec 
médaille de bronze, une mention spéciale en poésie libre, ainsi que le Prix spécial 
du Cygne pour ses oeuvres en francais et en dialecte, et pour la mise en musique; 
— Charly DODET a obtenu, en décembre 90, le Prix des Critiques (Liège). 


En avril, la Société Belge des Professeurs de Français a sorti un dossier spécial 
sur « la grammaire », conçu comme un hommage à Joseph HANSE, 
Académicien et Président d'Honneur des Rèlis. 


Des Rélís étaient présents : — à la séance du Walon è scole, tenue en leur local, 
le 24/3 ; — à la réunion de l'A.R.E.W., de Bruxelles, à la Maison de la Poésie, à 
Namur, le 16/6 ; — à l'exposition du Livre luxembourgeois, à Namur, le 15/9 ; — à 
la cérémonie au cimetiére de Namur et à la messe en wallon à l'église 
St-Jean-Baptiste, lors des fétes de Wallonie ; — aux festivités du 700*"* 
anniversaire de Neuvillers, avec l'Abbé Raymond MOUZON ; — à la journée sur 
le róle des langues régionales, à Huy, le 10/11. 


Le local des Rèlîs a accueilli comme d'habitude leurs réunions de comité et leurs 
raploûs mensuels, auxquels on a noté plus de 200 présences de membres, venus 
se replonger dans la camaraderie du Cercle et soumettre à la sévère critique de la 
passéte environ 150 nouveaux textes wallons divers, poèmes en vers ou contes 
en prose, dont la variété fournit la matière essentielle de la chronique dialectale 
dans les journaux de la chaine VERS L'AVENIR et des Cahiers wallons. Le 
journal VERS L'AVENIR vient de réduire le rythme de parution de cette 
chronique ; les Rêlis se joignent aux nombreux lecteurs intéressés par le wallon, 
qui demandent de retrouver au plus tót la parution hebdomadaire traditionnelle. 


La bibliothèque des Rèlis s'est enrichie de plusieurs ouvrages. On peut citer : 
Pwéve èt sé di d'ci, de Pierre FAULX, - une traduction de Collines, de 
GIONO, par Emile GILLIARD, — une étude sur le parler de FRANCHIMONT, 


par E.J. PIRET, manuscrite, —des Ré/ís ont entrepris la défense du wallon, 
comme Roger VIROUX, par plusieurs articles. Claudette SONNEVILLE- 
CANIVET a présenté les deux recueils de poèmes, en français, qu'elle a publiés 
en janvier et en octobre. 


Les Rèlis se préoccupent activement de la promotion et de la diffusion du wallon. 
Lucien METTEN accueille souvent des auteurs wallons, et notamment des Rêlis, 
à la soirée dialectale du vendredi, sur RTBF2.-Namur ; au Théâtre royal de 
Namur, il animait la soirée des 900.000 Wallons, le 8/9 — Plusieurs Rèlis 
assistaient, avec Josée SPINOSA et Gérard BAUDREZ, membres du jury, au 
concours de récitations wallonnes, le 20 septembre, à Neuville-Philippeville, 

— Le Président Lucien SOMME faisait partie du jury du Concours des 

Menteurs, à Namur, le 1* septembre. — Un nombre toujours croissant de 
séances théâtrales wallonnes sont présentées dans toute la région, presque 
chaque semaine, souvent d'oeuvres de Rêlis ou avec la collaboration de Rêlis (les 
Joyeux Philippevillains, avec Josée SPINOSA, ou La Chanterie de Belgrade, avec 
Charles WILMOTTE). — Des séances de variétés sont organisées un peu 
partout ; on peut épingler notamment le succès, à GEMBLOUX, du Doyen André 
HENIN et du Président Lucien SOMME, les 9/12/89, 4/5/90, la < sacrée soirée > 
du 20/4 et d'autres encore. 


Pendant l'année 1990, les Rélís ont déploré le départ pour le Paradis dés Rélís, de 
Marcel VERVOTTE, le 3/2, et d'André DULIERE, le 27/4. André DULIERE, 
désigné comme « maítre-artisan des lettres françaises et wallonnes », venait de 
voir son dernier ouvrage Amitiés namuroises couronné, le 6 mars, et salué 
comme « oeuvre du Namurois de l'Année ». 


Les Rèlis ont aussi regretté la perte de plusieurs amis, dont Albert YANDE, 
poéte gaumais, et Jean BAUDHUIN, directeur du GUETTEUR WALLON. 


Par contre, ils ont eu la joie d'accueillir Jean GERMAIN, Directeur de la 
Bibliothèque universitaire de Louvain-la-Neuve, comme membre d'honneur, et, 
comme membres adhérents : l'abbé Paul MALHERBE, curé de St-Jean-Baptiste 
et prédicateur de la messe des Fétes de Wallonie, — l'abbé Pierre DAHIN, curé 
de Belgrade, — l'abbé DARDENNE, petit-fils d'Emile ROBIN et curé de 
Bovesse, — ainsi que, en novembre, Jeanne-Marie HURIAUX, de 
Braine-l'Alleud qui vient chercher auprès des Rêlis conseils et directives pour la 
composition dialectale. 


Ce rapport, fatalement incomplet, tente de refléter le dynamisme et le sérieux de 
l'activité des Rêlis Namurwés. Il ne peut que rendre faiblement compte de la 
camaraderie qui règne parmi les membres du Cercle, qui s'enquièrent à chaque 
rencontre des motifs d'absence de leurs amis, de leur santé, de leurs joies et 
peines familiales, dans un esprit de sincère amitié. C'est cet esprit qui les amène 
à collaborer, toujours bénévolement, avec discrétion et efficacité, dans le 
souvenir du Président Lucien LEONARD, à la promotion de la bonne littérature 
dialectale. Au nom de la Wallonie, le Comité les en remercie. 


P. ROUSSELLE, 
Secrétaire des R.N. 

LES CAHIERS WALLONS 


Sul'pisinte aus-èstwales 


(Philippeville) 


El trin qu'on-a laîchi passer, 
Lésmwins qu'on-a roubliyi d' djonde, 
El boneûr vindu à mwais compte 

Et l'éspwár près” à trépasser. 


L'órlodje n'arète jamaís d' tchicter ; 
Cè n'ést nin pace qu'il é-st-à scole 
Aprijonè dédins 'ne gayole 

Qu'on n'atind pus l' cizét tchanter ! 


Min.me s'il èst woute, èl timps d' méchener 
Dès rèves dins l' pisinte aus-èstwales, 

El coeür a co s' saurot d' bleüwe twale. 

On n'a jamais fini d'in.mer ! 


Josée SPINOSA-MATHOT, R.N. 


Lès mémwêres d'on pwarteü d' dèpêches (3) 


AT vinvole 
(Sart-Bernard) 


On n' p'leut nin dire qu'on s' fieut moru à l'ovradje à l' gáre do Tri, mins i 
faleut iésse capâbe po mète li mwin à tot. One djoürnéye ni r'choneut 
jamais à one ôte. 

Quand l' féye di l'agrèyé s'a mârié, dj'aveus pwarté on moncia d' 
tèlègrames ét on m'aveut r'métu deûs lites di pèkèt po lés-ovris dé l' 
gâre. Djè l's-aveus d'né à mossieû Stassin. Tot d' swite, on l'a sayf, 
tantia qui l' chèf a ieû s' chique. À l' nét, i d'veut co aler à l' répéticion dé 
l' fanfáre Cécilia. Po mostrer à s' feume qu'i n'èsteut nin si sô qu'èle li 
d'jeut, il aveut metu s' tuba à s' dos èt apicf s' vélo. I s'a ènondé po 
potchî d'ssus, mins il a passé iute èt s' sitaurer lès quate fiérs è l'air dins 
lès-ièbes. Quand il a tchèyu, on-z-a ètindu on drole di brût. Nos-avans 
pinsé qui l' tuba aveut fait one fausse note, mins c'èsteut l' fondemint di 
s' pantalon d' couti qu' s'aveut lèyf aler. Nos l'avans v'lu r'léver, mins i 
s'a mwaîji. I s'a rastampé tot seü ét r'monter su s' vélo. Il a c'minci à 
pèdaler ét mesurer l' vóye d'on bas-tch'min à l'ôte. Pa-drí s' séle, on 
vèyeut on bokèt d' blanke tchimîje qui pindeut come on dossárd... 


Au bia timps, li barone di Paltène vineut todi passer saquants djoûs au 
tchèstia d' sès parints. Elle èvoyeut lès vélos d' sés-éfants, one 
samwin.ne d'avance. Li vaurlét do tchéstia lés v'neut qwére avou on 
rododo. On djoû, qui nos v'nin.n* do lès distchérdji do trin, i nos vint à 
l'idéye, avou l' lampisse, do fé one coûsse su lès quais avou lès vélos à 
trwés roûwes. Gn-a onk qu'a fait one rôye à l' tére avou one cróye èt 
chufler l' dépárt. Èt èvôye, ascropus su lès pédales, avou nos mwins 
agritchetéyes au guidon, ét róler come dès-arèdjis. Nos-avans lüté dé 
n-on-l'óte. Pa-d'vant l' gáre, dj'èsteus l' prumí. I m' dimoreut saquants 
metes à fé, dj'aleus gangni, ièsse quét'fiye < maillot jaune » ! Li diâle 
s'énn'a mèlé. Tot d'on côp, dj'a aroké on cayau avou l' bétchéte di m' 
pid ét, d'on lan, dj'a biqueté au plin mitan dès vwès. Dj'aveus on boûrsia 
come on-ou d' pidjon jusse au-d-dizeûs di m' gauche ouy, mins gn-aveut 
pire : li roüwe di d'vant do vélo èsteut plèyîye come on yût”. Djé l'a 
dismonté au pus abfye, ét à dadaye émon l' Prospér Vanvèt à Fauls. 

— Tin, ti coûrs à vélo, asteüre ? Ti n'ès pus au tch'min d' fiér ? a-t-i dit 
avou st-aîr chinète. Ci qu'i m' chone drole, c'èst qui ç' vélo-ci richone 
come deûs gotes d'éwe aus cias qu' dj'a vindu à l' barone di Paltène. 

Enfin, dji su d' comèrce, mi ! 
Il a r'faît l'roûwe, mins djè l'a payí au pris dès monseâs ! 


Nosse chèf di gâre aveut on bia corti au-d-dilong do quai. Gn-aveut 
di-d-tot : dés bèlès salades toürnéyes, dés porias come dès crampes di 
cárioteüs, dés monstrueüs d' Carentan, s'apinse li. Dji v'leus bin crwére 
qu'is-éstin.n' gros à one parèye ádje. Gn-aveut ossi dès djotes bin 
roselantes èt dès rindjiyes di carotes come dés p'tités bétráles. Nin on 
tchinis”, ni oncruwau. Ti pinses bin, on l' véyeut do trin ! 

Ci qu' l'ésteut l' pus fiér, c'èsteut d' sès canadas, dés Rwé Edouwärd 
qu'il aveut faît riv'nu dès-Ardènes. Is-avin.n* dès rantches tortotes à l' 
min.me wôteü. Dès bias canadas, mins gn-aveut come dès rodjès- 
alènes qui s' catchin.n” bin au r'ewè pa-d'zos lès fouyes. Quand djè I's-i 
a mostré, il a c'minci à dèjurer. 

— C'est co l's-Alemands qu'ont apwarté c' losteriye-là avou tot l' rèsse. 
I m'a d'né one viye bwèsse di blanc fiêr avou dèl pétrole didins. 

— Tin, di-st-i, i faurè fé I' toür tos lès djoûs et lès fé rosti ! 

Dji n' dimandeus nin mia. Après prandjére, dj'énn' aveus por one eüre 
ou deûs po rascoude totes lès man.netès bièsses. Ça a co duré pus 
longtimps quand dj'a apwarté lès dorifores do djárdin da nosse pa et lès 
mète avou lès senes. Li fi do chèf, qu'èsteut pére oblat, pâtèrliqueut s' 
bréviaire tot l' long dè l' pisinte. I r'waiteut co bin à bavole èt soríre dins 
s' baube, mins i n'a jamaís rin dit. 


Li pont d' pires qu'é-st-au-d'zeüs do tch'min d' fiér, one miète pus lon 
qu' lès Grands Djoncs, aveut sès pilasses qui tchéyin.n* à bokèts. I 
parèt qu'il a sti macené d'on costé su do bolant sauvelon. Li piqueür 
l'aveut fait sawè et l' chèf di gâre aveut èvoyf on-ome po rèpityi lès 
meurs. C'èsteut l' Blanc Crassèt d' Fauls. Nin lon di-d-là, gn-aveut on 
botique èwou ç' qu'on wideut à bwáre. Dj'èsteus justumint èvôye í 
pwarter on colis. On m'aveut lèyf moussi è l' coujéne po prinde on vére 
avou l' Blanc qu' ésteut pus sovint là qui su s't-ovradje. 

L'ome do botique aveut one fwárt bèle feume. Elle èsteut d'tchindüwe 
è l' cauve po-z-aler r'qwére dèl bire. 

Quand èlle a stí r'montéye, èle s'a toürné po r'clôre l'uch. Li Blanc s'a 
avancí po say dé l' caréssí, mins l' feume n'a fait ni one, ni deüs. Elle a 
bouré l' Blanc on bon côp su l' costé èt nosse vi drozin a bérólé su lès 
montéyes dé l' cauve. I s'a r'trové à djok dissus l' djanti. Nos-avans sti 
oblidjis do l' rimonter foû, uker l' médecin po l' sogni èt l'raminer à l' 
gâre. Nos-avans todi sotenu à mwárt qu'il aveut tchéyu do talus èt s' 
djoster su l' balas”. 


Nosse pa aveut acheté one novèle bérwéte èmon I' tchaurlí d' Lustin. 

One bèle bèrwète à scayons. I m'aveut d'mandé on djoû dè l' raminer 
avou m' frére Françwès. Gn-a d'djà one trote do Trí à Lustin, èt nos 
n'avin.n' qu'on vélo. Nos nos-avans arindji. Mi frére fieut trwès, quate 
cints mètes à vélo ét adon i l' léyeut tchaîr su l' bas-tch'min ét continu- 
wer à pid, chakin à s' toür. Jusqu'à Lustin, ça a stf, mins po riv'nu ! 
Dj'aveus pris avou mi lés-avis à pwarter à Mauyin ét au P'tit Corére. 
Françwès mineut l' bérwéte èt mi, dj' róleus à vélo èsconte di li. Nos nos 
discandjin.n ' tos lès chís potaus. Arivés à l' dréve di Yache, nos-avans 
tchéyu baube à baube avou I' chèf di gáre qui mousseut foû dé l' cinse 
avou one pitite malcotéye à s' dos. Il a sti tot s'baré do m' veüy au coron 
d' Mauyin avou one bèrwète. Dj'a sayf d' li bourer qu' lès colis èstin.n' 
trop pèsants po m' vélo èt qu' dj'aveus couru à l' cinse Delvaus avou m' 
bèrwète. I m'a r'waiti di-d-truviès, radréssi sès moustaches èt paurti 
sins rin dire. 

Li lend'mwin, au matin, quand dj'a atèlé à l' gáre, li chèf m'a dit : 

— Emile, audjoûrdu, vos-aloz fé r'láre tos lès keüves, lès quinquèts, lès 
platias dé l' balance ét lès pwèds. Waitoz d' fé ca à móde di djint ! 

Dj'a pinsé qu' c'ésteut m' pünicion pace qu'on n' lès fieut jamais. Quand 
dj'a ieü fait m' bouye, més mwins éstin.n* totes machuréyes di 
vèrt-di-gris èt d' sidol, mins lès keüves rilüjin.n' come li solia à l'piquète 
d'onbia djoü. 


Henry MATTERNE, R.N. 
` v 2 

Fèvié 

(Nivelles) 


Quand il Ara r'ligní su lès vèrtès patûres, 

Quand l'ètang n' sâra pus qu'in tène murwè bleuwi, 
Vu qu' nos stons su | bikè du court mwès sûr èt gris, 
Nos dirons vire l'uviér qu'a léyi sès-agnûres. 


Pusqué vos v'yez volti lès djounes vèrts dés feuyádjes, 

Qu' lès minous sont d'árdjint su'l ví sau delé'l trí, 

Quand lès djoûs ont mieûs 'l timps yèt qu' l'eüre trin.ne su | 
[courti 

Dins 'l gout d'ariére-séson d'éne vièspréye qui s'astárdje, 

Nos dirons vire l'uviér qu'a lèyf sès-agnûres. 


Marie-Louise LEDRUT-CHOISEZ, R.N. 

Èt co toudi on sondje 


(Marcourt) 


Qwand l' ciél acrotche 
à s' rôbe à cawe 
sès mwins di steûles, 
Qwand lès-êrs foû tchèrdjés d'odeürs 
frûzièt inte lès vèrdjants deuts 
dès fètchîres, 


Qwandl'diérin raskignou 
ariv'nou è s' mohon 

èt qui l' tinre bâje dol leune 
èsblawit lès páhülés-éwes, 

d'vins lès bras dol hôteür, 

li viyèdje rapatch'té s' racrole. 

Adonpwis, i s'édwárt. 


C'ést l'eûre ! 

Addé l'ésse doû qui l' feü d' béyóle 
blaw'tèye, 
fêt bon s'assir... ` 

Èt fé r'viker l' solo tot partèdjant 
sès d'zîrs 

inte lès tabarés sondjes 
di sès carimadjóyes. 


… Btlés-oüy d'on-éfant 
doû qu'li p'tit djoû 
s'dispiète. 


Lisa CHASTELET, R.N. 

Awèlè liberté... 
(Oignies) 


Lè solia audjourdu sè catche dins lès nuwéyes. 

Èt d'ssus l' voye, in bribeû, pa-d'zous s' tchapia trawé, 
Sè trin.ne d'éne basse à l'ôte, loqueteû, minâbe, trimpé. 
An dîreut pa momints vèy router ène sôléye... 


Dins l' pleuve qui lè scorîye come pou l' mète à l'buwéye, 
Sès pids lí f'jèt tant d' mau dins sès solés üsés 

Qu'i n' veut pus í sandji su lè tch'min dèstrimpé. 

Adjalé, tout s'goutant, i n' réve què dè feuwéyes. 


Et il èva, méreseü, pa-d'zoüs l' pleuve èt dins l' vint, 
Ratindant qué l' Bon Dieu lé rencante in momint. 
I li direut sé djwè dé viker au grand-aíir. 


Bén qué dédins s' bésace i gn-é qu'éne mitche dé pwin, 
Awè lè liberté, audjourdu ét démwin, 
C'èst l' pus grand dés bouneûrs, min.me rabiyi d' misère... 


Gérard BAUDREZ, R.N. 


Nosse clotchi 


(Mettet) 


Clotchi di m' bia viladje, vos 'nn' avoz dés souvenances ! 
Vos-astoz bin métu pou conèche lès toürmints, 

lès djoûs d' fiésse èt lès pwin.nes qui v's-évoyoz au vint, 
quand lès clokes tribolenut ou qu'èles sonenut lès transes. 


Vosse coq èst l' fin preumí à vèy pontyi l'oradje. 

À djok su vosse grande crwès, i sét bin l' timps qu' va fé. 
Quand c'est ! momint qu' l'iviér a seû maístri l'ésté, 
ir'waite lés blancs plomions ravótyi nosse viladje. 

Addé lès traus d' mani, i d'mère dès p'titès crayes. 
C'è-st-ostant d'uch au laudje pou 'nn'aler dins l' gurní 

èyu ç' qui lès pidjons rôkîyeront su l' sêmi 

pou mète coûtchi somèy ou quand l' plouve tchaît à r'laye. 


Vos d'voz fé l' deure orèye à tos lès mwaîs ramadjes 
qu'on spaud tot-autoû d' vos ét qu' fafyenut tant do mau. 
Sayoz d'aurder tofér vos scayes su vos cayaus 

pou d'mérer bin d'assène au mitan do viladje. 


Philippe MAUDOUX, R.N. 


Sobayiye! 


(Saint-Aubain) 


Tot d'on cóp, 

Mipwin.ne a somadji. 

I m'a choné l'awè oyu djèmi ! 

Vos m' diroz : « Dès-idéyes ! » 
Non.na, èlle a fait one chinéye ; 
Mipwin.ne a somadji, 

Oyi. 

Come on drap d' mwin su one rimouye 
Quand l' vint s'agrance do l' rabréssi... 


Li timps bétchetéye, 

Litimps coagne, 

Litimps avale... 

Tot ç' qu'èst bon, 

Tot ç' qu'èst mwais... ! 
Sobayiye s'on rovíye jamais ! 


Lucien SOMME, R.N. 

Deur Iviêr po on tchant d' Prétimps 


(Namur) 


I t'aurè choné long l'iviér! À n'è nin veûy li fin ! C'èst l' vrai qu'i n' 
t'aurè rin spaurgni ! Tè l's-as ieû totes ! Lès rascrauwes, lès mwaîs 
vints, totes lès transes, quausu tos lès doûs. À lèyi ouve ! À couru lès 
vôyes qui courenut todi ! 


Longuès-eüres à guigni l' solia dins lès rârès bawètes, rade sitopéyes di 
nüléyes à n'è pus fini. 


Languichantès djoürnéyes à tchèssi lès bèdéyes, lès tènes èpwis lès 
nosses ; à waîti ploûre ou bin niver. 


Naîts sins sondje, à s' cotwade, à souwer lès tchôdes èt lès frèdes ! 
Vos savoz bin ç' qui c'èst ! Mia qu' mi, ç' n'èst nin damadje ! 


Sayans d' rovyi ça au pus rwèd ! C'èst l' vîye èt s'on l' vout co viker, il 
faurè bin prinde come èle vint ! Et ratinde qu'i toüne, li sacré vint do 
trau do diâle ! Qu'il érvauye à bije èt qu'i rèle : quénefiye ènn' aurès” 
do solia! Sèreûve grand timps po t' rènonder. Sins solia qu'as" dèdjà 
seü fé ? Alcoter, brichôder dins tès quate meurs à dès pôvès bèsognes 
d'astaudje qu'il a falu qu'on t' ricomince èt qui n' t'ont co sièrvu à rin ! 


À raconter sès maus, sovint on lès soladje ! Oyi, mais ! Èst-ce bin lès 
pwin.nes dè waíti d' troker mès bèdéyes ? V's-ènn' avoz j'qu'à l' pupe 
avou lès vosses ! Èles si valenut, va, dandjureû ! Poqwè nos lès candji 
d' pachi... Adon, nos ratindrans ! Finirè bin pa s'rimostrer on djoû, va, l' 
solia ! 


Portant l' saison s'avance èt n' sèrans co taurdus po tot ! 


Sint Djôsèf nè l's-a seû bèni, nos timprus canadas ! Sont co là dins led 
clôye à djèmi leûs fayés djètons ! Alons, n' nos lèyans nin rider pus 
bas ! Nos lès faut cheûre, nos-avisances ! 


‘là bin quinze djoûs, si ç' n'ést nin d' pus, qui t' n'as pus seû l'trover | 
coradje d'aler fé on toûr au djárdin. T'és nuké à totes lès costeures, t'as 
lès coleûrs d'on crau-stofé. Ratinde, èco todi ratinde ! Dimwin ! Siya ! 
C'èst sûr, dimwin sins faute ! Si... èt si! Sit nés nin co trop nawe ! 
Saurès’ bin par où cominci ? T'as mia dwármu, portant, ç' naít-ci ! Nin 
dandji d' compter tès bédéyes, ni d' man'ci lès tchéts à marawe, t'as 
r'sondji, mais ti n' sés pus qwé ! On plomiont' kékiye dissus t' front... it 
chone ! 

Tè l'as sintu, èt à l' craye dès volèts mau-sèrés, tè l'as vèyu qu'il èsteñve 
là, c'èst li qui t'a rèwèyi ! Li, l' vrai soçon dés payisans ! Li, l' vrai 
bondiè dès Sarazins ! It' va r'chandi po floriye Pauques. I n' faut qu'on 
sclat dins nos finièsses por li candji tos nos visadjes, one pitite bauje po 
s'ragrinci ! 

Faurè bin l'ranaîri t' casaque, èt l' rauyi t' baube su tès massales, sinon 
t' frès peû aus p'tits-èfants. 


T'ès fwârt choyu, t' bagnes dins tès loques, on t' va prinde por on 
spawèta ! 


Person.ne ni waserè t'atauchi ! I r'glatit su Moûse, ti solia! Vo-t'-là 
r'churé, quausu tot gay, tès-ouy ont leûs blames do bon timps ! Aléz, 
yu! Vas-i, viye arote ! Waite di roter drwèt sins blonci ! Mi-n-ome, il 
ar'ligni t' coyène ! 


Laidemint djosté ossi t' coteladje ! À n' pus r'conèche ! Rostiyes, à 
firlotches, lès cheüves di tès pôrias ! Di t' pilé qui t' choneüve si bia, i n' 
dimeûre jusse qui dès brokètes, dès chovions qui n' ripidront pus ! 
L'iviérin't'auré léyi qu' saquants sprótches aclapéyes su leûs buks tot 
nus, coutchís tot cotwárdus. Il a djalé d' pus d'on fiér bas ! 


Dji n' sé si t' pidrés co lès pwin.nes dè l' ritoürner l' vi bokèt d' dagn di 
tès tayons ! Dire ét fé come brámint, lèyi tot ça couru à róyes ! Ç' 
sèreûve pètchi portant ! N'i as” nin co totes tès racènes ? N'i as” nin 
tant souwé dès tch'míjes, crochí dés pomes èt ratchí tès pépins d' 
cèréjes ? Brámint dés rüses po wêre di tchôse ! À pwin.ne po t' lès 
payi, tès plantes, tés s'minces et tès fiérs di locet ! 


Tais”-tu, t' n'aurés nin leû pârdon ! Di d' lauvau, is t' choütenut, tès vis ! 


‘là nin deüs-eüres qu'i lât l' solia ! À tès-ouy, tot vout d'djà candji ! Tè l' 
sins bin à l'air qui t' rimplit! Vo-t'-là tot radjon.ni ! Rote ! 

Lès fénasses d'adjoncs rassètchîyes crochenut pa-dzos tès gros 
chabots. 


Tés-aubes ont soufri, zèls ètot. Combin d mwatés coches qu'i t' fauré 
bin soyi, rawaite lès grands goürmands qui t' divrés bin laguer ! 


Fauré tot ramonceler èt tè l' frès t' grand-feu taurdu... come tos l's-ans ! 
T'i rostiyerès totes tès rascrauwes, tos tès guignons do deur iviér. 


Rawaíte lauvau : l' rouwale ravike ! Lès minous bókiyenut d' leüs 
scwaces leûs drigueléyes di grouzias d'árdjint ! C'ést bia! D'mwin au 
matin s'il a co rèlé, l'avièrge í tècherè sès filés ! Ragaiyichantes 
tatches, vikantes dins l' gris man.nèt, rosti dès-ayes ! 

Por mi, t'ès Iwagne dè tuzer tot wôt ! S'on t'étind, po quí ç' qu'on t 
pidrè ? Rastrins, ví strin ! Non, ti n' l'as jamais sti, tot jusse !... 


On caflori marou dispwèlté à l' gorlète fait chonance qu'i sodwâme au 
pid do cèréji. Bin quinze djoûs qu' tè l's-ètinds marawer èt s' cobate au 
pus fond dès bouchons di spènes di purnalis. T'i as lèyi dès plumes, in ! 
Vi vaurin ! Bèrôleû ! Bounèployi ! D'abórd timps dè l'sitinde au solia, 
ti cárcasse qui n' tint pus èchone ; grand timps si ti vous ranairi, ti vènes 
pire qu'on vichaud ! Mau-onteûs ! Is n' t'ont nin acsègni po ríre, to tès 
soçons ! T'as ieû t' compte jusqu'à l'an qui vint ! Est-ce qui ça t' 
meûrirè on djoü ? Ti m'étinds, dis ? T'as lés-ouy pièrdus dins on 

sondje ! Qui-c' qui t'aguignes ? Dis ! 


C'èst ça ! Fais l'oneür qu'on fait à on fô, ni m' résponds nin ! 


On pinson assaye si plin-tchant... Scadia? Scowitch ? T' né saurès rin, i 
n'l'achève nin ! 


I d'meüre dèl nive dins lès foncias, aus tchabotes dés stocs disfoüyetés: 
pourvu qu'èle n'è ratinde nin d' l'óte ! 


Deûs djon.nias s'astaudjenut au pus spès dès bouchnis”.. Et dj' vos 
capougne quand on s' rabrésse ! Li crapóde a rodji at drole d'ouyâde 
di faus burlu, èt l' réfwárci joblin cligne on-ouy à t' fausse mawe di ví 
djériau qui blèfe. Profitez-è, djon.nèsse ! Cés djoûs-là n' dureront qu' 
saquants-ans ! N' lès fürlez nin, vos veüy-volti ! Ca d'meüre longtimps 
su li stomac et vos risquez d'è pwárter l' doû j'qu'à l' fin d' vos djoûs !... 


Tchak'tadjes d'agasses pwártant à nid à l' pus wóte fotche do blanc 
bôlî. Li ramwin.ne, èt léye, lès cochas n' sont jamais à s' móde ! On 
fait s' nid come on vout cover ! Nin vrai? Siya ! C'èst l'min.me tos 
costés ! Sil' vint né l'zeü vint nin rauyi, èles mètront l' bouquet à l' 
samwin.ne ! 


Tchîpèl'rîyes et triléye di sauvadjes sauvèrdjas qui s' plonkenut à s' 
discopéci... Quate ou chis maules trop éfoufyis por one fumèle qui s' 
récréstéye... Dispoüsseléye dins lès sètchès fouyes ét poüssére po tos 
vos sowaits ! Bènis”! 


Tchanson d' prétimps qui dispiète tot, qui züne dispeûy todi, èmacraléye 
au tréfond d' tot ç' qui vout co viker su tére... Tchants dès bièsses et 
djésses di djins... L' monde étir toüne au min.me Molin !... 


Soriantès sovenances ridisnichiyes ou fayés pètchis sins pènitince trop 
longtimps coboutés aus r'cwins dès coeûrs naujis... Grands vints 
d'oradje choyus su dés feus di strin distindus... Tot ça vikerè cor après 
twè ! 

Brume aspèchîye d'one drole d'angoche qui t' monte, come sitrindeuwe 
èt trop longtimps stoféye... Ci solia-là vint dè creuwi t' front disgárni... I 
brouye à jamaís d'vant tès-ouy tès viyés-imaudjes ritrovéyes... 
pièrdeuwes... rovîyes à contrè-coeûr ! 


Tanfèle, mi fi, tanfèle ! 


Lès mauvis chufèlenut leûs vis-airs di todi ! Nos l'ratindrans, l' timps 
dés cèréjes... Nos rírans d' nos à plin gosi ! 


Waite à tès pids, fagot ! Ti t' vas co trèbuker ! 


L' dagn riligne èt 1' tére si rèstchaufe ; i t'a choné qu'on l' vèyeüve igni ! 
Dimwin, s'i n' fait co qui d' rèler, t' vêrès r'toürner saquants paletéyes. 
Va doucètemint, vi grimancyin ! Tès bésognes, èlles-ont todi ieû ça d' 
bia, ‘n'a jamais falu lès fé boûre ét lès mète didins dès bwésses po 
lès-aurder j'qu'à mati-salé ! Fais tot su t' pwéds, à timps à eüres, sins t' 
mauveler ét sins souwer èco t' rafrédi ! 


T' n'aurés jamais stí l' diále, nin co lès cwanes ! T'i ariverès au coron 
d' tot... di ç'tici èt d' tos lés-iviérs... cor à timps, éco rade assé, come tot l' 
monde ! 


Dins l' pachi do vwèsin, gn-a d'djà deüs djon.nes bédots à pwin.ne tot 
rassonrés. Leü mére èst co coutchîye, binauje d'èsse soladjiye. 


Lès bons-ouy paujêres dé l' bérbis covenut lès blankès tièsses qui 
sayenut di s' drèssi po r'tchaîr quate pas pus lon. 


Asbleuwis dé viker d'zos|' solia do Bon Die, inocints do mirauke qué l'zi 
a faít veüy li djoû ! 


Sbarés on long momint, d'on côp tot rapaujis, zèls ètot l'ont gosté li 
sólante astaurdjiye d'one âme di payisan, qui rít, come assoti d' leüs 
prumís rigodons ! Deûs lârmes di binaujeté vont rider d' sès massales... 
Ni vint-i nin di s' lès r'trover, lès tinres djaurnons dès-èspwêrs di todi, 
nichís dins sès viyès crwèyances d'èfant... 


Vikants grèfons po lès novias-ame(s done consyince ranaîrîye, po tos 
lès noüs prétimps èt leüs novèlès Pauques ! 


Dijoz-m' ! Èt poqwé nin co-z-è r'prinde po dij ans ! 


René CLINIAS, R.N. 

Cent ans 


Plusieurs écrivains dialectaux auraient cent ans cette année : Marcel 
FABRY (Liege), Géo LIBBRECHT (Tournai), Gustave ARNOULD 
(Namur), Edouard THIRIONET (Jambes) et Georges PELOUSE 
(Namur), co-fondateur et troisième président des Rèlîs Namurwés, tué 
au front en 1918. 


La production littéraire francaise de Géo LIBBRECHT (1891-1976) 
est trés abondante : cent mille vers, dit-on. Tard venu à la littérature 
dialectale (trop tard, de son propre aveu), il n'en publia pas moins 
quelque dix recueils en une bonne douzaine d'années. Il obtint en 1963 
le Prix biennal de littérature dialectale du Gouvernement. 


« Le talent de LIBBRECHT est à facettes multiples. Humeur enjouée 
et humour crâneur, sensibilité de fond mélancolique, relevée parfois 


d'une pointe d'érotisme tendre, langue décontractée qui se veut avant 
tout usage parlé. » (Maurice Piron). 


Jésus 


Jésus né-natif ed' Tournay 
i-étéot d' béon' famil' pa s' mamère. 


Marie ll'a toudi bin él'vé, 
mé on n'a jamé vu s' mopère. 


L'opérasyéon « du Saint-Esprit » 
féaut crwar' qu'èl' avéot bin jeué. 


I étéot l' preume au catéchisse. 
On s'in rapèle aux p'tits panyés. 


Lés movèss lank' qui n' manq'te pos 
i-éont dit qu'i avéot mal tourné. 


Toudi ést-i qu'in n' sét pu d' qwa, 
mé qu' ch'ést d'su l' crwa qu'on l'a r'treuvé. 


(L'z-imaches) 

Twanète 


Ch'étéot l' tans dés-amûsètes, 
on n'étéot foke dés-infants, 

on aleot conter fleurète, 

més on n'a qu'éne feos séze ans. 


Prumié baiser d'Antwanète, 
bras nus, avèc èl rèstant, 

seins durs pa d'zous l' cotonète 
du tablier à rubans. 


Adieu ! séondjes, violètes... 
Ona vieuzi tout douch'mint. 
Alfeos, in n-arière j'orwète 


èt, là-vas, au fèond du k'min, 
èlle èst toudi là, Twanète 
èl gamine èt mi, l'gamin. 


(M'n Accordéieon) 


Dans le deuxième numéro (février 1937) de ces Cahiers wallons, nous 
retrouvons la notice que Lucien Maréchal consacra à Edouard 
THIRIONET (1891-1930). « Il a croqué de main de maître toute une 
galerie de types namurois dans ses Djins d' nos djins publiés en partie 
par la gazette Li ban cloke (1910-1912). A la vérité de la description et 
du dialogue s'ajoute, dans ses contes, l'intérêt d'une langue et d'un style 
particulièrement épurés ». Il eut le malheur, pendant la guerre, de 
connaître une longue captivité. Il en rapporta le projet d'un beau et 
dramatique récit, Lès crwés dins lès bruwéres, que son ami et ancien 
compagnon d'armes, Edmond Wartique (1893-1953), dut, seul, mener à 
bonne fin, la maladie contractée dans les camps allemands l'ayant 
emporté prématurément le 10 février 1930. Il était alors président des 
Rèlis Namurwés. Il a peu écrit en vers, mais son poème Dji vôreñve 
bin, mis en musique par Ernest Montellier, suffit à sa renommée 

DJI VÔREÜVE BIN 


Paroles de Ep. THIRIONET. 


~ 


Musique de E. MONTELLIER. 


vi.yésse One blanke mau. 


E 

w" 

E 

= 

o 

a. 
c 
a 


^ 


ji vô.reüve 


panes et sa .quants 


On rodje twèt d' 


dés vét's vo , lèts 


jone, 


gade ét on 


, Dés pouyes, one 


bièsses 


| 
| 
J 


k- 


| 
(| 


mi.auje, 


^ 
oye, 


lin d'dj 


^ 
üve,p 


E 
v 
c 
* 
s 
5 
A 


;D 


„ re 


ce 


m'pupe di 


Tot tè.tant 


cafeu, 


iye djin. todi 


Deüs bias djambons ét des pans d'laurd. 
djote ét fé 1 


Dji vóreüve bin vóy déz l'aistréye 


Dji vóreüve bin, po yesse tranquile, 
Po cüre li 


Didins m'ridant, saquants pices d'ór. 


Li bone botéye por en famile, 


bin gaiye 


One chére v 


on mouton. 


Djouwer au tchfau séreüve mi djóye 
Dji n'roüwereüve nin pus qu 


Dji vóreüve bin... 


Non... 


Qui m'couyonereüve è tcherdjant l'feu. 
Dji vóreüve bin yesse vi.pére-tôye, 
Qui l'Bon Dié m'done on p'tit r'djéton 


mais dji pièd l'tiesse... 


taijans-nos, c'séreuve trop bia... 


Dié, qui dj'so biesse ! 


Dji vóreüve bin... 


: ça iré mia! 


gote 


= Widiz-me on 


Mirauke aviè l'Irak 
17-01-91 


Li quinquèt frumejicheut co dins l' nêt... 
Tot d'on côp, li tinre lumerote 
a nwêr-rodji 
èt dins l'quinquèt 
gn-aveut pupont d' pétrole 
mins do song 


Joseph DEWEZ, R.N. 


Fusilyi 


I s'a sintu come on pèwion 
qu'on-z-èwîye 
au d'truviès di s' pwétrine 


Il a co scauyi on côp sès-ouy 
litimps d'ésse asbleuwi 
d'après-non.ne 


èt tûzer à l'ôte là 

li cia qu'èst mwârt sès brès au laudje 
clawé 

come one tchâwe-aus-soris 

sul pwate 


in'riv'neut pus su s' nom 
c'èst bièsse in 

èpwis 

ç'a sti 

tot 


Laurent HENDSCHEL, R.N. 
(Rodjès wártiyes, 1989) 

fais de ton meilleur ami un abonné. 


LES CAHIERS WALLONS 


ALBERT MAQUET 


TCHANSONG 
No 00, 
DÈSÍRS INTE DEÜSÉRS 


Que c'est laid le wallon quand c'est 
chanté et surtout accompagné d'un piano ! 


Robert GRAFÉ 


tibi etiam nunc 


may èt lès claw'çons 


vos-èstiz si bèle Lizète 
c'èsteüt may èt lès claw'çons 
èt vos tchantiz més tchansons 
landérinon landérinéte 

èt vos tchantfz més tchansons 
tot fant hiyeter vos-óriliétes 
c'èsteût may et lès claw'cons 


c'èsteût may et lès claw'cons 

may so vos tchifes may so vos lépes 
may tot-avá come on miráke 

fleürs di nivaye so lès tchèr'sîs 
nive di fleurs à fond di m' coür 

à d'hez-m' Lizéte s'inméve-t-on 

èt vos tchantiz més tchansons 


ét vos tchantiz més tchansons 

< tchansons d'amoûr po Lîzète > 
èles vis-aháyit adon 

èt vos tchantiz més tchansons 
landérinon landèrinète 

vos-èstfz si bèle Lîzète 

c'ésteüt may èt lès claw'çons 

clârté di m' coür 


clârté di m' coûr ki pou-dj' co dire 
èt v' rilouki 

cwand tot vosse cwér n'èst k'on sorire 
ki m' vinthouki 

cwand foü d' vos átoü d' vos l'aweür 
di vosse bété 

im” vint sóler d'on clér boneür 
sins l'mèriter 

cwand l' frisse sinteür di vosse djônèsse 
atome vèr mi 

come ine hinêye come ine promèsse 
di paradis 

mins dji n' ti diré rin 


leune plinte leune grosse djéve di k'fèsseûr 
blanc-mwért oüy sins poupá 
ki nah'têye tot-avà 

po savu cou ki l' monde èdeûre 


mins dji n' ti diré rin 
dji n' ti mosteür'ré rin 
k'in-oüy sins lâmes 
k'on coür mouwê 

èt l'âme mi-àme 

djus 'ne sawice è horê 
dè tchèstê laridê 


vo-t'-là co rim'nowe po bawi 
lés-umin.nés disgrâces 
plinte leune pus fásse ki fásse 
avou t' loukeüre di lêd tchawi 


mins dji n' ti diré rin 

dji n' ti mosteür're rin 
broüléyes lès lètes 

èt lès fotos 

imâdjes dès fièsses 
flouwi l'som'ni dès mots 
k'èsprindît nos solos 

leune plinte leune vizèdje di makêye 
sûr ki t'arèdje èt t' pê 
t'áreüs mí fêt 

di t' rihaper so lès nüléyes 


dji n' ti diré máy rin 

dji n' ti mosteáür'ré rin 

ni m' cane ni s' rance 

ni lès feü-d'-li 

è m'rimibrance 

mins n' fât k'on pô d'èsprit 
po dire d'avu compris 

l'ècô 


(li tchanteü inteüre tot fant lès cwanses dè houpeler 
—hou-ou !— d'on costé dèl sin.ne, pwis d'l'ôte) 


dji so dim'nou mastouche, mi, cwè ? 

dè brêre insi avâ lès bwès 

après l' cisse ki m'inm'ré d'amoür. 
— mours. 


volà sûr on mwinde, lu, ci-là, 

dé m' vini consi come çoula : 

mori, sins rêzon, po 'ne tchitchéye ! 
—tchêye. 


grossir al copéte dé martchf ! 
sinte vièrje, kimint l' monde d'oûy toüne-t-i? 
—i. 


volà k'i m'atowe, louke, asteüre. 
im” va-djdju léyi atouwer ? 
—touwer. 


c'é-st-on moudreû, djèl kissintéve. 
vos l'avez-st-étindou : édiz-m'. 
—dîme. 


i vout dès çans”. dji li promèt” 
tot l'minme cwè po l'amadoûler. 


_ ét. 


calin, ciète; mins ossi, marcou. 
—QCou. 


èt ni s' honte-t-i nin d' l'avouwer. 
_ wé. 

tor chal, i n'a nou wé ki dj' sèpe. 
—cep. 


on cép' po haper cwè : on r'nå, 
on sot-dwermant, ou bin 'ne saki ? 
—ki? 


dihez, m' fi, dji v' vóreü complére, 
mins chal, c'é-st-à vos dé résponde. 
—ponde. 


èst-ce po l'pondeû ou li scrinf, 

dèl part dés cis ki fèt lès breüsses 

ou dés claw'tîs d' teü èt d' bècô ? 
—cô. 


maria todi, c'è-st-in-ècô ! 

dj'a co stu djondou, come li côp 
ki dj' flaha èl nut’ à côps d' pogn 
so ine ombe ki m'aveût fét sogne. 


complinte d'ine ârtisse dè cirk 
Fausta Roubi 


come vos m' vèyez chal dihéve-t-èle 
avou m' pantalon à burtèles 

mès mustatches èt mès-êrs di pièle 
djouwant por vos dè violoncèle 

dji n' so nin in-ome mins 'ne bâcèle 

ét min.me po n' rin v' catchí 'ne pucèle. 


dji so miss Biribi 

li pus béle 

li pus fele 

li pus fire 

li puschic 

dimwèzèle 

dè grand cirk 

fameûs d'vins l' monde ètir 
Fausta Roubi 


mi mame ortense dihéve-t-èle co 
fève l'acrobate avou s' vélo 

mi pére on n' saveüt kí k' c'èsteüt 
mins tot l' monde tüzéve à dompteü 
pôr cwand dj' monta on numéró 
avou dés-oürs ét dés chamós 


dji so miss Biribi 

li pus bèle 

li pus fèle 

li pus fire 

li pus chic 

dimwèzèle 

dè grand cirk 

fameûs d'vins l' monde étir 
Fausta Roubi 

on djoû l'avaleü d' sâbes Hèrbér 
ki dj' loukive po on p'tit pépére 

mi vola prinde mi canetia d' fwèce 
dji l'évoya po k'i s' ripwese 

âs tchâtroûs mi c'èst mi d'ha-t-èle 
divant d'ataker s' ritoürnéle 


dji so miss Biribi 

li pus béle 

li pus fèle 

li pus fire 

li pus chic 

dimwèzèle 

dè grand cirk 

fameûs d'vins l' monde ètír 
Fausta Roubi 


èle fa : dji n' pou sofri parèt 

k'on máy im” vinse måker d' rèspèt 
dji téls-apice po wice ki dj' sé 

èt hop dji tèlzès fét valser 

i-n-a lès cis k' sont mâ r'toumé 
lès-ôtes ont fét m' publicité 


dji so miss Biribi 

li pus bèle 

li pus fele 

li pus fire 

li pus chic 

dimwèzèle 

dè grand cirk 

fameûs d'vins l' monde ètîr 
Fausta Roubi 

disc'â djoû ki m' coür si mouwa 
po l' bê Rudolf avou s' bowa 

come on gros pneû âtoü d' sès rins 
vormint dj' l'âreü marié come rin 
nosse Rudy mins l' djalot bowa 

èl sitrinda tant k'èl touwa 


dji so miss Biribi 

li pus bèle 

li pus fèle 

li pus fire 

li pus chic 

dimwèzèle 

dè grand cirk 

fameûs d'vins l' monde ètír 
Fausta Roubi 


a-tot wâkant vève sinte catrène 

dji pinsa d'intrer âs r'pintènes 

mins v'nowe â monde è l'avinteüre 
vrêye èfant d' barakis dji d'meüre 
c'èst po çoula k'oüy mande èscuses 
dji n'a d' gos” ki po fé l' gugusse 


djisomiss Biribi 

li pus bèle 

li pus fèle 

li pus fire 

li pus chic 

dimwèzèle 

dè grand cirk 

fameûs d'vins l' monde ètír 
Fausta Roubi 

cricri's song 


(vwès d' feume, pwis vwès d'ome, eune après l'ôte) 


dji so l' critchète dè tchèri, 

èt mi, I critchon dès tchèrètes. 
dji critch'têye â hazârd, mi, 

èt mi, â hazârd hazète. 


(èssonle) 


çou k' nos vèyans-ans-ans, tot critch'tant-ant-ant, 
nouk ni s' pout doter k' nos l' vèyans, 
èt co mons k'après nos tchantans : 


(vwès d' feume) 


li djône feume dè notêre, 
ki s' done todi dès-êrs 

tot djâzant â vikêre, 
dismètant k' ci-chal djêre 
èt roûvèye sès pâtêrs ; 


(vwès d'ome) 


lès radjoûs k' deûs cuzins 
—cuzin cuzène, dj'ó bin — 
si n'nét d'póy tot on tins 
dri l' heüre dé vi molin 
l'al nut’ ou â matin. 


(vwès d' feume, pwis vwès d'ome, eune après l'ôte) 


dji so l' critchète dè tchèri, 

èt mi, l' critchon dès tchèrètes. 
dji critch'têye â hazârd, mi, 

èt mi, â hazârd hazète. 


(èssonle) 


çou k' nos vèyans-ans-ans, tot critch'tant-ant-ant, 
nouk ni s' pout doter k' nos l' vèyans, 
èt co mons k'après nos tchantans : 


(vwès d' feume) 


li lêde gawe d'ôrganisse, 

ki s' prind vol'ti po 'ne miss 

èt drähnêye e s' lodjis* 

tote nowe (bin n'a nou risse !), 
pôr po cou k'èle ravise ; 


(vwès d'ome) 


lès caleçons dé curé, 

ki s' chérvante a bouwé 
èt ki sont-st-alouwé 
—deus miserere — 

ki s'énn'e-st-ine pitié. 


(vwés d' feume; pwis vwés d'ome, eune aprés l'óte) 


dji so l' critchéte dè tchèri, 

èt mi, l' critchon dés tchèrètes. 
dji critch'téye 4 hazárd, mi, 

èt mi, à hazárd hazète. 


(éssonle) 


cou k' nos véyans-ans-ans, tot critch'tant-ant-ant, 
nouk ni s' pout doter k' nos l' véyans, 
èt co mons K'aprés nos tchantans : 


(vwés d' feume) 
li notére ki s'chagrène, 
li boüz'leüre dèl cuzène, 
li nudisse è s' couhéne, 
èt lès cou-d'-tchásses si tènes 
k'on direüt dès gordènes ; 

(vwès d'ome) 


sins pârler, bonès djins, 
diçoukin'siditnin 

(surtout d'vant tot l' houdin), 
et ki n'ner dés cóps d' dints, 
c'est pus” li sogne dés tchins. 


(vwés d' feume, pwis vwés d'ome, eune aprés l'óte) 


dji so l' critchéte dé tchèri, 

ét mi, l' critchon dés tchèrètes. 
dji critch't&ye à hazärd, mi, 

ét mi, â hazárd hazète. 


li spirou da Nènès 


li spirou da Nènès 

n'a nin mèzâhe di hèsses 
po rac'süre li tchabote 
dèl tchoüláde di houlote 
ou l'pèrokèt da Djór 

à pice e s' gayoüle d'or 
ou I' márticot da Nèle 
k'éle ramina d' Brussèle 


ki freüt-ili spirou 

avou 'ne houlote avou 

on pèrokèt mouwê 
anoyeûs må è s' pé 

avou on mârticot 

plin d' pouces èt k'a l' ticot 
ki freût-i d' cès bièsses-là 
lu ki pidjole sins r'la 


lu ki coûrt lu ki vole 

ki lance ki caracole 

lu ki sins nole ècoute 

come l'aloumíre passe oute 
si fé prinde al vérdjale 

di parèyès-èhales 

non.na ca n' póreüt-ésse 

li spirou da Nènès 


li houlote mwète e s' lét 
d'avu brámint tchoülé 

li pèrokèt mouwê 
rastreûti è s' wahê 

èt I' márticot d'hoté 

tot k'magnií tot d'grèté : 
sins k'èlz'äye hábité 

li spirou s' sint d'sseülé 

oüy por'djonde li houbote 

dèl d^rlin.ne di marmote 

ou I' mávi da Palmire 

è s' gayoüle di wezire 

ou l' hégne d'apoticáre 
l'ésségne d'amon Dják'már 
lispirou amicäl 

fét lés cwanses d'avu 'ne hále 

l'avez-v'vèyou oyou sintou 
(tchanson-míme po 'ne corále di djónes) 


li poupá 
li poupá 
dé foyon 
dé foyon 
li poupá dé foyon nahe 
ahaha l'avez-v' vèyou nahi (bis) 


lipoyon 
lipoyon 
è fouwá 
è fouwá 
li poyon è fouwä crahe 
ahaha l'avez-v' oyou crahí (bis) 


lifoyou 
lifoyou 
so s' téyant 
so s' téyant 
li foyou so s' téyant cwahe 
ahaha l'avez-v' sintou cwahî (bis) 


li bábou 

libäbou 
sosi-âbion 

sosi-âbion 
li bâbou so si-âbion flahe 
ahaha l'avez-v' oyou flahí (bis) 

ètlir nom 


ètlir'nom 
d'agrafà 

d'agrafà 
èt li rnom d'agrafâ bahe 


ahaha l'avez-v' vèyou bahi (bis) 


l'avez-v' véyou oyousintou 
flahf cwahî crahí nahi 

poucapolka 


poucapolka 
cacafougna 


tièsse di bèyole 
grand-mére îyole 
lès caracoles 

n'ont mây dès croles 


pouca polka 

agolina 

coür di mastouche 
amoûrs dine clouche 
ètnou moumouche 
po miss blandouche 


pouca polka 
agolougna 

âme di pô d' süte 
almistanflûte 

lès haricrûtes 
asteûre sont cûtes 


51 


li passé m' disfüle 


leune plinte leune rilûhante nûle 
tchèrêye : li passé m' disfûle 


èt pô m'ireüt 
d' hågnî mès creûs 


coûrs vè çou ki n'a pus m'nou 
li som'nance mi lêt tot nou 

èt pô m'ahåye 

k'on veûse mès plåyes 


va-s' à-d'-divant d' l'avinteüre 

tot m'èpwèrtant è t' loukeüre 
ki dj' catche âs djins 
l'cládi m'toûrmint 


52 


TRADUCTIONS ET NOTES 


Le dialecte wallon employé ici est celui du pays de Liège, normalisé le plus souvent d'après les 
enseignements du DL et orthographié selon le système Feller. 


Les pièces de ce recueil ont été achevées (ou revues et mises au point) au cours de l'été 1990 et sont 
inédites, sauf clärté dim'coûr, qui appartenait au groupe des Calipsó (1988) et qui méritait qu'on lui 
réservát un sort plus approprié en lui faisant prendre place dans cet ensemble de chansons. Plusieurs 
autres poésies des recueils publiés par votre serviteur dans « Les Cahiers Wallons » sont ou 
pourraient devenir d'ailleurs des chansons : c'est le cas pour « Crámignon > et « Ine sakî hufèle » 
(Come ine blanke ariésse, 1975), pour « L'eüre » (Dès steüles divins lès nüléyes, 1986), pour 

« Tihandje 1986 » et « Ranz dés-übalowes so lès pindéyes dé teris dè Cwègnon » (Lès qwate solos, 
1987) et pour « Li tchant d'in-oühé » (Térches di make ét makes d'atétches, 1988). 


La traduction française proposée pour chaque pièce n'est à proprement parler qu'un mot-à-mot 
devant permettre au lecteur de vaincre immédiatement les difficultés qui pourraient l'embarrasser. 


TITRE CHANSONS POUR/SUR DES AIRS ÉQUIVOQUES (litt : des airs de deux airs) 


L'homographie de êr (it. aria) « musique accompagnant des paroles » et êr (lat.aer) «aspect 
extérieur » donne lieuà une ambiguité dont on a voulu tirer parti. 


MAI LE MOI DES LILAS vous étiez si belle Lisette on était en mai le mois des lilas et vous 
chantiez mes chansons landerinon landerinette et vous chantiez mes chansons en faisant tinter 
vos boucles d'oreilles onétaiten mai le mois des lilas / onétaitenmai le mois des lilas mai sur vos 
joues mai sur vos lèvres mai partout comme un miracle fleurs de neige sur les cerisiers neigée de 
fleurs au fond de mon coeur ah dites-moi Lisette qu'est-ce qu'on s'aimait et vous chantiez mes 
chansons / et vouschantiez mes chansons « chansons d'amour pour Lisette » elles vous plaisaient 
alors et vouschantiez mes chansons landerinon landerinette vous étiez si belle Lisette on était en 
mai le mois des lilas 


— La première version de cette bluette, fort proche de la version définitive, date de 1942. 


CLARTÉ DE MON COEUR clarté de mon coeur que puis-je dire encore sans cesser de 
vous regarder quand tout votre corps n'est qu'un sourire qui vient me héler quand hors de vous 
autour de vous la chance de votre beauté vient me soüler d'un bonheurclair sans que je le mérite 
quand le frais parfum de votre jeunesse m'enveloppe comme une bouffée comme une promesse 


de paradis 


MAIS JE NE TE DIRAI RIEN lune pleine lune grosse bouille de confesseur oeil sans 
pupille au teint blafard qui vas furetant partout. poursavoirce que le monde endure / mais jene te 
dirairien je nete montrerai rien qu'un oeil sans larmes qu'un coeur muet et l'âme mon âme 
tombée quelque part dans le fossé du cháteau larideau / te voilà revenue une fois encore pour épier 
les malheurs humains pleine lune plus fausse que fausse avec ton regard d'affreuse guenuche / 
mais je ne te dirai rien je ne te montrerai rien brülées les lettres etles photos images des fêtes 
flétrilesouvenirdes mots qui allumaient nos soleils / lune pleine lune visage de Pierrot sürque tu 
enrages (litt' : dans ta peau) tu aurais mieux fait de te reposer sur les nuages / mais je ne te dirai 
rien jenete montrerai rien ni macanne ni soncrépe nileslysdans ma mémoire mais il suffirait 
d'un peu d'esprit pourétre en mesure de comprendre 


L'ÉCHO (le chanteur entre, enfeignant de héler quelqu'un — hou-ou ! =Ê d'un côté puis de lautre 
de la scène) je suis devenu cinglé, moi, ma parole de crier ainsi à travers bois après celle qui 
m'aimera d'amour. —meurs. / voilà sûrement un drôle, celui-là, de venir me conseiller de la sorte : 
mourir, sans raison, pour une vétille ! —chie. / et grossier par-dessus le marché ! sainte Vierge, 
comment le monde d'aujourd'hui évolue-t-il ? — tu. / voilà qu'ilse met à me tutoyer, tiens, 

maintenant, vais-je me laisser tutoyer? — tuer. / c'estun meurtrier, je le sentais, vous l'avez 
entendu: aidez-moi. — dime. / il veutde l'argent; je lui promets n'importe quoi pour l'emberli- 
ficoter. —lit. / coquin, sans aucun doute ; mais aussi, lubrique. —cul. / etde plus, il n'a aucune 
vergogne à l'avouer. — gué. / iln'y a pas de gué par ici, que je sache. —piège. / un piège pour 
attraper quoi : un renard, un loir ou bien quelqu'un? —qui ? / écoutez, mon vieux, je voudrais vous 
faire plaisir, mais ici, c'est à vous de répondre. — peindre (ou clou, pointe de Paris). / est-ce à 
l'adresse du peintre ou du menuisier, de la part de ceux qui font les brosses ou des cloutiers de 
Theux et de Becco? — écho. / Jésus Marie, c'est un écho ! j'ai été abusé une fois encore, comme 
le coup où je rouai de coups de poing dans la nuit une ombre qui m'avait fait peur. 


— Ce divertissement a été composé sur le modèle, — sans en être l'adaptation, — de la canzonetta 
figurant sous le titre Eco dans la Triaca musicale « Panacée musicale » du vénitien Giovanni 
Battista Croce (1557-1609), dont on a écrit qu'en donnant au madrigal un tour comique, il fit naître 
« une forme musicale de la Commedia dell'arte >. 


— Sur les cloutiers de Theux et de Becco, voy. A. VLECKEN, La Reid, Verviers, s.d. 


COMPLAINTE D'UNE ARTISTE DU CIRQUE FAUSTA ROUBI Comme vous 
me voyez ici disait-elle avec mon pantalon à bretelles mes moustaches et mon air gavroche jouant 
pour vous du violoncelle je ne suis pas un garcon mais une fille et méme pour ne rien vous cacher 
une pucelle / jesuis miss Biribi laplusbelle laplus sensationnelle la plus fière la pluschic 
demoiselle du grandcirque fameux dans le monde entier Fausta Roubi / ma mère Hortense 
disait-elle encore faisait l'acrobate avec son vélo mon père on ne savait pas qui c'était mais tout le 
monde pensait au dompteur surtout le jour où j'ai monté un numéro avec des ours et des chameaux 
/ je suis miss Biribi etc. etc. / un jour l'avaleur de sabres Herbert que je prenais pour un garcon 
sérieux voulut me prendre de force mon bijou de famille je vous l'ai envoyé à la Chartreuse pour 
qu'il se repose moi c'est moi dit-elle avant de reprendre sa ritournelle / je suis miss Biribi etc. etc. / 
elle fit : je ne peux pas supporter vous voyez qu'un mâle vienne à me manquer de respect je te les 
attrape paroü jesais et hop je te les fait valser il y aceux qui sont mal retombés les autres ont fait 
ma publicité / jesuis miss Biribietc. etc, / jusqu'au jour où mon coeur s'émut pour le beau 
Rudolph avec son boa comme un gros pneu autour de sa taille je vous assure je l'aurais épousé 
commerien notre cher Rudy mais le boa jaloux l'étreignittellementqu'il letua / je suis miss Biribi 
etc.etc. / encoiffant veuve sainte Catherine je pensai entreraux filles repenties mais pourétre 
née dans l'aventure vraie enfant de saltimbanques je demeure c'est pour ça qu'aujourd'hui je vous 
en demande pardon je n'ai de goût que pour faire le clown (litt'l'Auguste) / je suis miss Biribi etc. 
etc. 


— ås tchátroüs,à la Chartreuse, lieu-dit de Liège, prés du cimetière de Robermont ; d'où, par 
extension, le cimetière. Euphémisme gouailleur. 


CRICRI'S SONG (voix de femme, puis voix d'homme, alternativement) je suis la criquette du 
chartil, et moi, le criquet des charrettes. jecricrite au hasard, moi, et moi, à tout hasard. / 
(ensemble) ceque nous voyons-ons-ons, en cricrilant-ant-ant, personne ne se doute que nous le 
voyons, etencore moins qu'après nous chantons : / (voix de femme) la jeune femme du notaire 
qui fait descoquetteries en parlant du vicaire, tandis que celui-ci sent monter le désir eten oublie 
ses paters; / (voixd'homme) les rendez-vous que deux cousins — cousin cousine, ai-je voulu dire — 
se donnent depuis tout un temps derrière la grange du vieux moulin lesoirou au matin. / (voixde 
femme, puis voix d'homme, en alternance) je suis la criquette du chartil, etc.,etc. / (ensemble) 

ce que nous voyons-ons-ons, ete. etc. : / (voix de femme) lalaide chipie d'organiste, quise prend 
facilement pour une miss etse promène chez elle toute nue (parexemple !), surtout quand on sait 
ce à quoi elle ressemble; / (voix d'homme) les caleçons du curé, que sa servante a lessivés etqui 
sontusés — deus miserere — que c'est à faire pitié. / (voix de femme, puis voix d'homme, en 
alternance) je suis lacriquette du chartil, etc. etc. / (ensemble) ce que nous voyons-ons-ons, 
etc. elc.: / (voix de femme) le notaire qui s'attriste, l'embonpoint de la cousine, la nudiste dans sa 
cuisine, et les haut-de-chausses si minces qu'on dirait des rideaux ; / (voix d'homme) sans parler, 
mes bonnes gens, de ce qui ne se dit pas (surtout devant toute l'assemblée), et que donner des coups 

de dents, c'est plutôt l'affaire des chiens. / (voix de femme, puis voix d'homme en alternance) je 
suis lacriquette du chartil, etc. etc. 


L'ÉCUREUIL DE NÉNESSE l'écureuil de Nénesse n'a pas besoin d'échasses pour 
atteindre le nid au creux de l'arbre de la pleurnicharde de hulotte ou le perroquet de Georges 
perché dans sa cage d'or ou le singe de Pétronille qu'elle ramena de Bruxelles / que ferait-il 
l'écureuil avec une hulotte avec un perroquet muet mélancolique mal dans sa peau avec un singe 
plein de puces et qui a une maladie indéfinissable que ferait-il de ces bétes-là lui qui cavale sans 
arrêt / lui qui court lui qui vole qui se démène qui caracole lui qui sans tenircompte d'aucune 
recommandation comme l'éclair passe à travers tout se faire prendre à la glu de pareils 
enquiquineurs non ça ne pourrait pas être l'écureuil de Nénesse / la hulotte morte dans son lit 
d'avoir pleuré beaucoup le perroquet muet rétréci dans son cercueil et le singe décédé couvert 
d'escarres d'égratignures : bien qu'il ne les ait pas fréquentés l'écureuil se sentesseulé / aujour- 
d'hui pour rejoindre la cahute de la flemmarde de marmotte ou le merle de Palmire dans sa cage 
d'osier ou le marmouset d'apothicaire (litt : la grimace d'ap.) l'enseigne de chez Jacquemart 
l'écureuil amical fait semblantd'avoirune échelle. 


—ticot, mal indéterminé. Avu /'tícor, expression aux sous-entendus ironiques. 


— hègne d'apoticáre : altération, accomplie dans la seconde moitié du XVII siècle, de la forme 
primitive hème (lat. simia «singe »)qui désignait la figure grotesque, souvent exotique, souvent 
simiesque, grimaçante (d'où la corruption en hègne « grimace ») servant autrefois d'enseigne aux 
officines d'apothicaires. Cfr M. PIRON, Erude sur les noms wallons du singe, BTD XVIII, 1944, pp. 
315-351. 


L'AVEZ-VOUS VU ENTENDU SENTI  (chanson-mime pour une chorale de jeunes) la 
prunelle (de l'oeil) la prunelle delataupe delataupe la prunelle de la taupe furète ahaha l'avez- 
vous vue fureter (bis) / le poussin le poussin dans le feu de pâtre dans le feu de pâtre le poussin 
dans le feu de pâtre craquète ahaha l'avez-vous entendu craqueter (bis) / le feuillet le feuillet sur 
sa tranche sur sa tranche le feuillet sur sa tranche coupe ahaha l'avez-vous senti couper (his) / le 
croque-mitaine lecroque-mitaine sursonombre sursonombre lecroque-mitaine sur son ombre 
frappe (à grands coups) ahaha l'avez-vous entendu frapper (bis) / etle renom et le renom 
d'Agrippa d'Agrippa et le renom d'Agrippa baisse ahaha l'avez-vous vu baisser (bis) / l'avez- 
vous vu entendu senti frapper (à grands coups) couper craqueter fureter 


— Agrafà (Agrippa) était connu dans nos contrées pour son livre sur les sciences occultes, dont les 
sorciers de tout poil avaient fait leur grimoire. 


CANCAN POLKA cancan polka cacafougna tête de bouleau grand-mère îyole les 
escargots n'ont jamais de boucles / cancan polka gouffre coeur de toqué amours d'un sou et 
pas de fourrure de cou (ou de chaton de coudrier) pour miss Blandouche / cancan polka 
agolougna âme de peu de constance audiable les bigorneaux maintenant sont cuits 


—cacafougna : petit diable sortant d'une boite (jouet d'enfant) ; croque-mitaine évoqué pour faire 
peur aux enfants ; grand-mère fyole : pour faire sortir l'escargot de sa coquille, les enfants chantent 
continüment: caracole pistole grand-mère iyole ; agolougna : mot-valise synthétisantagolina et 
cacafougna, composante de la nature nonsense de cette chanson, qui ne s'interdit pas pour autant 
quelque clin d'oeil à la littérature d'outre-Manche. 


LE PASSÉ ME DÉCOUVRE lune pleine lune hostie lumineuse avance : le passé me 
découvre etça ne m'irait pas de laisser apparaître mon affliction / roule vers l'avenir (lil : vers 
ce qui n'est pas encore arrivé) la mémoire me laisse complètement nu et il ne me plaît guère qu'on 
voie mes plaies / va au-devant de l'aventure tout en m'enlevant dans ton regard de sorte que je 
puisse dérober aux yeux des gens le noeud de mon tourment 


—nfile, hostie que les enfants avaient coutume de présenter aux portes, à la nouvelle année, en 
exprimant leurs voeux. 

LES CAHIERS WALLONS 


Limèyeü paurt 


(Moustier-sur-Sambre) 


Quand dji sin m' pôrtè-plume, dins mès dwègts, trop pèsant, 
Qui dj' vôreüve vôy ôte tchôse qu'on plafond pa-d'zeü m' tièsse, 
Dji sondje, tot-en rwaîtant lès campagnes pa l' finièsse, 

Qui, dins mès vîs parints, gn-a ieû dés payisans. 


Qui lève, en gros chabots, mwérneüve lès vatches aus tchamps, 
Su pîd taurd ét matén po s' maujone èt sès bièsses, 

Timps qui li, maneüvrant tchèreuwe, èrére ou hièsse, 

Fyeûve, didins lès royons, crèche li pwin d'sès-èfants. 


Djé l' comprind bén ossi, portant, l' grande v wes dè l' tére ! 
Mins més brès sont trop fwèbes ét més mwins sont trop tères, 
Cés deurès bésognes-là leü faiyenut one miète ped. 

Et, r'djéton disfwarci d'one race di coradjeüs, 

Dji m' di, en rodjichant, qu'one bèle djaube tote doréye 
E-st-on mèyeû ovradje qui l' tchanson l' mia tournéye ! 


(t) Gabrielle BERNARD, R.N. 

Mès-éles 
(Floreffe) 


Mwint côp, i m'a choné qu' dj'aveüve dès-éles, 
Oyi, dès-éles, min.me s'on n' lès véyeüve nin, 
Etqu' dj'aleüve p'lu m'alé piède didins l' ciél 

Po n' pus sopwárter li bièstrîye dés djins. 


Dji m' sinteüve prèt’ à fé come lés-árondes 
Qui nos r'végn'nut avou l' solia d'avri 
Après-awè causu fait l' toü do monde, 
Après-awè vèyu tant do payis. 


Dj'ésteüve à piece su li d'zeü d' li tch'minéye, 
Prèt’ à plonker ét à tot trévautchi, 

Mais dji n'anin ieû l' timps d' prinde mi viréye, 
À la munute, dj'a stf fait prijoni. 


Po n' nin m' manquer, is s'ont mètu èchone, 
Mès prôpès djins, li mayeáür, li curé 

Èt lès wèzins —au mwins onk pâr maujone = 
Bin décidés à n' nin m' léyi voler. 


Dji m'a trouvé réclós drí dés moussétes, 

Ni pus ni mwins qu'on n' freüve por on pidjon. 
Alons, vormint, éwou v'liz don qu'on mète 

Li fô gamin qui s' crwéyeüve on mouchon ? 


Po-z-é sôrti, dji n'a nin ieû aujîye ; 

Dj'a forpassé lès lwès, lès réglèmints, 

Ci qu'on dwèt fé ét ç' qu'i n' faut nin qu'on diye, 
Lès viyes matènes èt lès sacrèmints. 


A-dj' métu do timps po r'douviè l' rayèle ! 
Dés-ans et dés-ans, dji n'a nin compté, 
Divant d' plu sondji à léver li stièle 

Do pidjoni où qu' dj'ésteüve rèssèré. 


Mais quand dj' m'a r'trouvé au-d'zeû d' li tch'minéye 
Dji m'a apárcu qu' dj'ésteüve displumé 

t dji n'a jamais p'lu prinde mi voléye 
Pace qui p'tit-à p'tit dj'aveüve wayimé. 

Djon.nètes èt djon.nias, si v's-èstoz à min.me 

Do fé one saqwè, ni balzinez nin ; 

On s' plaît todi bin quand on fait ç' qu'on-z-in.me, 
Ni lèyîz person.ne vo baurer li tch'min. 


Lucien NAMÈCHE,R.N. 


Laid boton 


(Sart-Saint-Laurent) 


Il èst dri l' bauríre, rèclawé, 

Li seûl boton dè l' laide piyaune. 
Icrét, maugré qu'il èst stron.né 
Todi pus fwárt, pa l'aye di tchaune. 


So-dje bayi s'i saure flori 
Divant d'iésse toürné à fligotes ? 
Il èst pité, r'bouré, moüdrí, 

Èt ça n' lí faît ni pau, ni gote. 


On bia djoû, i florit, l'boton : 

C'è-st-one blanke fleür ronde èt croléye. 
On dit qu'èlle èst bèle, qu'èle sint bon : 
Asteûre, èle n'èst pus copitéye. 


C'è-st-insi po lès djins, ma fwè : 

On mèt lès bias au-d'zeüs do satch... 
Èt l'coradjeûs n' vaut nin Kèlè, 
S'in'anin on tchaurnant visadje. 


Andrée BACQ. 

On n' fait pont d' fricassèye sins casser 
dès-oüs 
(Philippeville) 


Quand, dins l' grand tokwè du monde, drolà pa-d'zous tére, l'aurziye 
coumince à boûre, à l' longue dé boüre èt racaboüre... èlle èsplôse. Ele 
boute èl feu à tout ç' qu'éle trouve su s' tchémin : djins, maujons, 
bièsses, dinrèyes, èle dèsmolit tout pa yu c' qu'éle passe. Adon, lès cias 
qu'ont scapé à in parèy dèsasse, mins qu'ont pièrdu dés parints, dès 
socons et leû p'tit sint-crèpin, is s' dèmandeneut pouqwe ç' què l' viye 
lès veut paréyemint évi. Pouqwè c' qu'i leü tchait ostant d' maleürs 
déssu l' dos. Du côp, is-é vouleneut à tértous : à l' société, aus cias qui 
mwin.neneut lès payis, au bon Dieu qu'a fait l' tére ét qui n'aspétche nin 
qu'on l' déstrüje. Li qui prétche l'amoür, comint pout-i laichi lés-omes 
mori dins lès pirés pwènes èyèt s' tuwér iun l'óte ? 


Gn-a nin qu' l'aurziye qui s' mwaijit pa côps ! Lés-omes ètou, quand is 
'nn'ont assez dé ièsse couboutès pa dés mwaísses qui lès téneneut dins 
I misére adon qu' zias n' pinseneut qu'à rimpli leû boüse... ét leû vinte. 
Quand is 'nn'ont leû crèvè sô d'iésse maleureûs ét d'awè fwin, adon, 
cés-omes-là piédeneut pacyince &y is monteneut à s'mince. S'is n' sont 
qu'ène pétite binde, ça n' siéve nin à grand tchóse, c'é-st-aujiye dé lès 
fé taire : in pindu n'a pont d' babéye. Mins quand is sont 'ne masse à 
r'clamer leû paurt dé pwin, I batch értoüne su l' pourcia èt lès vaurléts 
pèdeneut l' place dés cias qui mwin.nunt l'atelèye. 


El maleür c'èst qu'on n' fait pont d' fricasséye sins casser dès-oûs. 
Bran.mint dès djins qui n'è p'lunt rin ont payi pou l's-ôtes. 


Seülemint, quand on arive trop râde au-d'zeüs dé l' chaule sins-awè 
apris à griper ausès bonsons iun pa iun, on roubliye pa côps lès rüses 
qu'on a ieü quand on ésteut pa-d'zous tout p'tit ét tout minâbe. 


C'ést come qa : su no tére, tout racoumince toudi : lés révolutions, lés 
guéres, lès príjons, lès drapias qu'on tráwe à côps d' canons, lès 
powétes pou tchanter l' liberté ét lès tambours pou lès fé taîre. 


C'èst p't-éte pou çoulà qu'i gn-aura toudi dès póves èt dés ritches, 
dés-eüreüs ét dès maleureüs, dés spotcheüs ét dès spotchis èt... qu' pou 
sayi dé d'meurer ç' qu'elle èst, no tére non pus n' faít pont d' fricasseye 
sins casser dès-oûs. 


Josée SPINOSA-MATHOT, R.N. 


Iésse...rin 


(Namur) 


Iesse... rin: 

Ninin viker, ni plu r'waiti. 
Ièsse... rin : 

Ni p'lu tüzer ni s' ragaf yi. 


Rin pormi, 

Rin pol's-ótes... 
Rin! 

lesse... rin. 


Pontd'lumiére, pont d' solia... 

Djin'surin. 

Quand t'é-st-au monde po l' guignon, 

Fai ç' qui t vous, 

Nin lès pwin.nes di cachi après one tchanson ! 
Djin'surin... 

Mais dji n' brai nin 

Po ça ! 

C'est d'djà quéquefiye bin bia ! 


Claudette SONNEVILLE-CANIVET,RN. 

Sul' sauvlon 


(Namur) 


On blanc solia bagne inte lès nwârès nûléyes 

Èt l'êwe dè l' grande basse vint moru su l' sauvlon, 

Èlle èrva èt laít pa-dri lèye dèl sav'néye 

Èt dès sclats d' totes sôtes qu'èle ramwin.ne di d' bin lon. 


Asteüre, one ouféye di vint tchèsse lès-êwéyes, 

Li timps s' raclérit èt s' rèstchaufe au solia. 

Dins l' ciél, dès mouchons trèvautchenut pa voléyes ; 
Su l' sauvlon, lès-èfants faiyenut dés tchèstias. 


On dragon caracole dins l' bleuw do stweli 

Pol' pus grande djóye do marmoûzin qui tint l' lache. 
Mais on côp l' vint tchéyu èt l' solia coütchí, 

I faurè bin qu'i rid'tchinde ét léver l' dache. 


Alórs qu'is-ont tchérwé leû dérénes róyes 

Lés cias qu'ont bouté au payis dés nütons 

Quand-is seront r'pwasés ripudront leû vôye 

Èt l' sovenance dés bias djoüs passés... su l' sauvlon. 


JeanTOMBAL,R.N. 


Come one gote d'éwe 


(Fosses) 


On cavole su on nuwadje qu'a pièrdu s' vièrna ; 

Pau pus bia dés toûs d' passe-passe, on d'vint one grosse 
[wague ; 

Li vint scorîye ét vos tchèsse, come foû d'on-èna ; 

I v' cheüt èt faît ploüre dèl gote... didins l' tabérnake. 


Tot èst lès quate fiêrs è l'air, li coleür èva ; 

On diréve on grand vacha èt l' ciél po couviète ; 

I sint l' seur su lès fréchaus, lès mouches ont l' créva ; 
On tûwe lès sèmeûs d' boneür ét rin dins l's-assiétes. 

Èt tot d'on côp, gn-a qu' dansenut, c'èst l' bal dès capons ; 
Nin question d' causer d'amoëûr, li ramon tchaíréve ; 

Li feu brûle tot su s' passadje, min.me li baye do pont ; 
Gn-a pus rin sins l' pus p'tite êwe, portant 'l è fauréve ! 


On djémit su s' déstinéye, v'là qu'on candje li timps ; 
On prind sès dérins plaíjis, i gn-a pus qu' dèl chime ; 
On va bagní dins l' solia ca volà v'nul' timps 
D'èraler su on nuwadje... po scoryî lès rimes. 


DésiréPREUD'HOMME,R.N. 


Noces d'ór 


(Namur) 


Raloyis dispeüy cinquante ans 

èt s ritrover étirs... vikants ! 
Vo-I'-là, l' mirauke dès-amoureûs 
qu'ont tofér viké po zèls deüs. 


Avoz compté lès djoüs, lés-eüres 

ét lès côps d' balancís d'órlodje 

qu'i faut po p'lu fwárdji s' boneür 

sins tron.ner, ped qu'on n' vos l' sipotche ? 
Fins parèys aus-awîyes do timps 

tos lés deüs, ni v's-arétez nin 

èt vos vièroz, dins lès dîj ans, 

voste ôr... toürnerà diamant... 


Jean-Marie DETRY, R.N. 

Lè souveni 


(Oignies) 


Lès pus bias d' mès souvenis c'èst lès cias qu' d'aï aurdé 

Dèdins in cwin dè m' coeür du doüs timps dè m' 
[djon.nèsse. 

C'èst dès-aîrs dè dicauce, dè fènâdjes dins lès prés, 

Lè vicádje dè nos djins, leûs-adjîses èt leüs jèsses. 


C'ést dés djoûs plins d' solia rimplichant lès tchapèles. 
C'èst l' Gras, lé Fosse Pîrau aveu sès grands sapins, 
Lè Tri dés Cavaliers ou lès prés dé l' Goutéle, 

Lè Rand Tiène ét l' Broketé, lè Fache, lès Nôbèrtins. 


C'ést co lé ri dé d' Lüve qui coulote pa-d'zous l' pant, 

Èt pis l' Voye du Mwéni aveu l' ruwe Notreu-Dame. 

C'ést pa-d'zous lès grands tchónes lé Fantin.ne du 
[Soürdant 

Ou bén I' Crwès du Biscwit, lé Gáre ét no viès tram. 


C'ést, du costé dau Wé, mé chère èt vièye sècole 
Ayu ç' qué d'ai üsé més culotes su lès bancs. 
C'ést co no si bon mwaísse en cravate ét fau-col 
Qui nos scoleut si bén asto du Ri Maran ! 


C'èst m' viládje dé Tièrache, cléris ^ dèdins lès bos, 
Qui sé stind bén paujére dins no cwin d' Waloniye. 
C'èst l' viéye eglije dé pires qui saye dé fwai l' gros dos 
Pa-d'zous l' bije qui choufèle au mitan dé l' Fèyîye. 


C'ést tout ç' qui d'meure catchi au pus fin fand dé m' 
[coeáür. 

Cè qu'è fwait mé djon.nèsse m' è márqué pou toudi. 

Èt toutes cés-anéyes-là m'ant déné tant d' bouneür 

Qué désqu'à m' dérine bóye dé 'nn' auderai lé souveni. 


Gérard BAUDREZ,R.N. 


Flotchîyes di sovenances 


(Strud-Haltinne) 


V'là qu'i nive à non syince su l' pachi da Mérence. 
Dji m' riveu à scliyon aus doucès-eüres d'èfance 

Èt rid'tchinde d'on randon pa-dri l' cinse da m' párin ; 
Dès consîyes di plaijis ont r'blanki tos nos tch'mins. 


Inive dissu l' culot, mins nos sclûjes sintèt l' rance 
Èt l' pature radjon.niye mi ragaíyit d' sovenances 
Come si l's-èfants d'adon rabrokin.n tot biéssemint ; 
Il-a maurlé dispóy, su lès tièsses daus gamins. 


Lés-iviérs, onk à onk, ont rafrèdi l' pasquéye 
Et niveter bin sovint su nos tinrès-anéyes ; 
Portant, saquants bouneurs ont cové avièrla. 


I payetéye su l' culot, i nive dissu més djóyes, 
Mins lès pisintes di m' coeûr rècourèt viè l' min.me vóye ; 
Lés marayes di m' djon.ne timps ont chin.né su leüs pas. 


Fernand TIMSONET, R.N. 


Dè d'yà...2 
(Nivelles) 


I v'noût, seür, d'éne sadju ! 


Djé l'ai vu soürti du brouyárd 
Djusse su I voye qui min.ne au vèvi, 
Il a roté 'l long dès-osiêres. 

— In djoû plindu 'rlètche èl cloki — 


Il a passé d'lé '| ri babyárd 

Qui bèrdèle pa-d'zous lès pouplis 

Yèt fét spiter dèl blonde lumiére 
Quand 'l djoüne matin trawe l'èstwèlf. 

I v'noût dè d'yû ? 
Pèrsône n'èl sét ! 


Intrè sès dints 'ne feuye dè trinèle, 

In baston d' frane dins 'l pâme d'ès' main, 
Il a flauné t't-avau 'l vilâdje, 

In grand nwêr tchí tout-asto d' li. 


Dins '1 lûjant vif dè sès pèrnèles, 

Ène tchanson mûse come in doûs vint, 
El dûr solèy a r'cût 's visâdje, 

In djoûne visâdje, lisse èt sins plis. 


I v'noût dè d'yû ? 
Pèrsône n'èl sét ! 


D'li-z-ai párlé dé d'zeür èm-n-aye, 

D' li-z-ai criyf : « Ê, l'ome, bondjoü ! > 
Tout-intèrprîs pa sès-idéyes, 

Il a passé sins m' résoner. 


D' li-z-aroüs d'né lès saquants gayes 
Tcheûdes dins 'm pachi à | pwinte du djoû, 
D'l'âroûs lèyi, à 's vèrzinéye, 

Poursûre ès voye sins bèziner. 


Il-a monté pau tch'min dès crèsses, 

Qui n'min.ne nulvárt, in tch'min pièrdu, 

— Es tiésse dansoût dins 'l vèrt dès dgnèsses = 
Il-a passé... disparètu... 


I v'noüt dé d'yà ? 
Pérsóne n'èl sét !... 


Marie-Louise LEDRUT-CHOISEZ,R.N. 


Ign-avéténe bièdjerèsse 


(Mettet) 


Vos qu'astèt au r'cwé su l'uréye 
dji v's-ai waiti éne eüre d'asto. 

Vos m'avoz fait rouvyi l'eüréye 
qui m' ratindét è nosse culot. 


V's-aviz ramoncelè dèl foüréye 

pou v's-achîre su vosse cote di d'zos. 
Vos fyiz l' deure orèye aus bwèrléyes 
mins vos t'níz à l'ouy vosse tricot. 


Vos parétiz télemint nozéye 

au mitan d' tos vos p'tits bédots 

qui dj'aurés v'lu, jusqu'à l' viéspréye 
dimérer pa-dri lès fagots. 


Vos-avoz mwinrné voste agneléye 
bwáre d'éne alin.ne au p'tit richot. 

Vos n'avoz nin stí stomakéye 

quand lès bièsses s'ont métu à gngnos. 


Quand elles ont stí bin rafoüréyes 
qu'elles ont ieü spaumè leû gaviot, 
elles énn'ont ralé pa l' chavéye, 

sins fé l' long cu, sins fé l' gros dos. 


Dj'aurés v'lu ièsse li p'tite bédéye 

qui vos bèrciz dins vosse rèsplot. 
Dj'aurés v'lu iésse ? Qué Iwagne idéye ! 
Qwè v'loz, dji sé-st-in pau bièrdjot. 


Dji v's-af sondji tote li sweréye 
quand dj'af sti r'mètu è m' culot. 
Pitite bièdjerèsse qu'astèt si gaîye, 
sabaye, si dji vos r'vièraf co ! 


Philippe MAUDOUX,R.N. 


— résplot : corbeille en osier 
— biérdjot : personne joyeuse et sans souci 

Li puce di nosse vikairiye 
(Bambois-Fosses) 


On tchin d' coü, min.me adwit, nn a co bin s' kédje di s' lache ; 
[d'vint érnauje, i satche, i l' sikéte d'on hikèt ! 

Adon, pa l' craye di l'auje, i stépe ét i bérdache 

Pa-t't-avau lès rouwales, lès pachis, min.me o bwès ! 


Dins one chavéye, l'óte fiye, on tchin pété èvôye 
Réscontére on-óte tchin : one divise à taper ! 

On-z-ót byin dés novèles d'on soçon qu' coûrt lès vôyes : 
Wou-ce qu'i gn-a one robète ou one pouye à haper... 


Mins on kète qui béróle rascoud pa-cóps one puce... 
Tèlmètant qu' canletéyenut, i gn-a one qu'a zoublé. 

Èt qwè-ce qui ç' biésse-là fait ? Sins lauki, èle vos suce, 
Ele copike li novia, qui s' cotape ét s' gréter. 


Dès djoûs au lon, èle pike, i gréte, èle pike, i gréte... 
Is' disbautche tot, pinsant qu' n'è vièrè mauy li fin ! 
Chis côps, dis côps su l' nát, si lodjeüse li dispiète. 
Scrand odé, i bèguîye, i 'nn' atrape li balzin. 


Tot dwèt lachi, portant : on djoû, à plin.ne samwin.ne, 

Là qu'i n' sint pus s' boüriate ! Il è d'meáre tot saisi ! 

I né l' wase crwére do côp, qu'il é-st-au d'bout d' sès 
[pwin.nes; 

I s' cheüt one miète, waite, choüte, grète vélà, létche véci... 


Qué bèle viye ! Qué murauke ! I r'faít si p'tite prandjére ! 
I pout dwármu tot s' só ! Tot qu' rid'vint come divant ! 
C'est I' vrai po saquants djoüs, mins ça d'vint trop paujére ! 
Can' dure nin, qu'i vóreüve rawè on-abitant ! 


Bran.mint dés djins s' plindenut, come nosse tchin, d' 
[leûs-èguignes, 

Èt on côp qu' 'l è sont quites, bin rade is lès r'grètenut, 

Faut-i crwêre ! Vèyan.mint qu'is s'ritchôkenut à l' guigne, 

Sins taurdji, sins frapyi : c'è-st-après ça qu' cachenut ! 


Roger VIROUX,R.N. 

Lès mémwêres d'on pwarteû d' dépéches (4) 


A l'ârméye blanche 
(Sart-Bernard) 


Dj'aleus co sovint à Sorène. Dj'f aveus saquants bonès places. 
Gn-aveut min.me one qui valeut d' l'ór. C'ésteut èmon l'Bènèf, on 
botchf, si on p'leut lomer ça on botchí. Il aveut louwé l' gáradje da one 
viye feume èt il i touweut dés pourcias, en fraude come di jusse. Li 
mârtchandîje n'i tchamosseut wêre. I vindeut tot o viladje, à paurt lès 
djambons di d'drí qui dj' ramineus émon s' grand-pére, aus Grands 
Djons do Tri, po lès fé saler ét éfumyi dins one pitite cauve à l'intréye 
do bwés. Ça sinteut bon lès-awîyes di sapin, lès djnièsses èt l' pèkèt. 
Mi, dji sinteus surtout I djambeléte ét l' pan d' laurd qui barlokin.n* dins 
m' bésace quand dj'è riv'neus. Pwarter dès djambons ou dès-avis, 
c'ésteut todi travayf. On diále, c'est l'ôte, s'apinse li mártchand d' 
bondiès. 


À Sorène, li viye feume ni saveut nin ç' qu'on tchipoteut è s' gáradje. 
On li aveut bouré qu'on-z-i fieut dèl munuserîye. Ele vineut co bin 
choûter astok di l'uch, mins come elle èrtcheut sès pids su lès gravis, on 
saveut bin qu' c'ésteut léye. Adon, li Bènèf purdeut l' révolvér à pompe 
qu'il aveut po touwer lès couchèts èt l'aspoyf tot-au-d'zeüs d' l'uch, su l' 
béton. I tireut on côp. Gn-a ça qui boucheut come li tonwáre. Li viye 
feume rècoureut ossi rade ét d'morer rasta yüt djoüs au lon. On côp qui 
I Bénéf aveut tchèyu buk à buk avou lèye, élle aveut d'mandé ci gu! 
c'ésteut po on trayin. 

— Ci n'èst rin, ô madame, dji strume on novia mártia à poûre. I m' siéve 
po-z-èfoncf lès grandés pontes, ça fait one miète di brüt, mins ca èst 
fwárt aujiy, vos n' sauríz crwére li timps qui dj' gangne avou one 
parèye ostèy. 

— Mins dji n' veu jamais pont di scroûles, ni d' sóywére, ni d' meübes.. 
Qu'est-ce qui c'ést qu' vos m' brichódoz là è m' gáradje ? 

— I n' faut rin dire à pèrson.ne, savoz, madame, pace qui dj' séreus 
coudu pa l's-Alemands. Dji fai dés meübes po l'árméye blanche. On lès 
vint qwére dèl nét ét dji r'nétiye tot come i faut po qu'on n' veüye rin. 

Madame n'a jamais pus d'mandé qwe, èt l' Bènèf a travayi tote li 
guére. 


Gn-aveut on tchèrdjeû dé l' gáre qui d'moreut deûs, trwès maujones 
pus lon. On djoû, i m'a d'mandé si dj' n'ireus nin aprés non.ne jusqu'au 
Bwès d' Vilé. Dji d'veus aler émon s' frére, astok do cimetiére. Là, on 
m'a r'métu on longu paquet bin ravolpé dins do gris papi. On l'a stitchf 
dins on satch à canadas èt l'atèler su m' vélo. Quand dj'a stf po paurti, 
l'ome m'a dit : 

— Waite à twè, sés”, c'è-st-on fisik ét deüs cints cártouches ! 

— Qu'èst-ce qui c'èst qui t' tchantes là ! On fisik ? 

— Ti n' pous mau, ê, i n'èst nin tcherdji. Èt pwis, t'as t' brassárd ! 
C'èsteut l' vrai, dj'aveus on vét' brassárd avou one crwès gaméye ; 
gn-aveut one saqwe di scrít d'ssus en-alemand, dji n' saveus nin qwe, 
mins ça v'leut dandjureû dire : pwarteü d' dépéches. 

Dj'aveus l'vèssète. Dje l'a co ieû d' pus quand dj'a arivé à Lustin. Li 
pont aveut potchí dins lès prumís djoûs dé l' guére ét on trèvautcheut 
Moûse avou one bârquète. Astok do passadje d'éwe, gn-aveut on sôdâr 
qui monteut d' gárde. I m'a fait sine do passer. One miéte pus lon, 
saquants djins ratindin.n' ét copiner étur zèls. Dj'a avanci jusqu'à là. 
Tot d'on côp, èst-ce qui dji n' veu nin deûs feld-jendármes abroker èt fé 
rèsculer tot l monde. Mi, dj'èsteus come clawé su place. Li bârquète 
èsteut à bwárd, li passeû m' riwaiteut. Gn-a onk dès deûs gris qui m'a 
atauchi : 

— Vous, kom, schnell, vous service, a-t-i bawi. 

Il a apici m' vélo ét l' coütchi conte li banc pa-d'vant l' vérnia dè l' 
bârquète ét is-ont monté tos lès deûs avou mi. Nos-avans trévautchi 
Moûse sins moufeter. Dji d'veus ièsse ossi blanc qu'on mwárt. Dji 
sinteus l' souweû couru su mi scrine ét més gngnos tchoker onk conte 
l'óte. Arivé d' l'óte costé, come is n'avin.n' nin boudji done pate, 
dj'ésteus one miéte rapaupi. Dji n'a nin balziné. Dj'a dit au prumí : 

— Danke schón, moi partir vite, service ! 

— Ja, ja, gut, a-t-i répondu. 

Dj'a potchí su m' vélo ét évóye sins d'mander m' rèsse ni m' ritoürner. 

Deüs, trwès djoüs après, dji travayeus su l' quai avou l'tchèrdjeû. 
Volà-t-i nin qu'i lí prind l' zine do rintrer è l' lampisteriye è moussi foû 
avoul'fisik. 

— Wèvas'avouça? 

— Bin, djimèl' va say. 

— Ti d'vins fô por mi, gn-a one saquí èmon l'Driyin ! 


Come d'èfèt, li Chanche di Mauyin èsteut atauvelé o cabarèt èt bwáre 
saquants grandes gotes. I ratindèt s' feume qu'èsteut èvôye au martchi. 
Èt come li trin aveut sovint do r'tárd, il è profiteut. Si bidèt ratindeut ossi 
avou l'cáriole : po l' momint, il èsteut bin paujére ét mougnf s' picotin, 
avou s' tiésse fougniye dins on satch pindu à sès-orèyes. 


Sins s' ritoürner après si wêre di tchôse, li tchèrdjeü s'aveut aspoyf à l' 
crésse do meur èt ligni one jate d'on potau électrique. Il a tiré, li jate a 
volé è bokéts, mins gn-a onk qu'a v'nu bikter d'on lan one miète dizeüs l' 
kèwi do tch'fau. 

Adon, ça a stf rwèd. Li bièsse a rouwé, come si one grosse wèspe 
l'aureut ieû agni, ét pingní sès sabots dins l' lédjére tchèrète. Pwis, èle 
s'a solévé d'on côp su sès pates di d'vant, rauyf s' loyin dé l' baye, èt à 
rlaye au d' truviés d' tot, do costé dé l' grand-route., I parèt qu'on l'a 
racsf à l'intréye d'on pachi, vêla su l'Esse. 


Mi, dj'énn' a ieü m' sô. L'árméye blanche, ç'a stí fini ç' djoû-là ! 


Henry MATTERNE, R.N. 

Est-ce què...? 
(Philippeville) 


El plouve assanke lès pachis. 

Lès bowéyes d'ièbes qui passeneut leû tièsse 
èrcheneneut 

à ‘ne masse dès p'titès-îles spayaurdèyes 

su 'ne grande basse d'eüwe. 


Dins lésrichots 

èl vint fait s' buwéye, 

ça wachote à n' nin-z-e fini 

si bin què l'ri 

a l'air tout caflori d' sav'nèye. 


À I coupète dès-ârbes, lès tchâwes 
sont-st-à balançwâre dins leü nîd. 


Lès couchètes què l'iviêr a dèsfouyi 
s' pèdeneut pou dès ramons, 

v'là-t-i nin qu'èles ramoneneut l' cièl 
Èt què ç'tici dèsploye ossi rade 

ène mwinre èchèrpe dè solia. 

Lair ès' ranairiye 

èt tout s' rabiazi. 

Est-ce què... 

ça n' s'reut nin coulà l' powésiye : 
ène miyète dé poussiére dé solia 


qu'on spayaude su lés miséreriyes 
dè l'vîye ? 


Josée SPINOSA-MATHOT,R.N. 

LES CAHIERS WALLONS 


Désiré PREUD'HOMME 


SU L'ASTANTCHE 


Preumi bétch 


Quand l' solia a d'chindu 

Dri lès-ôrnias d' l'astantche, 
Nos-éstin.n trop taurdus 
Qu' po passer po dés-andjes. 


Nos n's-avin.n' seré l' mwin 
Po nos d'ner do coradje, 

Èt sospirer longtimps, 

Tot sowaítant l' bétchadje. 


Est-ce mi qui m'a clincî ? 

Est-ce vos qu'a cheü vosse tièsse ? 
Ca po nos rabréssi, 

I gn-a pont ieû d'ótes jèsses. 


Mins dj'a véyul' solia 

Doner one dêrène lètche, 

À l'têre, dri lès-ôrnias, 

Do timps d' nosse preumi bètch. 


Sins moti, 


Nos n's-avans cowaiti 

Po fer d'viser nos-ouy ; 

Et vormint, sins moti, 
Nn-avans pont ieû d'embrouye. 


I m'a falu l' plaiji 

Di vos d'neron p'tit bétch, 

Po sawè qu'on rodjit 

Quand on lêt brûler l'mètche. 

I n'a falu qui m' brès 
Po-z-i aspouyi l' vosse, 
Èt po comprinde li s'crèt 
Dè l' vicaîrîye done soce. 


I m'a falu vosse có 

Po-z-i plu r'pwèser m' tiésse, 
Et dwármu là tot m' só, 
Sul'cossin d' vosse djon.nèsse. 


À l' fontin.ne 


Vos v'sov'noz bin do djoü 
Qu'on n's-a lèyí échone, 
Po-z-aler fer on toû 
Woüqu'l'amoürést midone ? 


Nos-avans sti lauvau 

Au soûrdant dé l' fontin.ne, 
Su l' mossé dés cayaus 

Dè l' pisinte di castin.ne. 


Avoul' paume di vos mwins, 
Vos-avoz fait one jate, 

Et nn-avans bwèvu d'dins, 
Deüs trwès côps ou bin quate. 


Dji vos-a dit, ç' djoü-là, 

Qui vos fyiz binl' mwin.nadje, 
Etnn-avans, sins flaflas, 

Fait criyi po l' mariadje. 

Au bon timps 


On noû solia vint sèmer l' djwè 

Po qu' l'amistè r'chandiche noste âme ; 
I r'mèt dès fleürs au jolibwès 

Èt dès soríres après dès lârmes. 


L'api s' réwiye, c'èst l' timps do mièl ; 
Litinre wazon gârnit s' moussemint ; 
Li seüve rinfèle li paute di swèle 

Èt faît pontyi l' cène di frumint. 


Li sauvadje côre a sès-angouches, 
Pace qu'on minon vint d' rèche d'one couche ; 
One voléye d'auwesrivintdi-d-lon, 
Po fer lès preûves dè l' bèle saîson. 


Li vint djoüwe dins lès blancs nuwadjes, 
Come one grande mwin dins on paurtadje ; 
One aulouwète fait l' Sint-Esprit, 

Divant do d'chinde po ponre dins s' nid. 


Su l' murwè d'éwe do p'tit vèvi, 
One djon.ne sau s' clince po vóy li lune ; 
Ele ratind là lés quate quaurtís, 
Po ' prinde étire ét fer fôrtune. 


Li gnût dischind, sès tch'fias su s' dos, 
Po passer l' chije come ça li chone ; 
Là-d'ssus Burno r'pwate si fagot, 
Litimps s' régrigne, l'air si moutone. 

Après l' sogne 


Li vièspréye vint su l' dagn, 
Apwarter l' paujèreté, 

Tot s' coütchant su l' campagne, 
Ele fait d' l'ouy à l'biaté. 


Li djoürnéye qu'a stí deure 
Polés djins qu'ont bouté, 

A donné l' bone mèseure 
Po copler l'amisté. 


Li musique dès-assiètes 

Fait tchanter l' cia qu'a fwim, 
Lès randons dès fortchètes 
Sûvenut l' danse dé l' bèle mwin. 


Ign-arin d' sorpurdant, 

Quand on-z-è-st-à cinq”, chíj, 
Qu'on n' satche foû d'on ridant, 
Do plaíji por one chíje. 

Tüzadje d'èfant 


I gn-a l' mér èt sès wagues, 
Èt dès pèchons à maque ; 
L'êweèrva..., èlerivint..., 
Djim'dimande bin douvint ? 


I gn-a l'ièbe dins l' pature 

Èt au d'là dè l' cloture ; 

En d'dins, on l' va fautchï, 

Mins d' foü, l' gate dwèt l' mougni ? 


I gn-a l' bouchon di spènes 
Rimpli di nids d'alènes ; 

S'on l'brûle, gn-auré pupont 
Po sogní lès mouchons ? 


I gn-a bran.mint d's-afêres 
Qu'on n' comprind nin su l' têre ; 
Mins dji m' dimande poqwè, 
Qu'on saye di tot sawè ? 


Dès sines 


On dwègt qu' mostère li vôye à süre, 

One mwin qu' brichóde èt n' fait rin d' bon, 
One mwin qui r'nache todi pus lon, 

One mwin d' rapia po rauv ler l'bûre. 


On dwégt qu'a ausse toque à on-uch, 
Onemwin douviéte qui vint briber, 

One mwin sèréye qui n' vout rin d'ner, 
One mwin d' póve djin qu'éva tote ruche. 

On dwègt qu' man'ciye po fer choûter, 
One mwin d' djudas qu'èst todi mole, 

One mwin dins l' boüsse, qui prind à l' vole, 
One mwin qui clatche po fer bouter. 


On dwègt qu' faît sine po qu'on vègne vóy, 
One mwin qu est prèsse po l' binaujeté, 
One mwin qu'al' clé di l'amisté, 

One mwin qu'on cheût po dire à r'vóy. 


Plindau 


Ribat lés bwés ét coud dés grintches, 
Dès p'tités fréjes ét dés caclindjes ; 
N'és' nin binauje di rimpli t' pot, 
Maugré qui t' n'as qu'on bleuw saurot ? 


Ni cópe qu'one fleür ét saquants pautes, 
Et lôye lès keuwes one dissu l'óte ; 
N'as”nininsi on bia bouquet, 

Por twè gárni on potikèt ? 


Sitind-t' su l' pré, come su one crwès, 
Sorî au ciél ét guigne si twét... ! 

Vès' li wôte chaule di l'Évanjile ? 

Ele pout t' siérvu, ni t' fai pont d' bile. 


Riwaite li lune avou lés stwales 

Bagni dins l'gnût, come dés nagales ; 

Sés’ bin qu' lauvau gn-a pont d' párdon, 
Qu' sins nosse bon Die, on s' néye au fond ? 

Por on mia 


Nn-avans dèl pwin.ne 
Din'ninièsse bin vèyus, 

Èt ça nos jin.ne, 

Surtout s'on n' nos r'waîte pus. 


Nn-éstans tot bièsses 
Quand on nos traîte di sots, 
Pace qui nosse tièsse 

Ni plaît nin à tortos. 


Nn-avans one broke 

Quand nos v'lans fer l'malin. 
Nn-èstans astok 

Dins l' pachi aus polins. 


Qué drole di monde : 

Do timps qu'nos dischindans, 
On-óterimonte 

Po d'ner d' l'éwe aus soûrdants. 

Vîy cayaus 


On dit qu'i gn-a bran.mint d's-anéyes, 
À mitan-vôye dès wôts pachis, 

I gn-avéve là dés maujonéyes 

Qu'i vikin.n' sins fer dés chichis. 


Maugré lés ronches au bas dés meurs, 
Et lés bowéyes di grands tcherdons, 
On pout co r'prinde totes lès mèseures 
Dès p'tités cassines dès pètrons. 


On r'trouve co bin, su l' dagn dés stauves, 
One crèpe di pire ou on rèsself ; 

Lès fors à cûre ont co leû rauve ; 
On-z-advine tot, sins d'vu r'nachí. 


Parèt, sèlon mi viye matante, 

Qu'on djoû, lès djins ènn' ont 'nn' alé, 
Viè l'Amèrique, à pus d' sèptante, 
Sins-awè sèré l'uch à l' clé. 

Do ponant au coûtchant 


Dj'a vèyu dès sôdârs, dès byin droles di cocos, 

Ascropus ou coütchís, gn-avéve pa-t't-avau tot ; 

Leûs fusiks ratchin.n” feu su l'ome ou su l' comére, 

Is tuwin.n' lès stropyîs, come s'is n'aurin.n” pont d' frére. 


Is fyin.n* dès grands raploûs avou dès vîyès djins, 

Èt tos lès p'tits-èfants, piérdus ou órfulins ; 

Adon is lès fwárcin.n' à-z-étérer lès mwárts, 

Come on rascouve lés preüves po catchí qu'on-z-a twárt. 


Quand lès fwébes tapin.n' djus ét d'mérin.n' sins boudji, 
Is l's-achévin.n' su place, d'on côp ét sins taurdji ; 

Lès diâles n'avin.n rin d' bon dins leû tièsse di cawoûte, 
Is flayin.n' su tortos, come s'is djoüwerin.n' à l' droüte. 


Aprés awè distrü po qu'i n' dimeüre pus rin, 

Is s'ont batu inte zèls por on fistu di strin ; 

Gn-avéve pus one gote d'éwe ét pus nin one racène, 
Après c' qu'is-avin.n' fait, on p'léve bin dire amèn”. 


Quand i gn-a pus ied qu’ li, do ponant au coütchant, 

Li dérin dés sódárs a tcheû à gngnos su l' tchamp ; 

Por li moru à l'ombe, i gn-avéve pupont d'aube, 

Li póve mivét n'a ieü qu' sés longs tch'fias ét s' grande 
[baube. 

Dêrin pârdon 


Popa! Djin'èr'vin nin di vos vôy là stindu, 

Vosse grand cwârps ni boudje pus su l'linçoû à dintèles ; 
Dissu vosse blanc visadje, à l' lumiére dès tchandèles, 
Dji vè l' soríre d'on-andje, adon qu' l'ome èst pièrdu. 


Vos mwins ont tant bouté quand vos-èstfz strindu, 

Tot sondjant qu' nos pôrin.n^ iésse dins one bèle andèle ; 
Crwèseléyes èt rwèdes di frèd, èles sievrin.n' bin d' modèle, 
Èt vos dwègts d' pèlèrin, vosse tchapelèt l's-a r'djondu. 


Dji vos vè là si bia po vosse dêrin voyadje, 
Do timps qu' voste âme tote neuwe rimonte po l' rabiyadje ; 
Quand èle sèrè au ciél, pudrè-t-èle sogne dè l' mène ? 


Mins vos n' mè l'dîroz nin, vos ratindroz s' randon, 
Come vos m' dijiz sovint, après mès misaumènes. 
Popa ! Sins vos..., à quí faut-i d'mander pârdon ? 


Moman 


Moman ! Mi p'tite moman ! Mon Diè, qu'avoz faît là ? 
Vos lí avoz r'pris s'-t-âme ! Estéve-t-éle don trop bèle ? 
Pèneûs èt malureûs, dji n' sé nin fer bèbèle ! 
Pardonez-m', ô mon Diè, d'awè causé trop plat. 


Moman ! Mi p'tite moman ! Tote frède come li warglas ; 
Stindeuwe come Sinte Rita, su s' blanc lét dè l'tchapèle ; 
Dji vóréve vos-aurder, mins l' mwárt n'a pont d' rapèl ; 
Faut qui dj' vos léye 'nn' aler, au djárdin dès lilas. 


Vos qu'èstéve si djintiye, dire qu'on v's-a fait dèl pwin.ne ! 
Vos qu' boutéve po tortos, tos lès djoüs dé l' samwin.ne, 
Maugré qu' vos-éstiz scransse, vos d'jiz co vosse tchapelèt. 


Dji n' roviyeré jamais vosse vicadje, vosse bon coeür ; 
Dji n' pou m'rastinu d' braîre tot cloyant vosse volèt ; 
Adiè mi p'tite moman ! A mon Die, qué maleür ! 

Miérseü 


À, mon Diè ! quéne soufrance 
Di braîre come on-èfant, 
Quand on n'a pus s' moman 
Po r'doner l'èspèrance. 


À, Ségneür, qué maleür 

Di d'vu sogni s' mwate tchau 

Èt soladji sès maus, 
Quandl'pwin.nearimplil'coeûr. 


Mérci, Sinte Viérje, di v'nu 
Quand on-z-a tot pièrdu, 

Èt qu' gn-a pèrson.ne su l' tére, 
Po nos clóre lés paupéres. 


Li p'tite cote 


Dji sondjéve à óte tchóse, 
Tot r'nachant dins l' ridant, 
Quand dj'a sintu bon l'rôse, 
Come i gn-a quatóze ans. 


Mèteuwe à pont dins l' dresse, 
Ele trouvéve col' moyin 

Di ièsse one mèssadjerèsse 
Qui dj'a pris doücétemint. 


Adon, m' coeür come one plote 
A r'çû, jusse au mitan, 

L'éwiye qu'a keûdu l' cote, 

Di m' póve pitit èfant. 


Libleuw cwârsadje 


Quand dji r'nache dins nos loques, 
Li timps r'vint po nos deûs ; 

Dji museline mi tot seâ..., 

Dji nos r'vè..., èt m' coeürtoque. 


Insi, vosse bleuw cwársadje 
Qu'a aurdé dés sumeçons... ! 
Savoz bin qu' sint co bon 

Li foüre di nos fènadijes ? 


Vos l'avîz fait vos-min.me, 
Quand v's-avoz ratindu, 

Èt vos l'avoz mètu, 
Jusqu'aprés nosse quatyin.me. 


Mins n'èst-ce nin vosse visadje 

Qui dj'rabrèsse tant qui dj' pou, 
Etcafougne come on fou..., 

Quand dj'a m' bouche su l' cwársadje ? 

Ritchantez co... ! 


Quand m' sov'nance prind s' randon, 
Djirapinse au pus lon, 

Èt dji vos r'vè byin bèle 

Come la Viêrje d'one tchapèle. 


Au gnût, quand dj' n'è pou pus, 
Dji n'mi sé èdwârmu, 

Dji r'ssin vos brunès chiènes 
Èt vosse tièsse dilé l' mène. 


Adon dj'rètind l' tchanson, 
Qu' vos m' ritchantez d'au lon ; 
Inte lès mots, po m' rawète, 
Dj'a co m' bètch à picètes. 


Novèle feuwéye 


Au culot d' nosse fornia, 

Dji m' sovin qu' vosse sorire 
Mi d'néve bin pus d' solia, 
Qu'one djoürnéye tot-ètire. 


Dji v'tchantéve mi boneûr, 
Sins rin dîre ausès djins, 
Ca l'amoûr di vosse coeûr 
Valéve l'ôr èt l'ârdjint. 


Dj'étind co vos sclats d'rîre, 
Mi ciél ènn'èstrimpli; 

Mins dji vé suwer l'pîre, 
Èwou qui dj' brai todi. 


Abiye ! candjiz d'idéye, 
Ruv'noz dé nosse fornia, 

Po nos r'fer one feuwéye 
Di sorires ét d' solia. 

Au vèvi d'l'èvèque 


Dji dischindéve par one pisinte, 
Di nosse maujone au grand vèvi, 
Po-z-i vôy l'éwe èt po-z-ètinde 
Si p'tite tchanson su lès gravis. 


Dji choütéve l'air do clapotadje, 
Tos lès coplèts, jusqu'au dérin ; 
Li réfrin v'néve inte lés nuwadjes, 
Po-z-achéver ' musique do timps. 


Lès wóts pouplis fyin.n' li dicauce, 
Tot balonçant leû vèt’ tignasse ; 

Lès djoncs bwévin.n' sins-awè ausse, 
Au r'cwè dès saus lès pus stocasses. 


Quand on doûs vint baujéve li d'zeûs, 

C'èst tot l'vèvi qui m' fiéve risète ; 

Dji trouvéve là m' place di chijeleü, 

Quand l' lune mi fiéve dés tas d' clougnétes. 


Dj'a byin dés cóps rimpli més potches 
Avou dès scayes, dés plats gravis, 
Po-z-écouru, su pau su fotche, 

Fer bètchf l' coq dissu l' vèvi. 


Dj'avéve li zine, di ténawéte, 

Di r'bate li bórd, à pid tot d'tchaus, 
Po prinde à l' mwin ou à l' passéte 
Lés p'tits govions, d'zos lés cayaus. 


Djè l'avéve bon di m' mète à bagn, 

Mi vinte à djoke su 'ne bote di djoncs ; 

Mins dji vièrnéve tot di sclimbwagne, 

Quand més deûs pids n' djondin.n' pus l' fond. 


Dj'a byin d'mèré è sentinèle 

Dins lès grands sábes ou dri lès saus, 
Po-z-atraper one dimwèsèle, 

Avou m' calote ét on bocau. 

Dj'a tant faît assoti l' pouye d'êwe, 
Po qu'èle riplonke èt r'vègne à djoû ; 
Dj'a co sovint sti sankènêwe, 

Tot fiant mès toûs èt mès ratoüs. 


Après dès djoûs di fwate djaléye, 
Quand l' grand vévi èstéve bin pris, 
D'achî, à pansète, à kéwéye, 
Dj'aléve à sglisse... Die, qué plaíji ! 


Adié mi scole 


Dji sos ruv'nu, rin qu' po vos r'vôy, 

On dérin côp, divant d' moru ; 

Dj'énn'a pèsant ét dji m' disvóye, 

Dji m' fais mau d' vos... ! Qu'alez duv'nu ? 


Dri vos fènièsses, Diè ! qué nwár trau, 
A nn' awè peû, à l' longue dès longues ; 
Èt vos quate meurs sont rimplis d' maus, 
Come s'il avin.n' atrapé l' dronke. 


Ewou sont-èles, lès tchipèlerîyes 
Dès p'tits vayants ? Didins vosse coû, 
Diè ! quéne misére ; Jésus' Maríye ! 
Gn-a vraîmint d' qwe si mète di doû. 


Li vîy gamin qu'a ied l' boneür 
Di t'nu véci s' preumí créyon, 
Auderè todi, au fond di s' coeáür, 
Li sovenance di byin dés tayons. 


Adiè mi scole, vos v'là d'sseüléye, 
Come one moman sins sès-èfants ; 

E m' culot, tot r'waitant l' blaméye, 

Dji r'ssondjeré qu' dj'a sti su vos bancs. 

Mès trwès mârguèrites 


Dji v'néve tot jusse d'awè noüv ans, 
Quand mi p'tite soû a v'nu au monde ; 
Mi Márguérite, qué bia èfant, 

Mort à yat mwès, su deûs sègondes. 


On-an après, come djè l' braí co, 

Dji ra one soû qui dj' lome « mi p'tite » ; 
Mins dj'a dèl pwin.ne, à duv'nu sot, 
Quand l'ciél mi r'prind mi Márguérite. 


Nn-éstin.n' vijins dispü longtimps, 

Èt à séze ans, on s' vèt voltiy ; 

Mins sins ratinde qui dj fatye mi timps, 
Mi Márguérite si diswébiye. 


Ci p'tit nom-là, c'ést come on clau, 

Quand djè l'étind, dji sin qu'on l' clawe ; 
Et à chaque côp, ça m' fait byin mau : 
Come on viy tchin qu'a trwés côps dawe. 


Quand on clóré més deüs voléts, 

Qu'on sondje à mi-y-âme, s' èle li mérite ; 
Mins qu'on léye bin, dins m' nwár djilèt, 
Mès sètchès fleûrs : trwès mârguèrites. 

Dins lès sauyes 


Do timps qu'on-z-a soyi 

Po-z-aflachí l' grand tchin.ne, 

Djè l'a oyu rôguyi, 

Come l'ome au d'bout d' sès pwin.nes. 


Djè l'a vèyu tron.ner 

Quand l'èpe chortéve sès couches ; 
Lès tch'faus d' cinse, po l' trin.ner, 
Ont passé lès bèrdouches. 


Adon dj'a ètindu 

Lès p'tits mouchons qu'pîlin.n’, 
Dé lès chèvreûs strindus, 

Dins lès sauyes quibrèyin.n”. 


Vinoz !... 


Donez-m' vosse mwin ét r'fians nosse toû, 
Alans o bwés come aus bias djoûs ; 

Nos pîtiyerans lès mwatès fouyes, 

Sins nos-è fer po lès bèrdouyes. 


Alans-è r'vóy nosse pitit cwin, 

Nos rapaujerans one miète nosse fwim ; 
Su l' rôsî d' tchin, gn-a co dès rôses, 
Nos-è coudrans, c'èst wêre di tchôse !... 


Mins nos-aurans r'mètu lès pids, 
Ewou qu' l'amoür vinéve wespyi 

Au timps di nos djon.nès-anéyes ; 
Vinoz, nn-aurans one bèle djoürnéye. 

Mon Dié ! Vos d'nez l' plaíji d' conèche, 
Mins l' tére rascouve po qu'on rovíye ; 
Vos fioz richi, vos v'loz qu' tot crèche, 
Mins TU mwárt rèmoût, flache èt fossfye. 

Glossaire 


ape-châr, avare, âpre au gain. 

astantche, digue. 

burno, personnage de légende que certains croient apercevoir dans la pleine lune ; 
il porterait un fagot sur le dos pour allumer un feu qui réchaufferait la lune. 

cawoüte, courge. 

coq : fer bétchi l' —, faire ricocher une pierre sur l'eau. 

disvoyi : si —, désespérer ; se mettre hors de soi. 

diswébyi : si —, rompre un accord. 

dronke, croüte de lait (maladie de la peau chez les enfants). 

droûte : djouwer à l' =, jouer au bâtonnet (petit bâton pointu aux deux bouts, qui 
se lance au moyen d'un plus long, cylindrique). 

flaflas, manières. 

guigni, lorgner, épier. 

lètche, baiser (substantif). 

midone : l'amoûr èst —, généreux, charitable. 

moutoner : si —, se couvrir de nuages blancs, floconneux (en parlant du ciel). 

museliner, protester en douce. 

órnia, aulne ou aune, arbre des lieux humides. 

pachi aus polins, verger réservé aux poulains — endroit oü on a de la chance. 

pau : su — su fotche, sur le qui-vive (prét pour la bagarre). 

pètron, petit fermier propriétaire. 

regrigni : si —, se brouiller (en parlant du temps). 

r(i)pache : si —, se repaître (en français, s'emploie à propos des animaux). 

sankénéwe, en transpiration. 

sclimbwagne : di —, de guingois. 

twartchon, torchis. 

vèvi d' l'évéque, étang de plus de 30 hectares, sis à Fosses-la-Ville ; il doit son 
nom au Prince-Evéque de Liège qui en était propriétaire. 

weéspyi, frétiller. 

LES CAHIERS WALLONS 


Roger VIROUX 


LI GUÊRE (*) 


Quand l' guêre arive 


Quand l' guêre tchaît su lès p'titès djins, 

Lès p'titès djins qu' n'è polenut rin, 

Lès p'titès djins qu' n'ont pont di r'vindje, 

Fuche-t-i pa l' pougne, pa l' vwès, pa d’ l'intche, 

Is s' sovègnenut dès peüs 

Qu' leüs tauyes èt qu' leüs parints ont ieû, 

Dè l' frédeü ét dé l' fwim 

Qu'on raconteüve à I' chíje, tot causant di d' dins l' timps 
... Bt l' disbautchemint ! 


Grand-mére, sauvez vosse gade ! 
‘là lès sódárs, "là lès sódárs ! 
Grand-mére, sauvez vosse gade ! 
‘là lès sódárs qui vont passer ! 
Lés p'tites djins, tot rastrindus, 
N'è dwâmenut pus. Is n' séyenut pus, 
Si l' Bon Die lès-a aband'né, 
Si leüs pátérs lés vont chaper... 
Est-ce qu'i vaut mia di s' récoveter 
Ou d' tot là léyi ét 'nnaler ? 
Stéper, tot toürnant s' dos à l' guére ? 
Ou bin r' moussi è tére 
... Come dès viérs ? 
Mès djins, dji n'a pont d' gade, 
Dji n'a pont d' gade, dji n'a qu'one fèye ! 
Mès djins, dji n'a pont d' gade, 
Dji n'a qu'one fèye, boune à mârier ! 
Lès p'titès djins qu'on tint d'zos l' pôce, 
Lès p'titès djins qu' n'ont nin grand tchôse 
Lès p'titès djins qu' n'ont quausu rin, 
Qu' duvenut viker dé l' mwin d'zos l' dint, 
Tron.nenut di ç' qui l' guêre leü-z-amwin.ne : 
Banseléyes di doüs, tchèréyes di pwin.nes ! 
Dés-omes alachis, èmwinrnés, 
Dès feumes fwárciyes dissus lès léts 
… Misèréré ! 
Lès sódárs ont passé, 
W'è-st-èle nosse gade ? W'è-st-èle nosse gade ? 
Lès sôdârs ont passé, 
Mi fèye ratind ! I l' faut mârier ! 

Li man 


Èlle èst là, stamburnéye, 
Su s' pavéye, 

Po vôy, 

Au d' bout dè l' vôye, 

Si fi 

Rap'titi ! 


Come on pout aviyi 

Di r'waiti 'nnaler s' fi, 

Come s'on l' rauyereüve co foû d' vosse vinte 
Èt l' prinde,... po l' rinde ? 

Rivêrè-t-i, 

Nosse fi ? 


On-z-ôt l' canon 

Au lon ; 

Lès-aviyons passenut ; 

Lès p'titès djins s' racovissenut, 
Mins l' man èst todi stamburnéye 
Su s' pavéye ! 


Qu'èle waite tot 'woü-ce qu'èle vout, c'ést po r'vóy 
On p'tit nwár pwint t't-au d'bout dé l' vóye ! 

Li gamin 


I s'a r'toûrné on côp, l' gamin, 

Su s' man èt s' pa, s' maujo èt s' tchin... 

Su tot 

Què li criyeüve : < Ruv'noz ! » 

Pus lon, su l' vóye, gn-aveüve dès-ôtes, 
Moussis tortos, come li, à one min.me móde. 
Èt is tchantin.n*,... 

Mins i tron.nin.n' ! 


Ça fait on crâne rassemblèmint, 

Ostant d' pautes dins on tchamp d' frumint ! 
Avou, sémés dins lès sódárs, 

Dès chefs, come dès fleürs di tonwáre. 

Èt qa bwéle ét ça djure ; 

On s'árméye, on s' machure. 

On hâle : < Evóye ! » èt on-z-èva 

Au pas ! 


Li machine fautche lés tchamps d' frumint. 

Li fiér avore distrüre les djins, 

Qui rèvôyenut rademint do fiér !... 

Lès skètes di tchau bènîyes dés viérs ècrachenut l' tére, 
I coûrt do song 

Plin lés royons ! 

Dimwin, gn-aurè co do frumint, 

Mins dés gamins ni r'véront nin ! 


On-z-i èst ! 


Is sont vélà, pa-d'vant... 

Nos-atakans ! 

Ewoü è-st-èle, li guére ? 

Fait si paujére !... 

Mins tot don côp, one copèterîye, 

One sikèterîye ! 

Tot qui hale ét bwéler èt tirer, tirer... co tirer... 
Po s' chaper ! 


Li mwárt nache èt r'nachi... 
Nin moyin di s' catch ! 
Tot s' cotape èt criyi ét tchair o cabouchadje, 
Timps qu' mile gozis s' rauyenut po s' diner do coradje ! 
On d'méy visadje pièd s' song, one djambe trin.ne o fossé ! 
On moncèle su lès mwárts, on pèstèle lès blèssés ! 
Onk ramasse sès boyas, qui brotchenut foü d' sès 

[mwins !... 
Li diâle a fwim ! 


Come li drache qui lait one lavauje, 

I vint on momint qu' tot s' rapauje ; 

On n'ót pus qu' lès blèssés, des djins qu' fyin.n* co èyîr 
Dès plans d'avenir ! 

Èt dès-omes à plin.ne fwace sont là staurés, róguiants... 
Is n' criyenut pus qu' « Moman ! » 

Dimwin, is n' criyeront pus, dimwin, on l's-ètèrerè ! 
Douvint, tot ça 7... Poqwè ? 

Príj'nís 


Leüs fisiks sont kèrdjis, 

Nos-éstans su quate rotes, 

I nos faut avanci 

Èt roter, rote èt rote 

Dins lès mwárts qu'on-z-ètrin.ne, 

Lés bléssés qu'on-z-émwin.ne ! 

Nos nos-avans d'vu rinde ét vo-nos-ci, cwachis, spotchis, 
[spougnis : 

Prijnis ! 


Zèls, is s' rècrèstéyenut ! 

Nos-ôtes, on bache nosse tièsse ! 

Tot l' timps, leüs-ouys èt leûs fisiks nos man'cíyenut ! 
On nos mwin.ne come dès bièsses ! 

Tant pire po l' cia qui pièd : 

Ci n'ést pus da li l' tchwés ! 

Do côp, on s' ritrove siblâris, 

Tot p'tits ! 


Pus lon, todi pus lon, 

Todi pus lon èri d' nosse payis, d' nos familes, 

Di nos mayons èt d' nos soçons ! 

On nos tchèrîye insi à dès miles ét dés miles ! 

Mins s'i n' nos d'meüre asteüre qu'one capote su nosse 
[dos 

Èt si nos d'vans choüter lès-ôrdes, nos vikans co, 

Au r'gárd qui tant dés djon.nes qu'on-z-aurè ratindu 

N'èriront pus ! 

Après l' novèle 


Li pupe n'a pus jamais sièrvu... 


Dispüs l' djoü qui l' champéte a v'nu 
Apwárter l' novéele, 

I bijéle 

O culot. Portant, nos ratindin.n', 
Min.me qui nos n's-agrancin.n' !... 


Onk prij'ni, l'óte èvôye po d' bon... 
Pupont ! 


Li pa s'èssankréye è s' sondjeriye... 

C'ést come si s' vikairiye 

Arivereüve à s' coron 

D'on randon !... 

I n' blawetéye pus qu'one tchote lumerote, 
One gote 

D'éspwér 

Tofér maneci pa l' guére. 


Li man à r'pris sés canadas 

Èt s' coutia... 

I nos faut sorviker !... 

Ele li vóreüve sawè planter 

O cwárps dès cias qué li ont pris 
Sès fis !... 


Po n' si nin watrouyi d'idéye dins dès-orbêres, 
I gn-a pus qu'one pátér ! 


Vos, qui dèclâre lès guêres, fioz ça po vosse plaiji ? 
N'avoz pont d' fis ? 


Comint ? Èwou ? Quand ? 


Comint-ce qui nosse fi a moru ? 

One bale o keür... ou dès mimbes djus ? 
‘nn a-t-i 'nnalé doûcemint, paujére, 
Didins on lét ? Su dès fètchêres ? 

Ou bin a-t-i longtimps sofri, 

Piêrdu, méreseü, dé on p'tit ri 

Come li cia qu' pètrouyeüve didins 
Èstant gamin? 


A-t-i ieû l' timps d' dire one saqwè, 

Qui nn'apudrans s' '| astchaît dins saquants mwès ? 
E-st-i èvôye avou l' soríre 

Do ganache qui n's-a byin faît rîre 

Chake côp qu'il aveüve èmantchi 

One faitinse di disguérnachi ?... 

Ou quékefiye sitauré fin long, 

Bagnant è s' song ? 


L'óte qu'é-st-évóye au lon, qui l' Bon Dié nos l' ramwin.ne 
Po one miéte radoüci nosse pwin.ne !... 

Príij'ni, c'ést co è vike, on pout co espérer 

L' vóy rabizer !... 

Mins l' timps chone long, c'èst seüremint tènawète 
Qu'on-z-a one léte ! 


Su l' pavéye, au solia, gn-a d's-èfants qui djoüwenut, 
Mins lès viys nè lès-Gyenut pus : 

Leü pinséye leü-z-astampe on-ome tot ramwinri 
Moussi avou dés lokes div'nuwes trop laudjes por li 
Ou pire : on longu moncia d' tére 

Avou one crwès dins dés bruwéres ! 


A l' cinse 


Li cinse 'woü-ce qui nn'èstans, j' qu'asteüre, li guêre li 
[spaugne. 

Nos n's-i racwètichans — dés pouyons e leû scaugne ! — 

Li djoû qu'est iute laît l' place au djoû qui vint 

Sins candjemint ! 

Et totes lés-eüres sérin.n^ dès longuès-eûres 

Sins l' facteür ! 

Tènawète quand i passe, qui l' cinsi crîye : < Bèlchike ! >, 

On ravike ! 


I gn-a nin qu' lès prîj'nîs à s' rafyi après ça : 
Quand l' Briefträger arive, lès djins sont tortos là. 
Tot l' monde rène po-z-achèver l' sogne 

Èt stater one miète li bésogne... 

S'il arive one lète dé l' Russiye, 

On fait on cèke au pus abiye... 

Trwès fis au front... 

Au diále ét co pus lon ! 


Dispüs nosse preumi djoü, n'avans sti à noste auje, 

Li cinsi nos-a r'cü, astampé asto d' l'auje... 

I n' nos-a nin catchí qu'i véyeüve evi l' guêre, 

Qu'i s'è fieüve po sès djins, si cinse, sès bièsses, sès téres, 
Qu'i n'aveüve pont d'ameü po sièrvu lès nazis, 

Qu'i s' cayeüve do restant, s'on li rindeüve sès fis... 

Dji sondje tofér qu'é nosse maujo 

C" dwèt ièsse li min.me eto ! 


Tos costés, gn-a dès brâvès djins, 

Qui subichenut, qu' n'é polenut rin 

S'i n' faureüve nin dés guêres po lès djins s' rèscontrer, 
Nos sérin.n* tortos frés ! 

Eraler è l' maujo 


Nos trèvautchans viles èt campagnes 

Dins lès poüssêres qui l' guêre a spaurdu su l'Alemagne. 
Nos n'ascauchans pupont d' cadâves, 

Gn-a pupont dins lès cauves, lès cortis ou lès klâves, 
Mins gn-a dès novèlès ç'mintiéres, 

Dès crwès alignîyes è l' lumiére, 

Ou cossèméyes, 

Ou d'djà stauréyes ! 


Nos solés sont trawés, 

Nos cayèts sont skètés. 

Maugré nos pids inflés èt nos clokètes, 

Nos rotans nût-èt djoû, èt s' nos vèyans l' copète 
D'on tiène à l' rôye do ciél, 

Nos nos sintans d'on côp dès-éles. 

Nos nos-agrançans d' vôy ci qu' gn-a d' catchi 
Pa-dri ! 


Co combin d' pas j'qu'à nosse maujo, 
Divant d' royu dés mots da nos, 
D'vant d' vóy li djóye su lès visadjes 
Qui fyin.n* pártiye di nosse vikadje ? 
Mins combin è r'vièrans nes ? 
Combin è rabrèsserans nes ? 
Combin auront-is ratindu 

D' nos vóy ruv'nu ? 

Rintrer o payis 


Awè s' pid su l' frontiére èt mète l'ôte o payis 
S'asgligni, baujf l' tére, apougni ç' qu'èst da li ! 
Dire tot wôt : « Dji r'so-st-en Bèljike ! », 

Ca fait è l'air come dè | musike ! 

Lés viladjes sont distrüts, lés-aubes sont calindjis, 
Mins lès fleürs sont r'floriyes, lès cortis rarindjis, 
Et l'ome avou s' boü à campagne 

Waude si confyince è l' dagne ! 


Lés hamias, lés viladjes ont dés noms familiérs, 
I gn-a pupont d' frontiére 

Po s' drèssi étur nos 

Èt nosse maujo ! 

Come on tch'vau qu' sint li stauve, 

Nos sondjans à one tauve,... 

Nosse man èt si d'vantrin 

Qui cópe li pwin ! 


Èt tot d'on côp, c'est nosse viladje, 

Nosse clotchi, nos pachis,... tot nosse vikadje ! 

Nos parints aviyis, l'órlodje à l' novéle eüre 

Et dès lârmes di boneûr ! 

Dès roufions tot crèchus, dès marayes djon.nes coméres ! 
Waíitans d' rovyi totes nos miséres |... 

Èt lès cias qu' sont-st-évóye, portant ? 

... Márkans one róye èt rac'minçans ! 

Li país, enfin ! 


Li país, ç' côp-ci, èst bin riv'neuwe 
On r'vèt dès-autos dins lès reuwes, 
Dès djins n'ont pont r'trové d' parints, 
Ou leûs-èfants n' lès r'con'chin.n' nin ! 
Lès-incivikes sont-st-o prijon, 

Li peûpe vout do song po do song... 
Lès rèsistants dè l' déréne eüre 
Pudenut dès-aîrs di grands sègneûrs ! 


Lés pártis politikes 

Ripudenut à p'tits côps l' Béljike... 
On-z-égadje dès djins po l' Congo, 

Lès gros sont co todi lès gros... 
Nos-avans disfindu l' payis, 

Mins on nos dit à pwin.ne : « Mérci » ! 
Chakin, avou plin s' bouche di solidárité, 
Satche di s' costé ! 


Poqwè avans nes riské nosse viye ? 
Dins lès cwins t't-autoû d' nos i crét co dès wártiyes ! 
On-z-a sofri po dé l' djustice, 

Mins, maugré tos nos sacrifices, 
Dés p'tits man'dayes sont condánés 
À lès dráner 

Èt l' cia qu'a ècrachi sès pates 

A co s' col èt s' cravate ! 

Faurè qu'on vaye djusqu'à Brussèl 
Sikèter tot l' bordèl... 

Èt chnèl ! 


Li libérté r'trovéye 


Nos p'lans 'nnaler, ruv'nu, alèver nos-èfants, 
D'mèrer vêci ou là, dire ét lire ci qu' nos v'lans, 
Nos-avans l' drwèt, min.me li d'vwêr di vôter 

Èt d' tchwèsi, tot fiant ça, lès djins qu' vont govêrner ! 
Mins l' cia qu'è-st-à Brussel 

N'èst pus asto dès cias qu' l'ont adjoké à sèle, 

Sovint, i candje èt i roviye, 

Aidi pauzès lobbies ! 


Nos-avans noste auto èt nosse tèlèvision, 

Nos ruv'nans do botike avou plin d' comissions, 

Nos mindjans sovint d' pus qu' nosse fwim... 

— Ï gn-a quand min.me saquants chômeûs dins lès vijins ! — 
On nos tchôke èt r'tchôker qu'on-z-èst tortos ègâls, 

Mins gn-a co dès sôdârs èt co dès jènèrâls ! 

S'è faut fé one raîson : 

I gn-a tote sóte di hièbes èto, dins do wazon ! 


Po s' rilâver po tot ç' qui boute do disbautchemint, 

On nos-ènonde conte lès Flaminds... 

Po qu' nos n' réklanche nin d' trop, on nos boure à l' sirope 

Sucréye d'éspwér dissus l'Eürope ! 

Gn-a dés caurs po lès spórts, lès vacances, lès 
[tchansons... 

Mins on n' nos-aprind nin l' Walon ! 

Et l' cia qué l' vout causer po passer s' sèrimint 

Est révóyi sétchemint ! 


Pace qui l' sincérité, parèt-i, on l' mesure 
À l' langue qui sièt au cia qui djure ! 

Roger VIROUX 


LI FAMILE (*) 


(*) Orthographe de l'auteur. 

Quand m' man, one costri, a moru, 
elle èsteüve quausu aveüle. 


Man, dji r'vé vos blancs tch'vias, vos mwins plin.nes di 
[crévaudes, 

Dji r'vé vos-ouys sicrands d'awè wiyi por mi ! 

Dji vos dwè tant ! Portant, c'ést co vos qu' freüve li taute, 

Si vos r'vériz, on djoû, dé mi ! 


Por nos 


Dj'a báti one maujo 
Por nos 

Avou dés mots 

Qui m' keür 
Maceneüve avou dés rèves 
Èt dés rafiaudes, 
Èt m'agranci 

D' m'i racwèti 
Come dins on nid 
Èt d'i rovyi 
Páremint tot 

C" qui n'ést nin nos ! 

Rin qu' po nos deis 


À m' feume 


Quand mès mwins vos lafyenut, 

I d'meüre didins, i d'meüre dissus 
Li tchaleür dè l' pia qu' dj'a frochi, 
Dè l' pia qu' dj'a cârèssi, 

Dè l' tchau qu' dj'a capougni, 

Dès spales qui dj'a cwachi... 


Quand mès lèpes vos lafyenut, 

I d'meüre didins, i d'meüre dissus 

Li gout d' vosse bouche qu'a stí da mi, 
Di vosse bouche qu'a djémi, 

Di vosse bouche qu'a criyí 

Èt qu'a quékefiye agni ! 


Quand nos cwárps si laiyenut, 

I d'meüre didins, i d'meüre dissus 

Li sovenance qui d'meûrerè todi 
Qui dj'ésteüve vos, qui v's-èstiz mi ! 


À m' feume 


Vos-éstoz deüs côps d' pus da mi, 
Asteüre qu'é vosse choü d' feume 
Disclót ç' qui dins on preume 

Sèrè mi fèye ou m' fi ! 


Vos-ouys rilüjenut d' grand boneár ! 
Vos-èstoz por mi li r'likaire, 

Li vikant ét l' tchód sanktuwaire ! 
Dji vos waite èt dj' sin infler m' keür. 


Dinez m' vosse mwin, m' chèrîye ! 
Révans à l' novèle viye 

Qui va c'minci por nos ! 

Vinoz, qui dj' vos rabrèsse ! 
Dimérez, qui dj' cárésse 

Ci qu'ést da mi dé vos ! 

Li timps qu'èst iute 
À Claudia, m' fèye, 16 ans 


Ewoü è-st-i ç' timps-là, ci bèni timps-là do passé, 
Qui v's-èstiz co mi p'tite bauchèle, 

Qui dji m' vèyeüve dins vos purnèles, 

Qui dji n' m'i véyeüve mauy âssez ? 


Ewoü è-st-i ç' timps-là, ci bèni timps-là d'advant-yir, 
Quand v's-aviz vos p'tités keuwètes 

Èt qui m' choü vos sièrveüve di cwète, 

Qui l' djoürnéye n'ésteüve qu'on sorîre ? 


Asteüre, c'è-st-on-ôte timps, lés-ans qui pwèsenut su mès 
[spales 

Èt vos qui d'vint one djon.ne comére... 

Ci timps-là m' chone co bin amér, 

Quand dji vè vos-ouys dins lès stwales ! 


Asteüre, c'è-st-on-ôte timps, c'èst co on timps qu'èva 
['nnaler, 

Mins on djoû, one pitite bauchèle 

Qu'aurè vos tch'vias èt vos purnèles... 

... Quékefiye qui dj' m'i vièrè passer ! 

Quand on n' sét nin co ! 


Mi deüzyin.me fèye a 7 ans. 


Zoublez, mi p'tite bauchèle, tot fiant voler vos chiènes ! 
Zoublez à l' cwade qui toüne è pètant su l' pavé ! 

Riyoz quand lès flotchiyes pwártéyes pau vint d'Ârdène 
Agnenut dins vos massales èt stwaler vosse mouchwè ! 


Stindoz tot grand vosse brès po coude li fleür d'uréye ! 
Douvioz tote grande vosse mwin po haper l' blanc pawion! 
Priyiz Sint-Nicolès po qu'i fuche co di d'néye ! 

Èvoyiz dès mèssadjes pau filé do dragon ! 


Dimwin, ç' sèrè l'èsté qui rimplirè lès grègnes, 

Mins qu' cosèmerè l' frumint d'one ârméye di tchèrdons, 
Li fwace qui pêrmèt tot, sins rin qui vos rastègne 

— Pinse-t-on sovint trop rade, ca on sintrè l' bridon ! — 
Èt l' raison qu' fait sofri do maleür qui v's-acsègne ! 


Mins n' sondjans nin à ça ! Pinsans qu' ça èst co lon ! 


On rèstant d' Paradis 


Quand l' gnotgnot qui sképiye a co l' sovenance dès- 
[andjes, 

Qui sés-ouys waîtenut co pus lon qui l' róye do ciél, 

I vike si timps d' bouneür divant qui l' monde astantche 

Li réve vinu d'óte paut qui d'vint fin cásuwél... 


L' monde di d'vant ratènit, mins l' tchot dwèt co sorîre, 

Quand i s' piéd o brouya dés novias sintimints 

Et qu' dés brüts, dés coleürs, dés boudjemints végnenut 
[dire 

Qui l' pwate si tape à craye su on monde di penin... 


Vêrè portant dés djoüs qu' 'l aurè co bon d' viker, 
Dès djoüs qui l' Paradis sèrè dé li su l' tére, 

Dé one feume, dès-èfants, dés soçons, on-ésté... 
Mins l' bouneür èst todi cásuwél come do vére ! 

AG 
Bâti 
À Johanna, 15 mwès 


I n' vos faut mauy rovyi, quand dji n' sèrè pus là, 

Qu' gn-a ieû dés bounès passes didins nosse vikairiye, 
Qui nn'avin.n” po nos deüs on gros moncia d' blokias, 
Qui dj' vos lés-astapleüve èt qu' vos, vos lès stauríz abiye, 
Èt qui tot va todi come ça ! 

S'i gn-a onk po drèssf, i faut qu'on-óte distrüje, 

Pwis, faut co qu' gn-eüche onk po r'báti ; 

S'i gn-a onk qui rimplit, i gn-a on-óte qui püje, 

Èt çolà racomince èt ça n'ést mauy fini... 

On djoû, vos bátiroz : Qui I' Bon Dié vos codûje ! 
Sondjeroz, adon, one miète à mi ? 


L'ostéye èt l'ovri 


Non, dji n' m'oderè jamais di r'waiti mi p'tite-feye : 

Deüs bleuws-ouys qui lüjenut ét deüs rôsès-orèyes, 

One pitite riyote bouche qui saye di fé con'chance 

Avou €' qui dis p'tits dwègts Ii boutenut d'astchèyance. 

Dire qui tot ça èst là, métu èwou-ce qu'i faut ! 

Qui chake cèlule ovréye sins qu'i gn-eüche on défaut ! 

Comint-ce qui lès parints n' sérin.n' nin grandiveüs 

D'awè ci p'tit clouk-là qui provint da zèls deüs ? 

Et portant, qu'ont-is fait ? Qu'ont-is seû décider 

Di ç' qui s' passereüve o cwárps qu'il avin.n^ comandé ? 

Rin ! Il ont avanci, dés-aveüles è l' nwárcheü, 

Et ç' qu'il ont obtinu, c'ést come li gote a tehe... 

Nos vórin.n' bin sovint ègorler l' déstinéye, 

Mins è ièsse maísse ni fuche qui su l' timps done eüréye, 

Nos n'i párvinans nin : on-z-a croyí por nos ! 

I n' nos d'meüre au mèyeû qu'à nos taper à gngnos 

Èt r'conéche, qui qu'on fuche, do vaurlèt djusqu'au rwè, 

Qui n' n'éstans qu' dès poupenétes dins lès mwins do Bon 
[Die ! 


Avou mi p'tite-fèye 


Quand nos 'nnalans nos deüs, avou vosse mwin è l' mène, 

Qu'i lût l' solia su l' dagne èt qu' sint bon l' foüre qui fène, 

Dji rid'vin tot come vos, dji r'discouve dès saqwès : 

One fouye, on capichot, on viêr, on bokèt d' bwès, 

On strin qui nadje dissus one basse 

Et l' brüt d' wich-wach quand on-z- passe ! 

C'ést qu'on n' passe iute di rin ét qu'i faut arèter 

Po r'waiti, car'waiti, choüter, peser, ouder, 

Vôy tot novia, tot bia, avou dés-ouys d'èfant, 

Si r'méte è s' tièsse comint-ce qui tot esteüve divant, 

Rèsponde à dés quèstions tot-à-faît naturéles : 

Duvint-ce qu'on pawion a dès-éles, 

Qu'i gn-a dé l' lin.ne su lès bèdots 

Ou qu' lés négues sont pus nwárs qui nos ? 

Pace qu'i faut qui dj' résponde 

Sins frapyi one diméye seégonde... 

Qwè pinser d'on pârin qu' n'aureüve pont d'èsplikéye 

Po n' fuche qu'one dés questions qui s' süvenut à 
[keuwéye ? 

On ratind d' li qu' 'l admire èto, 

Et faut qu'il eüche rèsponse à tot ! 

Póriz, vos, distrüre one confyince 

Qu'a dandji d'one miète di vosse syince ? 

| faut rademint suci foû di s' dwegt : 

L' cia qu' fait ç' qu'i sét, i fait ç' qu'i dwet ! 

Èt tot compté, tot rabatu, 

Diriz bin qu'èst-ce qu'i gangne li pus ? 


Grâces co cint côps, Sègneür, 

Di m'awè d'né l' boneür 
D'aprinde co, tot aviyichant, 

Et d' plu r'div'nu one miète éfant ! 

Ni v's-édwármoz nin co ! 


Ni v's-édwármoz nin co ! 
'] èst co si timpe ! 

Li nüt vint sins chabots : 
C'ést nosse sètimbe ! 


Fin méreseü, saureüve dju 
Crwére auzés stwéles, 
Si l' feu èst distindu 

Et wide li chwèle ? 


Quand vos n'èstoz nin là, 

Gn-a pont d'achide : 

I n' paute pupont d' batia... 
Li monde èst wide ! 

Ni v's-édwármoz nin co ! 
Dj'a dandji d' vos ! 


Ni causans nin ! 


Ni causans nin ! 

On-z-èst si bin, 

Nos deûs 

E l' nwárcheü, 

Qui l' vint hale 

Et ç' pwis-là tchüle 

Didins lés-aubes mérenus 

Po l' solia qu'a disparétu... 

Dès gruzelins tokenut aus cáraus ; 
Pa-cóps, l' bije suke come on bérau, 
Télemint, qui l' maujo tron.ne... 
Adon, l' vint stron.ne... 

I fait cwéye tot d'on côp, 

On n'ót 

Quausu pus rin... 

Nos sondjans 

Aus-èfants, 

Bin lon ! 

Gn-a nin dandji, èndon, 

D' causer ? 

Dj' sé bin ç' qui vos pinsez ! 

Ci timps-là ! 


— C'èsteüve on djoû bôké d' solia... 

Rin n'aveüve mauy siti si bia ! 

Nos 'nnalin.n' tos lès deüs pa l' mwin... 

Pupont d'éyir, mins plin d' lédmwins ! 

Nos n' dijin.n' rin... nos savin.n' bin ! 
Dji r'vé tot ca... 

Mins d'djoz, èwoü è-st-i ç' timps-là ? 


— C'ésteüve on djoû bóké d' solia... 

Quate linéts ét on sauvérdia 

Fyin.n* concért po nos deûs-èfants, 

Qu' nos nos r'présintin.n^ dédjà grands... 

Nos nos d'nin.n* on bètch è passant ! 
Dji r'vè tot ca... 

Mins dijoz, 'woü è-st-i ç' timps-là ? 


— Odjoûrdu, i lût co l' solia, 

Mins gn-a dé l' nive dissus vos tch'vias... 

Binrade, frè paujére o culot... 

Onk di cés quate, gn-auré pus qu' nos, 

Avou nos gngnos asto d' nos gngnos ! 
Mins s'onk dés deüs èva, 

L'óte rapinserè : < W' è-st-i c' timps-là ? > 

Quand dj' môrrè 


Quand dji môrrè, mès djins, gn-aurè nin dandji d' fleûrs ; 
Mia qu' ça, po vosse gouvérne, gn-aurè nin dandji d' 

[lármes. 
Si dj'a ieû l' timps d' fé m' bouye, c'èst nin ça on maleür : 
Dji sèrè l' viy sódár, qui r'pind sès viyés-ármes ! 


Quékefiye, si l' keür vos l' dit, one tote pitite patêr 

Avou vos mwins èchone, à l' móde dès p'tits-èfants. 

Ca pout ièsse deur por vos di m' vóy mindji pa I' tére, 
Mins sondjiz, d'onk à l'óte, qu'i gn-a pus qu' saquants-ans! 


Qui rin n'aréte por mi ! Dj' vos l' va co rademint dire : 

Li viye ést là : Purdoz ! Gn-a do bia, gn-a do bon ! 

Au momint d' fé l' grand saut, qui dj' vóye co on sorire ! 
Et s'on m' vout dire «A r'vóy», qu'on mè l' diye è Walon ! 


Trop taurd por mi 


Dj'aureüve bin v'lu, 

Mins dj' n'a wasu ! 

Qui n' waseüve dju ! 
Odjoûrdu, 

'] èst trop taurd : 

Dj'a passé m' paurt : 

... Mins dj' rève qui pus taurd, 
Mi fi, li, mwin.nerè l' tchaur ! 

LÈS GRÉS DÈS BÈGÂS 


Prézintâcion 


N-aveût so l' grinî, amon m' vile mame, on cofe di bwès qu'on n' 
sèpéve pus drovi : on-aveût pièrdou l' clé. Cwand m' vile mame ènnè 
djâzéve, èle dihéve : « Li cofe dès Bègâs ». Ele n'a mây volou qu' nos 
fwèrcihanse li sére. Ci cofe-la prov'néve di sès vîs-parints qu' el tinît 
zèls-minmes di leüs tayons èt ratayons. 


Dj' èrita dè cofe èt l'toumêye vola qui dj' trovahe amon 'n-antikêre ine 
clé qu' aléve so l' sére. È cofe, n-aveût dès moussemints d' djône fèye, 
come èle lès pwèrtît dè tins dés sègneürs èt dés hôts-tchèstês. 


N-aveût ossi on pâtchemin qui strûla d'vins mès deûts cwand dj' èl vola 
d'ployi. È-mé lès bokèts, dj' ènnè pola rassonler qu' treüs qu' on léhéve 
dissus : Catrène-Bâr d' Od... 


Lès Grés dès Bègâs ataquèt èl pitite rowe dèl Basse-Sâv'nîre èt montèt 
disqu' ás pids dèl Bazilique, rowe Mont-Sint-Mârtin. 


Sol' trévint dé 13e siéke, on k'nohéve dés r'lidjeüs qui fit pènitince è l' 
orde di Sint-Françwès ét qu' pwéertit I nom di < Bègâs >. D'après on 
pâtchemin di 1372, di l'évéque Dj'han d' Arckel, lès Bègâs avit led 
covint rowe Sint-Lînâ, djusse al cwène, mins quéques-onk vikít âs 
Grés qu'ont pris leû nom, la wice qu'il ovrît come téheüs, po gangni d' 
cwè magni ; pôr i bribit. I s' tinit d'vins ne mohone adlé Rolandgoffe ét 
Moûse dèl Sáv'níre, âs pids d' Publémont, an face di l' église Sint- 
Dj'han. Ine sitreüte rouwale arivéve so l' qué. A hintche, montít lès 
rampárts. Cwand l' nut' touméve, on sèréve dés bârîres ossi bin d' zeür 
qui d'zos lès grés, po n' èlzès r'drovi qu' ás-éreürs dé djoû. 


Po pus d'rac'sègn'mints on léré Théodore GOBERT, Liège à travers 
les âges. Les rues de Liège, tome III, pp. 324 sv. (avec photos hors 
texte). 


Noste istwére si passe asteüre, mins lès djins qui dj' va raconter chal 
leü-z-avinteüre n'ont máy viké. Dè mons, dji n' èlz' a nin rèscontré, sáf, 
mutwet, Catréne-Bár... 


RS. 

1. Li tèstamint 


On meûs djoü po djoü après l' ètèr'mint di s' pârâsse, Djíle Pêve riçüva 
ç'lète-chal : 


Moncheû Péve, 


Sorlon lès dièrinnès vol'tés d'a Bèrnârd Roland, vosse pârâsse, qui 
Dju áye si-âme, dj' a li d'vwér èt l' oneür di v' priyí dé bin v' voleür 
prézinter a mi-étude, on djoû d' cisse saminne-chal, a vosse dühance. 
Mivolez-v'bin téléfoner po nos-acwerder so l' eüre dé radjoû ? 


A vosse chérvice, 
Ansél Fódwét 
Notére 


Djile Péve léha l' lète dé notére treûs cwate côps èn-èrote : < Bérnárd 
Roland, vosse párásse... > Qui li voléve-t-i, don, on meüs après s' 
mwért, cist-ome-la qu' aveüt r'marié s' mame ? I s'aveüt tofér mostré 
fwért prév'nant po zèls deüs ; pôr qu'il aveüt tot plin dés-édants, si bin 
qui, grâce a lu, il avit viké al lâdje. Minsl' coürd' on djóne valet ni s' 
atch't&ye nin : Djile aveüt r'louki Bèrnârd come li ci qu'aveüt v'nou 
prinde li pléce d' a s' papa. I n' s' avit wére hábité. 


Li lète èsteût scrîse al min, d'on bé scriyédje di mésse di scole, so on 
papi on pô djénáte qu' aveüt ine êr di pátch'min. 

Djile imádjinéve li notére come on vi ome tot tchénou, tot-èpoûs'lé, 
avou dés p'titès bèrikes d' ôr so l' bétchéte d' ine narène a croc' qui 
boutéve foü d'on vizèdje tot rapleüti. Min i d'va candjí d'fdèyes cwand 
il oyal' vwè dé notére e tèlèfone : ine grosse crâsse linwe di Lidj wes. 


Li surlèd'dimin, vè lès dih-eüres à matin, Djile Péve intréve amon 

< Mésse Ansél Fôdwèt, Notére >, come c' ésteüt gravé so ‘ne plaque 
di djéne keüve, a costé d' in-ouh ármé d' gros pind'mints d' fiérs fórdjis. 
Li clér èl fa intrer d'vins 'ne sitreüte pléce sins meübes, sáf treüs 
tchéyires di salon : li poyire ét l' cou èstît covrous d' rodje cûr. Divant, 
n-aveüt ne dope pwète ribouréye di rodje cür ossi ; è fond, ine êsse 
avou on manté d' marbe sculté; so l' djivà, deûs tchand'lés di stin ; i 
d'manéve dès cindes qu' on-aveüt ramassé d'vant l' take, ine take di 
fonte qui r'prézintéve Sint Houbért a gngnos âs pids dè ciér a creû. A1 
copète dèl take n-aveüt on scriyédje avou dès létes dé ví tins qu' Djîle 
saya dé d'chifrer. 

D'on plin côp, li dobe pwète si tapa à ládje : li notére aparèta ! 

Ci n'ésteüt wêre l' ome qui Djîle aveüt imádjiné ! On p'tit gros, avou 
on rond vizédje d' on rodje di piyône, on nez come on bouchon d' 
champagne, dès gros máyes di veüle èl pléce dès-oûy po-drí dès 

spèssès lunètes avou dès vêres come dès cous d' botèye, èt, l' pus drole, 
ine tote sitreûte boke pièrdowe inte deûs hoüizlêyès tchifes. 

I fa sene a Djile d' intrer pwis li mostra on fástrou. Avou dès gros 
coürts deüs, i prinda foü d' on ridan 'ne grande wade di djéne cárton 
sèrêye avou 'ne nâle di sóye qu' ésteüt catch'téye : 

— Nos-alans, di-st-i avou s' crásse vwè, prinde kinohance dès dièrinnès 
vol'tés d' vosse pârâsse. 

Tot d'hant çoula, i spiyal' lake dé catchèt, drova l' wáde èt sètcha foü 
on papi qu'il ataqua-st-a lére, come s'i l' áreüt léhou po l' prumíre fèye: 


« Mi, Bèrnârd Roland, qu'a siné chal dizos, rassi d'vant Mésse Ansél 
Fôdwèt, Notére a Lidje, cou qu'i sát : 

1. lès deüs botiques dèl rowe Surlèt, qui lés-akes sont chal ad'djon- 
dous; 

2. li mohone dèl rowe di Bavire èt lès deüs gárédjes qui t'nét avou, qui 
lès-akes sont chal ad'djondous ; 

3. li grande botique dé boul'várd dèl Sáv'nire, qui lés-akes sont chal 
ad'djondous, ét 

4. lès dozes apartèmints so lès sih-ostédjes dé n? 3, qui lés-akes sont 
chal ad'djondous ; 

5. sèt' milions cinq cints mèyes francs, qui sont chal amon l' Notére, 
avou cou qu' i fát po payi lés dreüts ; 

tos cès bins-la d'vinront l' éritance d'a Djîle Péve, fi d'a Lorint Péve 
èt d'a Louwise Brébant, qui dj' a r'marié ; mins so deûs clawes qui 
vochal : 

Prumire clawe : Djile vinrè d'morer è li p'tite mohone dés Grés dès 
Bégás, qui lés-akes sont chal ad'djondous, ét qui lî r'vinrè avou l's- 
ôtes ; 

deüzinme clawe : Djile mèt'rè èn-oûve tot cou qu'i fât èt si n' louk'ré-t- 
i máy a sès ponnes ni a sès sognes po r'trover l' cruç fis d' ôr d'a Ca- 
trène-Bâr d' Odoümont, qu'a morou è cisse mohone èt qu'a stu 
ètèrêye è 1312él'éte di Sint-R'máke-à-Mont. 


Li notére s' arésta d' lére èr r'louka Djile Péve qui s' sintéve tot pièr- 
dou : dés mohones, dés milions, lès Grés dès Bègâs, ine Catréne-Bár... 
èt cwè ?... 1312... 

— Vos-avez dit 1312, Moncheü l' Notére ?... 

— Awè, c'est l'annéye qu' on-a bouté l' feü al' église Sint-Mártin, al 
copète dès Grés dès Bégás... 

— Volez-v' bin, Moncheü l' Notére, qui dji r'lése mi-minme, a mi-âhe, li 
tèstamint ? 

— Assûrémint qu'awè ! Prindez vosse tins po l' lére... èt po tüzer a cou 
qu' vos-alez rèsponde. I fát qu' dji v' dèye a propós d'Catrène-Bâr d' 
Odoûmont qu' vos-àrez chal dés papis avou dès-èsplicâcions. Prindez 
don l' tins po 'lzès lére ossi. 

2. Li mohone 


Djile Pêve ésteüt on pô abastoürdi. Insi, d' ine minute a l'ôte, il aléve 
div'ni prôpriètêre di cwate grossès mohones, di sèt' milions èt d'mèy, a 
condicion dè v'ni d'morer âs Grés dès Bègâs èt dè r'ewèri on cruç'fis d' 
ôr d'a ‘ne Catrène-Bâr qu' áreüt morou è 1312, vola don pus d' si 
siékes ! 

Avou 'ne parèye fôrteune, i pôreût viker so sès rintes èt s' âreüt-i tot l' 
tins qu' i fât po nahi tot-avâ après ç' cruç'fis-la. 
Minsn-aveûtl'obligâcion dè v'ni d'morer chal a Lidje, divins 'ne rowe 
qui n' kinohéve nin : lès Grés dès Bègâs. 

Qu' aveüt-i a piède ? 

Cwiter s' mohone èt si-ovreû d' &bénisse a Lèhi, on p'tit ham'té piérdou 
èl plate Hésbaye, po s' vini mète a Lidje ? Pocwè nin ? 

Djile vicotéve tot scultant dés pwétes d' ármás et dés pids d' táves po 
on fabricant d' meübes di Lovin. Il èsteût tot fi seü d'póy li mwért di s' 
mame; on p'tit gangnèdje, nou gos' po hábiter lès sales di danses, dès 
bâcèles qu'ont p'tchí d' aler so on buró a Sèrè, a Dj'mépe ou minme pus 
lon ét qui n' si vórit nin atèler po tote ine vicârèye avou 'n-ovrí tofér plin 
d' crèsses èt d' soyeüre di bwès... Djile toürnéve a vi djóne ome. 

Mins vola qu' coula poléve candji, asteüre ! 

I lí faléve vèy lès Grés dès Bègâs, li p'tite mohone qu'i s' aléve lodji 
d'vins, lès papis d' â notére... 

Ci-chal n' aveüt nin cwité Djile dés-oüy. I rawardéve ine résponse. 

— Dji vóreü bin vèy li mohone dés Grés, d'manda Djíle. 

— |[n'tint qu'a vos. Si vos l' vóriz, nos-írís èssonle. 


Li notére si drèssa d' on reû côp so l' tins qu' Djile li d'héve : 
— Awè, c'éstqu' dji n' kinoh nin fwért binl' vóye. 
— C' èst chal tot fi prés, nos-irans-st-a pid. 


Après 'necintinne di mètes so l' boul'várd dèl Sav'níre, li notére intra 
d'vins on passedje, inte deûs grands botiques. Djile èl süvéve tot s' 
dimandant wice qu'il alit : sacwants grés pwis ‘ne tote sitreüte vôye qui 
s' winnéve inte deüs hóts meûrs ; èle toürnéve a rouwale ! A coron, on 
vèyéve ine mohone d' in-ostédje, come apîç'têye so on meür di ram- 
part. A pid di ç' meûr-la s' drovéve in-árvó avou dès vósseüres di 
briques. Fét-a fét qu' i s' aprépive, Djile vèyéve qui l' árvó div'néve ine 
gal'réye, avou dés par'mints d' pire, qui moussive èl huréye, dizos l' 
mohone. 

— C' èst chal, diha l' notére. 


— Cisse gal'réye-la, c' ést cwè ? d'manda Djile. 


— I nos fit prinde cès grés-chal ét monter tot toürnant âtoû dès 
bas'mints ; couchal c' èst l' dri dèl mohone. Véyez-v' qu'i n' a qu' deüs 

f'nièsses di ç' costé-chal ét nole so lès pègnons... 

Li notére si s'sofléve tot montant lès grés. I s' téha. In aveüt nin 
rèspondou al dimande d'a Djile. Et Djile sintéve bin qui l' notére n' 
aveüt nin volou résponde. 


Arivés d'l'óte dès costés dèl mohone, il éstit d' plin pid avou l' gros-ouh 
del façâde. C' ésteüt 'ne fwète pwète ârmêye di fèron'rèyes, avou ne 
grande intréye di sére qui r'prézintéve ine égue a deüs tièsses, come on 
'nné féve dé vi tins. Lès deüs postés et l' lité èstît d' bleüve pire. Lès 
fnièsses ossi èstît écádréyes dèl minme pire et s'avît-èle dès colèba- 
les, come divins lès prihons. Foti dè teût d' neürés panes sôrtît deüs 
bâbècînes, djusse al copète di chaque finièsse, d'on costé èt d' l' ôte di 
l'ouh. 

Li notére sètcha foû di s' potche ine longowe clé d' Lidje, toürna deüs 
toûrs èl sére, tchókal' ouh pwis fa passer Djile divant lu. 

C'ésteüt on long pwèce qu' aléve disqu' a l' ôte meár, li ci di dri, avou 
‘ne sitreüte bawète qu'i n' avit nin vèyou tot-z-arivant. A dreüte dè 
pwèce, deûs tchambes, eune vüde, l'ôte, li cisse di dri, avou on lét, ine 
grande gárdiróbe, ine táve, ine tchèyîre, on tchâfèdje â gáz, on séweü 
avou on gros robinèt d' djéne keüve. A hintche dé pwéce, ine grande 
pléce so li d'vant, tote meübléye di tchinne, qui d'néve so 'ne pitite 
couhène édjibléye come i fât. I féve bon tot-avà, ca l' tchâfèdje aléve 
tot tène divins totes lès pléces. 

— Avoul' gáz, di-st-il' notére, c'è-st-âhèye, i s'alome èt s' distind tot fi 
seû sorlon l' réglédje qu' on vout. C' èst chal qui Bérnárd Roland, vosse 
párásse, a fini s' vicár&éye... Vos n' vis vèyiz pus, avou lu ? 

— Cwand m' mame a morou, — n-ârè dih ans al Cincwème — mi 
pârâsse m'a cwité tot m' fant prométe qui s' dj' áreü mézáhe di lu po 
cwè qui c' seüye, dji l' ireü trover. I m' aveüt d'né ciste adrèsse-chal, 
mins dj' l' aveü pièrdou ét roüví ! Dj' a tiré m' plan tot fi seû ; a vint 
treüs-ans n'é-st-on nin vi assez po çoula ? Avou mi p'tit mésti, dji 
gangnîve djusse po viker miérseá... 

— Asteüre, qui v's-alez don so vos trinte-deüs-ans, vola 'ne novèle 
vicáréye qu' ataque por vos... 

— Dj' èl sohéte, Moncheü l' Notére, mins cisse mohone-chal mi parèt' 
bin disseüléye. 

— C'éstl' vréye qui c'èst l' seüle mohone dèl Basse-Sáv'níre ét dès 
Grés ; vos n' avez nou vwèzin, vos n' árez don jamáy dés mizéres po 
dès meûrs d' inte-deüs. Et pwis vos n'éstez nin t'nou d' passer chal 
totes vos djoürnéyes à long... 

— Surtout si dj' vóreü r'ewèri l' creü d' ôr ! 

— Li cruç'fis ! Li cruç'fis d'ôr ! Ci n'èst nin qu' vos l' vóriz ! Vos l' 
divriz r'ewèri, ci sèreût ‘ne obligâcion si lès condicions dè tèstamint v's- 
aháyerit, cou qu' dji sohéte, ènon, sins v' voleür adawi ; ci sèreût 'ne 
obligâcion, savez ! 

— Po çou qu' èst dèl prumíre clawe, — dimorer chal — dji so d' acwérd. 
Cisse mohone-chal m'ahâye, ca tot-z-èstant è-mé l' grande vèye, nin 
trop lon èri dèl pléce Sint-Lambért ni dèl gâre dès-ôtobus, ni s' creü- 
reût-on nin chal foû dè monde ? 

— Si v's-inmez l'pâhôl'té — dj' a lès pinses qu' awè — c' èst don djusse 
cou qu'i v' fåt. Po cou qu' èst dè cruç'fis, vochal dès papis qu' vos lérez 
tot fi seû, a voste âhe. Prindez vosse tins ét riv'nez è mi-étüde tot-rade. 
Mi, dji v'lê chal è vosse mohone poqu' vos-aprindése cou qu' Bérnárd 
Roland vis d'mande dè fé è s' pléce, la qu' i n' sáreüt pus, asteüre. D' 
alieür, lu n' l'áreüt mây sèpou fé ; vos bin ! 

— Pocwè nin lu, Pocwè mi ? Qui volez-v' don dire, Moncheáü l' No- 
tére ? 

— Léhez a voste dhe, vi di-dj'. Adon pwis vos m' vinrez dire cwè. 

Li notére cwita l' pléce d'on reü côp. Djile oya sès pèzants pas qui 
toürnit âtoû dèl mohone tot d'hindant lès grés. 


On étindéve soner lès doze eüres a on cloki. Tot fi dreût après, li 
pandule qu' ésteüt so l' djivà, èl couhene, hiyeta si p'tit rèspleû. 


3. Li cruc fis d' ôr 


Divant dé lére lès papís qui l' notére aveüt lèyî so l' táve dèl pléce di 
d'vant, Djile Péve rifa l' toür dèl mohone. C'é-st-adon qu'il aparcüva so 
li p'tit costé dèl couhène ine pwète qu' ésteüt séréye avou deûs gros 
fèrous, onk dizeür, l' ôte dizos. Ele si drovéve so 'ne pitite coür rèclôse 
inte lès hóts meürs dés rampárts èt lès cis dèl mohone. Divins'ne 
cwène, n-aveüt on cabinet qui l' teüt arivéve a hipe a ras' dé meûr, lès 
grés passit po-drí, ét s' n-aveüt-i 'ne pitite hâle acrotchèye so l' costé, 
Djile riv'na èl pléce di d'vant ét s' méta-st-a lére lès papîs : ci n' ésteüt 
nin l' notére qu' élz' aveût scrit, ni Bérnárd Roland, ca on-áreüt di on 
scriyeédje di feume. 

« Li treüs d'awous' 1312, mi pére, li nóbe Florant-Hálin d' Odoü- 
mont, m' a-st-ac'diné po més vint-ans on cruq fis d'ôr qu'il aveüt 
rapwèrté d' ás lons payis cwand il aveût stu disfinde li sârcô dé Cris' 
a Djèruzalèm. 

Ci djoá-la, al nur’, lès djins d' Lidje s' ont révolté conte di nos-ótes èt 
nos nos-avans d'vou rassáver èl toür di Sint-Mártin so l' Publémont. 
Mins l' flouhe dés djins a-st-aminé dès tchèrètes di foür, di strin ét d' 
bwès, pwis on-a bouté l' feü d'vins. So pô d' tins, l' église n' ésta pus 
qu'on grand blamárd. Mi pére mora d'vins avou brámint dés nôbes 
dèl Veye. Li cru fis d' ôr qui dj' aveü pris avou mi m'a wârdé dès 
blames di cist-infér èt cwand lès djins ont stu révóye, dji sórta foá dèl 
toûr qui n'èsteût pus qu'on hopé d' pires ét d' cindes qui foumít co. 

Dji cora come dji pola vè 'ne pitite rouwale èt dji vola d'hinde dès 
grés, mins l' foumire qui dj' aveüâ houmé m' sofoka. 

C'è-st-on Bègâ, li Fré Bièt'mé, qui m'a ratrét èt qu'a sayí di m' 
sogni, mins dj'a l' â-d'vins dé cwér broûlé èt dji va mori. 

C'est l' Fré Bièt'mé qui scrit asteüre ci mèssèdje-chal qui dj' lî di 
come dji pou. C' èst lu qui vint di m' diner l' sinte ôle. Dji pardone tos 
lès cis qu' ont volou nosse mwért èt dj' sohête dè pus parfond di m' 
coür qui Lidje divinse ine bèle èt ritche grande Vèye qu'on 'nnè djâs'rè 
è monde ètfr èt qu' èlle âye tofér po l' kidüre dés-omes sûtis èt d' 
adreut. 

Dj'a r'çû tos mès dreûts : li ci qui r'troüv'rè m'cruç'fis d' ôr èt qu' èl 
rimèt'rè è l' église Sint-Mártin sâv'rè l' Véye di Lídje : sès djins ni 
k'noh'ront mây pus l' guére ni l' révolücion, ni l' neüre pèsse, ni l' 
mizére, ni cwè qui ç' seüye qui f reüt d' zèls dès mâlèreüs. 

Mins i fârèt qu'i louke a cès deûs clawes-chal, li ci qui r'troûv'rè m' 
cruç'fis : — qu' i seüye ine djint qui vike a Lîdje, come dji l'a fét ; — 
qui n' si marèye mây, come c' ésteüt è mi-idéye. > 


Dizos, avou l' minme sicriyèdije : < C'èst l' Fré Begá Bièt'mé qu'a scrit 
couchal, djusse come l'a volou Mam'zéle Catréne-Bár d' Odoûmont. 
Elle a morou ou pó aprés, ci cwate d' awous' 1312. Qui Diu áye si- 
âme. Si cwér a stu ètèré è l' éte di Sint-R'máke. > 


Pwis n-aveût co on treüzinme sicriyédje qu' esteüt, ci-chal, d' ine ôte 
min, eune d'ome, assez loûre : 


« Dj'atrové d'vins lès rwenes dèl Catèdrâle Sint-Lambért on cofe di 
fiér qu'i-n-aveût d'vins dès vis pâtch'mints qu' toumit a poussíre. Dj' 
élz'a riscrît come dj'a polou avou l' éde di nosse Soûr Mar-Djózef. C' 
est l'téstamint d'a Mam'zéle Catrène-Bâr d' Odoümont, fève d'â 
Comte Florant-Hálin d' Odoümont ét di s' nóbe Dame Bar di War- 
sèdje, qui l' Fré Bièt'mé, Bégá d' Sint-Françwès a scrit l' djoá qu' elle 
a morou, li 4 d' awous' 1312. 

Li cruq fis d'ôr n'a máy situ r'trové. Lès Lidjwès ont distrát leü Catè- 
drále, qu' ésteüt l' pus bèle église so l'monde ètir, èt s' ont-i co 
prófané l' église di Sint-Mártin tot 'nné fant on tampe di payins. Adon i 
k'noh'ront co l' guére, li révolücion, li neüre pèsse, li mizére. Il áront, 
po 'Izès fé toumer co pus bas, dés mésses qui n' cwitr'ront qu'a s' 
aritchí tot poühant d'vins lès késses dèl Véye, tot hapant l'amagní 
d'vins l's-ospitás, lés-ospices èt l's-6rfèlinats, tot s' fant d'ner po d'zos 
l'táve dés bonés dringuéles, tot vindant a bokèts li patrimwinne dèl 
Véye a dès-ètrinditrs. Lès pléces divinront dés trós a l' anséne ét lès 
rowes dés corotes di pissène. Li palás toum'ré è blèsse dismètant qu' 
Moûse tchèrêyerè dés charognes. > 


Èt çoulaèsteüt siné : < Ambróse Virlet, tchènône di Sint-Lambért, li 

djoû dè Noyé 1796. » 


Djile Pêve ni créyéve nin âs prédicsions ni às málédicsions dés priyès- 
ses. I-n-aveüt d'dja tant qu'on 'nné voléve divins lès bibes èt lès lives di 
messe. S'il áreüt co falou mète cès-chal a-d'dizeür ! I djéta lès papis so 
l'tâve tot hóssant sès spales et r'léva sès-oûy. C'é-st-adon qu'il 
aparcüva 'n-ábion qu' èl baw'téve d' à-d' foü, po-dri l' ewârê. I s' dréssa 
d' on reû côp, drova l' pwéte dèl pléce, cora sacwants pas è pwèce 
pwis tapa à ládje l' ouh di d'vant. N' aveüt pus rin ! Mins 'ne saquí 
d'hindéve tot s' dihombrant lès grés après l'pègnon. Djile rintra èt dara 
louki po l' bawéte, è fond dé pwéce. I vèyéve li rowe Basse-Sâv'nîre d' 
ine afiléye : nin ine âme ! Tot d'on côp, i r'tüza qu'i-n-aveût l' gal'réye 
qui moussîve divins lès rampárts, dizos s' mohone. 


4. Si rézoüde 


Djile Péve aveüt d'moré al bawète. I tüzéve. Tot plin dès kèsses èt dès 
mèsses toürnikit d'vins sès-fdèyes. Qui faléve-t-i creüre foû d' tot 
coula ? Èt k'mint s' párásse aveüt-i cès vis papîs-la ? Et c' cruç'fis-la, 
s'iséreüt'ne sacwè po l' vréye, wice l' aler trover ? Kimint l' ric'nohe ? 
Èt k'mint tchóki èl tièsse dès Lîdjwès qui c' creü-la èlz' aléve sètchî 
foû d' leüs displits ? Et pwis, qu' aveüt-id' keüre di leüs displits ? D' 
après dès gazètes qu' i-n-a, n' ésteüt-ce nin dès más d' acwir ? 

D' in-óte dé costé, s' aléve-t-i lèyf dizèriter, piede tote ine fôrteune, 
mohones èt çanses, tot r'boutant l' martchi ? Ca c'ésteüt bin on mart- 
chî: viker so sès rintes ét r'ewèri "ne creü d' ôr — on crue fis, aveüt 
corèdÿf l' notére — ou bin raler toürner dès pids d' táves a Lèhi tot 
sètchant l' diále pol' cowe ? 

Tot d'on côp, in-ome sêrta come s'i vinreüt foü dés fond'mints dèl 
mohone, dèl gal'réye, ét s' dihombra vè l' coron dèl rouwale. Djíle n' él 
vèyéve qui d' po-drí, mins i Ii sonla qu'i l' aveüt d'dja vèyou ‘ne sa- 
wice... 

Mins wice, parèt ? 

Ci p'tit mégue ome moussi tot neür... 

Awè ! C'èsteût lu! 

C'ésteüt I' clér di notére, li ci qu' li aveüt drovou l' ouh di l' étüde, oüy à 
matin. 

Djile si rapinsa qu'i li faléve diner résponse tot rade èt qu' l' ésteüt d'dja 
passé deüs-eüres, qu'il aveüt 'n-ótobus a r'prinde al Sáv'nire... 

Qu' aléve-t-i fé dèl mohone qu'il aveüt èrité di s' mame, a Lèhi ? 
Djustumint, on manédje qu' ovréve à tchèsté cwèréve a s' lodji la tot 
prés, lí aveût dit l' facteür... 

I s' faléve rézoüde. 

Djile rid'hinda londjinn'mint lès Grés dès Bègâs tot tüzant a çoula, i 
sûva l'rouwale dèl Basse-Sâv'nîre, si r'toürna deüs' treüs fèyes po 
r'loukí cou qu' sèreüt s' novê djîse, la wice qu'il aléve viker so sès 
rintes tot fant lès cwanses dé r'ewèri on cruç'fis d' ôr. Ca, après tot, i n' 
èsteût nin oblidji d' èl ritrover, ç' cruç'fis-la, ènon ? 


C' èst l' notére lu-minme qui v'na drovi l' ouh di l' étüde : 

— Dj' a-st-aponti tos lès papis, vèyez-v' la. Vos n' avez pus qu' a siner 
chal, èco chal, chal ossi, ét pwis la, po fini. Dji m' va-st-arindji tot po | 
mi. Dji m'a tofér ocupé dès-afêres d'a vosse párásse èt vos vèyez qu' 
vos n' avez nin pièrdou. 

— Sáf qui dj' m'égadje divins 'ne drole d' afére : i s' fét qui dj moûr'rè ví 
djóne ome ! Èt si dj' candj'reü d'idèye ? 

Li notére rilouka Djile dreût d'vins l's-oüy èt d'had' on reû cêp: 

— Vos piéd'ríz tos vos dreûts, èt s' fáreüt-i qu' vos rind'riz tot so l' cêp! 
Si vos n' séríz nin pus rézou a d'moreré cisse mohone dès Bègâs ni a 
r'ewèri l' cruç'fis, adon n' sinez nin cès papis-chal. On v's-él dimande, 
on n' vis-oblidje a rin. 

— Sâf si dj sin'reû ! 

— Naturél'mint ! C'é-st-on contrat, on contrat so 'ne parole d' oneür 
avou... 

— Avou on mwért ! 

— Avou'ne mwète ! A-d'triviès di s' tèstamint èt dè ci d' vosse pârâsse, 
èle vis d'mande dè fé 'ne sacwè... Ci n'èst nin por lèy, ènon, si v's-avez 
bin léhou ! 

— Dj' a bin léhou. Mins dji n' veû nin l' loyin qu' i-n-âreût inte Catrène- 
Bâr d' Odoümont èt Bèrnârd Roland, s' i-n-âreüt onk, tél'fèye. 

— Dji n' sé rin d' pus'. Vos 'nnè savez ot'tant qu' mi, asteûre qui vos-avez 
léhou tot. I fât qu' dji v' dèye portant qu' lès Roland prov'nèt foû d' ine 
vile famile qu'a tofér viké avâr chal pusqu' èlle aveüt d'né s' nom a on 
gofe, djusse âs pids dès Grés, cwand Moûse passéve la wice qui c' èst 
l' Sâv'nîre po l' djoü d'oûy. 

Tot djâzant, li notére mostréve a Djîle, so 'ne vile carte dèl Vèye, li 
Moûse dèl Sâv'níre èt lès Grés dès Bègâs, qui montít tot dè long dès 
rampárts disqu' âs pids dèl toûr di l' église Sint-Mártin. Après s' avu 
rassiou, i d'ha co, assez bas : 

— N'a qu'nos deûs qu' sèpèt 'ne sacwè so tot couchal, Moncheü Péve. 
Mi, dji n' ârè mây a 'nnè djâzer a qui qui ç' seüye. 

Djile vola dire : 

— Et vosse clére, adon, qui féve-t-i la tot rade ? 

Mins i n' motiha nin. 

Seûl'mint l'notêre s' aparcüva qu'il aveüt volou d'mander ne sacwè : 
— Si v's-ârîz co mèzâhe d' on rac'sègn'mint qui v' póreüt-st-édi, dji 
sèreû a vosse dispózicion, mins come dji v's-èl dihéve tot-asteüre, vos 
'nné sépez ot'tant qu' mi, â rés', so lès téstamints ; so l' téstamint, divreû- 

dj' dire. 


Cwand Djile sêrta foû d' mon l'notêre, i n' aveüt pus 'ne minute a piède 
po r'prinde l' ôtobus qui montéve vè l' Hèsbaye. 

Lès djoûs èstît co assez coûrts èt dèdja l' solo èsteût d'hindou po-drí 
Sint-Mârtin. Li cir div'néve rodje èt dès neûrès bassès nûlêyes s' 
èsprindit so l'coükant. On âreût dit qui l'toûr blaméve. Djile s' arésta 
come s'il âreût stu clawé so plèce. Djusse a ç' moumint-la il oya 'ne 
vwès qui brèyéve : 

— Catrène !... Catrène !... 

Djile fruziha èt louka tot-âtoû d' lu : c'èsteût on grand scolf qu'houkîve 
si crapóde, ine nozéye blonde bâcèle qu'âreût polou-t-èsse, sih ou sèt' 
siékes pus timpe ine Catrène-Bâr d' Odoümont... 

Djile èlzès wéta qu' i 'nn' alit tos lès deüs a cabasse dismétant qu' lès 
nüléyes si distindit tot doûç'mint so lès hóteürs di Publémont ét qui l' nut 
touméve so l' Véye. 

Adon Djile si fa l'sièrmint qu' i n'freüt máy lès cwanses, qu'i 
cwir'reüt ét mèt'reût « en-oüve tot cou qu'i fát sins máy louki a sès 
ponnes ni a sès sognes po r'trover l' cruç'fis d' ôr », come Bérnárd 
Roland l' aveüt scrit. 


5. Lès deûs scolires 


Âs prumís djoûs dé meüs d' avri, Djile Péve abagua è s' novéle mo- 
hone. Il aveüt aminé avou sès camatches (quéquès hièles, on posse di 
T.S.F., sès mousse(res, sacwants brimbórions,...) sès-ustèyes d' 
èbènisse. Il aléve aponti, èl prumire tchambe, qu' ésteüt vüde, on p'tit 
ovre( por lu passer s' tins. I lî d'manéve co dès bèlès plantches 
hor'nêyes èt i pôreût sculter foû dès-ârmurèyes dèl Vèye come lès 
cisses qu'il aveüt véyou so on meübe dé sazinme siéke, à müzéye d' 
Ansamboûrg, adon qu' èl vizitéve avou si scole cwand l' aveüt v'nou 
aprinde si mèsti. Vola d'dja cwinze ans d' coula ! S'on li áreüt dit, è ç' 
trévint-la, qu'i vinreüt on djoû d'morer chal a Lidje po r'cwéri on 

crue fis d'ôr qu' aveüt stu piérdou so l' corant dé catwazinnme siéke ! 
Adon qu'il aveüt sès trinte ans, Djile ni s' sintéve nin aviyi. Icrèyéve 
bin qu' ine feume si poléve l&yi inmers' on li ac'din'reüt dès çanses, di |" 
ôr èt dés djowions ; mins i n' sépéve nin co qui l' pupárt ni sârît inmer 
qu' zèles-minmes èt qu' leû-z-amoûr po leü-z-ome èt po leûs-èfants ci n' 
èst qui l' ci d' leü nateüre di frumèle, come lès tchètes ét lès léhes. Et c' 
èst po coula qui l'idéye dé d'morer ví djóne ome ni li ahayive nin. Mins 
on s' fêt a tot, s' dihéve-t-i. Il aveüt d' cwé viker, ét bin viker, sins má d' 
tièsse po cou qu' i pôreût ad'vini. I n' áreüt qu'a nah'ter tot-avá l'cârti, 
ou d'vins lès müzéyes, djustumint, ou d'vins l's-èglîses, après on cruç'fis 

d' ôr. 

Mins lisquél ? 

Il imádjinéve bin qui, dès cruç'fis d'ôr, divins 'ne Vèye qu' aveüt stu l' 
paradis dès priyèsses, on 'nnè troûv'reût po l' pus sûr dès dozinnes po 
tos lès trézôrs, li ci dèl Catèdrâle Sint-Pô, lès cis dès colèjiyâles, dès 
tchapèles, dès covints, lès cis d' totes lès colècsions d'ôrfèv'rèyes èt d' 
ôr'rèyes. 

Mins k'mint ric'nohe è-mé tos cès cruç'fis-la l'ci d'a Catrène-Bâr d' 
Odoümont ? 

Djile tüzéve a tot çoula tot-z-arindjant sès-ahèsses èt sès mousseüres 
so l' ah'léte, divins l's-ármás, èl gárdiróbe,... I s' dihéve qui si nolu n' 
aveût d'né dés-ésplicácions po ric'nohe li crue fis, c' èst qui ç' cruç'fis-la 
aveüt 'ne sacwè por lu, foû d' l' órdinére ét qu'on dîreût tot fi dreût : 

< Vo-I'-la, c'ést lu ! » totl'vèyant. Pôr qui, s'il aveüt stu rapwèrté d! 
Djéruzalém so l'trèvint dè catwazinnme siéke, énn' aveüt tot l' minme 
nin dés hopés. A d' fét, n' aveüt mutwèt qu' lu ! 

S'il ireüt d' abórd fé l' toür dès müzéyes, dimander dès rac'sègn'mints, s' 
int'fôrmer d'vins lès lives ? 

On bouha sol' ouh ! 

C' ésteüt deüs báceles. Li pus-avinéye s' éspliqua : èle cwèrit dès- 
èsplicâcions so l' Mà-Sint-Mártin. C'ésteüt on d'vwér qu'elle avit po 
leû profèsseür d' istwére. Elzi aveût dit qu' i faléve aler vèy dé costé 
dès Grés dés Bégás... 

— Vola qu' dj' abague, vèyez-v', Mam'zèle. Dji n' vis sáreü dire grand 
tchwè so ç' késse-la, si ç' n' èst qu' l'église èst chal pus hôt, al copète 
dés-ancyins rampárts. 

L' ôte bâcèle sicriyéve divins on cayé cou qu' Djíle racontéve. 

— Mins s' vos-iríz d'mander cwè ad'lé l' curé d' Sint-Mártin, a costé d'l' 
eglise ? Assûré qu' lu 'nnè sáreüt pus' qui mi ; i s' i deüt ètinde, lu, d'vins 
tot coula. 


Cwand Djile ava r'sèré l' ouh, i s' diha qu' lu ossi pôreût bin aler trover l' 
curé po li d'mander sacwants rac'ségn'mints. Ni fáreüt-i nin mí ataquer 
avou lu ? Mins li dire cwè ? 

I fât dire li vrêye : pus Djile i tuzéve, pus si-avinteüre li sonléve drole. 
N'áreüt-i nin l' êr d'on strègne s'il freût dire a in-ome sûti, on priyèsse, 
qu'ir'cwéréve on cruç'fis d' ôr, piérdou n-a pus d' sí cints-ans di d' chal, 
po poleür sáver l' Véye di Lidje dèl mizére èt dès máleárs ? 

Et portant l' notére Fôdwèt i crèyéve, lu, qui d'véve èsse ossi süti qu'on 
curé (èt s' clére ossi, ènon, í crèyéve !) ét s' párásse Bèrnârd Roland í 
aveüt créyou, qui li aveüt ac'diné dés milions ét dès milions rin qu' po 
r'cweri ç' cruç'fis-la ! 

Pocwé n' áreüt-i nin djâzé d' coula às deüs scolîres qui v'nit d' bouhi so 
si-ouh ? A leü-z-adje, ciste istwére ravis'reüt'ne fáve, on conte di 
blanke dame. 

Djile sôrta d'on plin côp foû di s'mohone po r'houki lès deûs scolíres, 
po 'Izi èspliquer tot, po 'Izi d'mander dé riv'ni chal èt d' li raconter cou 
qui l' curé 'Izi âreût dit. 

In'élzés vèya pus ! 

Wice èstit-èle don èvôye cès deüs bâcèles ? _ 

S'èlle árit monté lès Grés, èlzès veüreüt co. Ele n' árit polou èsse al 
copète, dèdja ! C' èst qu' èle n' avit nin süvou s' conséy èt qu'elle avít 
rid'hindou pol' drí dèl mohone. Djile rintra reüt-a bale ét cora è fond dè 
pwèce, al bawéte qui d'néve so l' rouwale. La nin pus i n'élzés vèya 
nin ! 

Qu'éstit-éle div'nowes ? 

Ci n'ésteüt nin possibe qu' èle sèrit d'dja al copète dés Grés, ni à coron 
dèl rouwale ! A mons qu' èle ni sèyèsse è l' árvó, d'zosl' mohone... 
come li clére, l' óte djoû ! 

Djile rabroka foû, d'hinda al vole lès grés qui toürnit âtoû dé bas'mint 
po-z-ariver d'vantl' árvó : rin ! 

Ci n'ésteüt nin possibe ! 

Elle árit corou èvôye, come çoula, d' on plin côp, avou leûs solés d' 
mam'zulètes, so dès bètchous talons come dès awèyes ? 

Et pocwè, paret ? 

Elle avit l'értotes lès deüs d' voleür aprinde ine sacwè, di voleür cwèri 
come i fât... 

Djile brèya è l' árvó : 

— Estez-v' la ?... N-a-t-i 'ne saqui ?... Hay ! lès mam'zèles !... 

Si vwès rédondihéve disqu'é fond dèl gal'réye, d' ine pareüse a l' ôte, 
pwis lî v'néve ridire qu' i bréyéve al vüde... 


6. Li curé d' Sint-Mártin 


Li léd'dimin, Djfle si moussa so s' pus bé avou l' idéye d' aler trover l' 
curé d' Sint-Mártin. Vè lès dih-eüres, i monta bin páhül'mint lès Grés. I 
s' aréstéve tos lès cwate cinq métes tot s' dihant qui Catrène-Bâr d' 
Odoûmont aveût d'hindou por chal, a mitan mwète di sogne ét d' doleûr, 
qu'elle aveüt mutwèt toumé chal, qui c' èst la qu' élle aveüt piérdou s' 
cruç'fis d' ôr, qu' ine saqui l' aveüt ramassé, mins qui ? 

Al copète, lès Grés div'nét'ne rouwale a planeür qu' arive djusse divant 
l'intréye di l'église. N-a qui l' rowe atrivièrser. Djile tapa on côp d' oüy 
vè l'toûr. Ci n' ésteüt pus l' cisse qu' aveüt blamé mins on poléve 
imádjiner cou qu' élle aveüt stu... 

Al dreüte min, on pô érí dèl vôye, c' ésteüt l' mohone dé curé. Djîle 
sona a l' ouh dèl keüre. 

Nou brut ä-d'vins. 


Il aléve raler cwand il oya dès pas qui s' assétchít vé l' ouh. Cisse-chal 
si drova londjinn'mint èt on tot ví priyèsse si mostra. Djile dimanda po- 
z-èsse ricü, li curé l' fa intrer d'vins 'ne pitite pléce wice qu' ine sitoüve 
spárdéve djusse li tcholeür qu'i faléve po côper l'crouwin foû dés 
meárs di pire. 

Li curé ésteüt on grand vi mégue ome qui s' tinéve tot houlé come s'il 
âreût sofrou d' rómatisses. Djile li éspliqua qu'i v'néve d'ériter dèl 
mohone dés Grés dés Bègâs. 

— C' ésteüt l' ancyinne pórt'réye dé covint, li mohone dé clôstri dés Frés 
Bégás, di-st-il' curé. Dé mons cou qu'énné d'mane co. 

Djile raconta k'mint ét pocwè qu'il aveüt v'nou viker la. I s' at'néve a 
vèy li curé hóssi sès spales tot lî d'hant qui ç' n' ésteüt qu' dès contes dè 
vi tins. Mins nonna, li priyèsse diha fwért pèneûs'mint : 

— C'éstl' Má-Sint-Mártin ! Pusd' deüscints brâvès djins ont peri ç' 
nut'-la ! On djâse d' ine cintinne ; vos polez dobler. Seüye-t-i qu'il 
âyèsse sofoqué èt broülé èl toûr, seüye-t-i qu'il âyèsse potchf foû po s' 
vini touwer so lès pires dèl pavéye ou so lès sábes dés révoltés. On-a 
r'trové dès cwérs moudris tot-avá : d'vins lès Grés dés Bègâs, d'vins lès 
cis dés Tèheûs, so l' Trihé, qu' ésteüt adon l' éte di Sint-R'máke-à- 
Mont. 

— Li Tríhê, d'héve, Moncheá l' Curé ? 

— Awè, djusse divant l' toür, di l' ôte dé costé dèl vôye. 

— C'ést pace qu'i m' sonléve qui l' éte ésteüt ad'lé m' mohone, di c' tins- 


— C'ésteüt l' éte dés Frés Bègâs. Adonpwis ç'a stu chal, al copète. 
Mins l' djóne Catrène-Bâr ârè stu ètèrê ye la-d'zos. Asteûre, n'a pus rin 
vè la qu' dés rwenes. Lès tombes ont stu distrütes... Qui volez-v' don, 
Oy, on distrüt tot. 

— N'áreüt-i nin avu dés rèsses di l' éte di d'zos qu' ârît stu raminés chal 
al copete ? 

— Mutwèt bin qu' siya. Mins cist-éte-chal a stu distrüt ossi. On 'nn' a fet 
on tríhé la wice qui l's-èfants v'nit djouwer âs máyes et à tahé. As- 
teûre, c' èst bati ! Minme li tchapèle Sint-R'máke, qu'èsteût so l' éte, i 
'nné d'mane pus rin ! 

— Lès deûs bâcèles qui dji v's-a-st-avoyiirn' áront nin trové cou qu' 
ele cwerit... 

— Quélès bâcèles ? 

— Lès deûs scolîres qu'ont v'nou ir aprés l' diner... 

— Dji n'èlz'a nin véyou, ma fwè, ét portant dji n'a nin bodji foû d' chal ; 
mesbrudji come vos m' véyez chal, dji n' cwite wêre li kelire. 
Ureüs'mint qui dj' pou compter so on bon vikére. Vos scolires, la... 
Isospira: 

——Js'fát atinde a tot ! 

Djile fruziha : 

— Qui volez-v' dire, Moncheáü l' Curé ? 

— Dji vou dîre qu' avou lès djônes, asteüre, n' a pus nole fiyâte. 

— Aha! 

— Pocwè ? Qui comptiz-v', qui dji v's-a vèyou tot mouwé ? 

—C'èst pace qui, tot d'on côp, dji n'élz a pus vèyou nole dès delis, ir... 
Li ví curé s' tapa-st-a rîre : 

— Èlle ârít stu apicèyes è Vâ d' Infér ? 

— Li Vâ d'Infér ? 

— Awè, ci sèreût come on passedje qu' ireüt inte lès Bègâs èt l'Tiérs 
dèl Fontinne, ou bin l' rowe dé Jim'nâse ; mins d'pôy qu' on a bâti on 
grand ótél inte li Basse èt l' Hóte Sâv'nîre, tot çoula a stu distrüt, éco 'ne 
fèye ! Vos véyez don qu' vos n'avez wére di tchance dé r'trover l' 

cru fis d' ôr avár la. Si 'ne saquî l'a ramassé, c' èst po l' pus sür cou qu' 
il ârè-st-arivé, i l'áré wárdé por lu, a mons... 

— A mons ? 

— Dji tüze... Cisse saquf-la l' áreüt polou pwèrter e l' église Sint-Dj'han, 
qu'est d' l' ôte dè costé dè boul'várd dèl Sáv'nire. Si dj' séreü vos, dj' 
îreû cwèri dès rac'ségn'mints avâr la. Vola, di-st-il' vi curé tot s' 
ridrèssant, dji v's-a dit cou qu' dji sé. Ci n'ést nin grand tchwè. Dé mons 
vos sèpez bin qu' vos n' troüv'rez pus rin chal. Mins dj' sohéte qui vos 
trovése pus lon. Et çoula m' f reüt-i plézir dé saveür cwè d'vant dè mori. 
Di m'costé, dji m' va on pô cweri d'vins lès vis papis dèl porotche... On 
n' sét jamáy... 

Lés doze eüres sonit. 

— Ci ç' n' ésteüt nin cwarème, dji v's-invit'reü bin a magni avou mi ! 


Djile cwita l' vi priyèsse tot l' rimercihant co cints côps. Come i rid'hin- 
déve lès Grés, i r'tüza âs deüs scolires, dècida qu'il ireüt vèy èl gal'réye 
po savu cou qu' c' ésteüt èt s' diha come po rire: « C' èst tot cou qu' i 
d'mane di l' intréye dé Và d' Infér... > 


7. Li Và d' Infér 


Djile s' atch'ta 'ne grosse lampe di potche, ine twètche come on d'héve 
amon lès sódárds. I mèta dés bagues di bleüve teüle, tchássa dès solés 
d'ovri d' pirire ét s' prinda-t-i on tchapé d' cür. 

Adon, i sâyereût d' alerl' pus lon qu'i póreüt èl gal'réye qui moussive 
divins lès rampárts, dizos s' mohone. Mutwèt bin qu' èle li k'dûreût è Và 
d' Infér. 


Si lampe di potche tapéve on ládje ré d' djéne loumíre so lès pareüses di 
pire. N-aveüt quéqués tchawes-soris qu' s' avit pindou al vósseüre. 
Après on lédjir toürnant, come si l' gal'réye âreût cwèrou po passer so 
l'costé d' ine tièsse di rotche, Djile si trova d'vant on ládje horá qui 

d'hindéve ét qui s' rastreüsihéve fêt-a fêt' qu' i moussive pus lon d'zos 
tére, I li sonla qu'il ésteüt passé oute di d'zos s' mohone. 

Tot d'on cópI' horátouma d' aplon come divins on pus’. Djile s' aprépa 
tot doûç'mint èt tapa l' ré di s' lampe vè l' fond. C' ésteüt si tél'mint bas 
qu'onn' véyéve pus qu' ine keüte êwe lûhante come dé vif-árdjint. Al 
dilongue dés pareûses, ci n' ésteüt qu' totés gotires qui sunît dès 
vósseüres. Tot ç' sàmédje-la rispádéve ine fréheür qui fa fruzi Djile. 

« Si dj' tom'reü chal divins, s' dihéve-t-i, on n' mi r'troüv'reüt mây pus ! 
L'éwe èst si tél'mint basse qu' èle sèreût bin â lévé d' Moüse. > I 
fruziha co tot tüzant qu' lès deüs scolîres s' árit polou piede la d'vins. I 
tapaon côp d' oüy vè l' fond po-z-aveáür l' acértinance qu'i n' véyéve rin 
d' ôte qui d'l'éwe pwis i riv'naso ses pas. 

Djusse come i sôrtéve foû dèl gal'réye, in-ome passéve divant : 

— Tins ! di-st-i tot-éwaré, qui r'cwirt-on co la d'zos, l' intréye dé Và d' 
Infér ? 

— Awè, responda Djile, s' i-n-áreüt 'ne intréye, dj' èl vóreü bin vèy... 
— Vos n' éstez nin áhéye a continter énon vos ! balta l' ome. Qui n' 
dimandéz-v' don l' cisse dé paradis ? 

— Po cisse-lal, dj' a co bin l' tins ! 

— Dj' èl sohéte, savez. Mins s' vos nah'tez co la d'vins, vos-iriz co bin 
pus vite qui vos n' vóríz, è paradis ! 

— Nos bal'tans chal, di-st-i Djîle, mins dj' vóreü bin saveür à djusse cou 
qu'c' èst d' coula po 'ne gal'réye, pôr qu' èle passe djusse dizos m' 
mohone. 

— Aha! C'ést vos qui d'meûre la, parèt asteüre ? Moncheü Roland 
aveüt don 'n-éritir ? 

— Awè, c' èst mi qu' érite di s' mohone. Véyez-v' asteüre qui dj' vóreü 
bin saveût cwè. 

— Si dj' sèreû vos, dji n' cwirreü nin mi-minme, tot fi seû. Qui n' alez-v' 
don al An'ministrácion, à Chèrvice dés Minires... 


C'èst çou qu' Djile fa, aprés-avu tèlèfoné po d'mander on radjoû. On li 
passa on chérvice, pwis in-óte. Tot l'minme, i trova 'ne saquí qu'el 
voléve bin r'cüre. C' ésteüt on foncsionére di l' An'ministrácion. Ci djoü- 
la, cist-ome an place ariva vé noûf eüres on cwárt. I passa d' abórd po l' 
prumi burô, afis' dé discuter so l' match di fot'bale qu'on aveüt co 
r'passé iral télévüzion. Pwisis' métit a leû cwate pofé leüs pronostic 
po dîmègne qui vint. Tant qu'a fé, i sayit d' toumer d' acwérd pol 
tièrcé bèlgo-francès pwis po l' lot'réye, ca faléve tchüzi, ossi bin po onk 
qui po l'ôte, lès bons numérós ; cou qui n'ést nin áhéye, énon cwand on 
veût qu' n-a si tél'mint wêre di djins qui gangnèt adon qu' i-n-a tot plin 
qu' wadjèt. Maláhéye minme ca l' foncsionére sêrta foü dé prumí buró 
qu'il ésteüt câzi dih-eüres. 

Vola qu' ca touméve bin pusqui, è deüzinme buró, on apontihéve li 

< pôse-cafè » ; adon çoula n' valéve nin lès ponnes d' aler pus lon : i 


prind'reüt bin 'ne jate chal avou l's-ôtes. N'èsteüt-ce nin co l' ocâzion d' 
discuter so l' gouvèrnèmint, dè bal'ter lès feum'rèyes, dè fé dès prodjèts 
po lès condjîs èt, d'vant çoula, po lès vacances di Pâque, qu' arivît la tot 
rade ? 

Vè lès dîh-eûres èt d'mèye, Djile, qui rawârdéve dispôy noüf eüres, oya 
qu'on moussîve è burô, la wice qu'il èsteût assiou d'vant l' pwète. 
Cisse-chal si drova ‘ne dimèy eûre pus tárd èt Djile pola tot l' minme 
èspliquer çou qu' i voléve. 

Naturél'mint, Djîle ni djâza nin dè cruç'fis d' ôr. I dha tot simplumint qu' 
i vôreüt bin dès rac'sègn'mints so l' gal'rèye èt so ç' pus'-la, djusse dizos 
s' mohone. 

L' ome an place li résponda qu' i faléve sicrîre a Brussèle s'il âreüt 'ne 
rèclamâcion a fé valeür. 

Djile diha qu' i n' voléve fé nole réclamácion, qu' i voléve saveür, tot 
simplumint. 

Po saveür ôte tchwe, i fáreüt qu' i r'vinreüt, ca lès dossis avit stu 
classés, assürés, d'póy li tins !... ét s' élzés fáreüt-i r'ewèri ! 

Come Djile féve rimarquer qu'on 'lz' áreüt polou r'ewèri cwand il aveüt 
d'mandé radjoû, l'ome an place èl riclawa tot lî d'hant qu'i n' avít nin 
qu' coula a fé, zèls, pôr qu'on 'Izi aveût r'pris del djint ét qu'i d'vit, 
asteüre, avou l' crise, fé l' ovrédje di deüs ou d' treüs. Mins i promèta 
qui, mágré tot, on s'ènn' aléve ocuper, qu' i fáreüt rawárder seûl'mint, 
qu'in'faléve nin compter avu dés novèles a mons d' deüs' treüs meüs 
di d' chal... 

— Awè, côpa Djile, qui sès niérs ataquît a s' nouki, adon ci sèrè lès 
condjis... 

— Awè, mins nèni, ca n-a tofér ine saquí chal, ca lès burós n' sont 
jamáy sèrés. C'è-st-on chérvice wice qu'on oüveüre tote l' annéye, 
diha l' foncsionére. Mins, a propôs, c' èst pocwè â djusse ? On vá d' 
cwè, m' avez-v' dit l' ôte djoû à tèlèfone ? 

— Li Vâ d' Infér... 

— Li Vád'Infér? Li Vâ d' Infér ! Qui m' racontez-v' la, vos ? Nos 
prindez-v' po dés vis-omes dé tins d' Mati Salé ? Li Vâ d' Infér ? 
Comptez-v' qui n's-avans dé tins a piéde avou tos cès trós-la ? Nos 'nn' 
avans d'dja bécóp trop' avou tos lès cis qu'on fét tot-avâ |! Véye po l' 
djoû d' oüy, èt sins jamáy èlzès ristoper ! 


8. Li trézór di Sinte-Creü 


Asteûre, Djile aveüt l' acértinance qui l' foncsionére dé Chérvice dès 
Minîres aveüt tot fét po n' nin li d'ner l' pus p'tit rac'segn'mint so l' 
gal'réye dé Và d' Infér. (Li notére, lu, aveüt fêt lès cwanses di n' rin óre 

cwand Djile li aveüt d'mandé.) 

Djile si d'ha qu' s'i vóreüt savu cwè so l' Vâ d' Infér, i fáreüt bin qu' èl 
troüv'reüt d' lu-minme. ` 
Lidimégne à matin, après lès mèsses, il intrae l'église Sinte-Creü. Elle 
èsteût vüde, sáf qu' i-n-aveüt ne feume qu'èsprindéve dés tchandèles 
divant'ne posteüre di l' Avièrje èt qui pâtriyîve. Djile fa l'toûr di l' 
église tot cwèrant aprés 'n-áté qu' i-n-áreüt on crug fis d' ôr dissus. 
Mins i n' véya rin. 

Li mi c' ésteüt co dé d'mander a ‘ne saquí. Li feume, lèy, ni saveüt cwè 
dire si ç'n'èst qu'on poléve arinni l' sácristin qui lodjive la, po-dri l' 
pwète, è fond dès-èclôses. A fi coron, Djile trova ‘ne sonète po houki l' 
costré : c' ésteüt on tot vf ome qui rotéve a crosses. Il émina Djile po 
totes sórs di sâcristèyes plintes di gros meübes pwisi s' arésta d'vant on 
gros ouh. Djile rimarqua qu' l'intrêye di sére èsteût ]l' minme qui l' cisse 
di s' mohone : ine égue a deûs tièsses. Li costré drova cist-ouh qui crina 
come ine rôle di tchár. Po-dri, c' ésteüt 'ne grande pwète di cofe-fórt 
avou dès botons a chifes. Li costré 'Izés toürna onk aprés l' ôte sins s' 
dihombrer pwis sètcha so l' clitche : c' ésteüt 'ne sitreüte pléce sins 
fnièsse. E mitan, on véyéve, so on hót lés'ni d' keüve, ine plate bwète di 
tchinne qui l' costré drova d'on costé pwis d' l' ôte. Inte lès deüs coviè- 
kes, ricovrous d' mèdalions d' ôr ovrés a bosses, — i r'prézintit lès- 
apôtes, sih so chaque face — ine creû tote plate dizos on cwârê d' 
crustál. Li vi ome èspliqua qui, d'vins chaque brantche dèl creü, n-aveüt 
on bokèt dèl vréye creû, qui Sint Louwis, rwè d' France, áreüt ac'diné a 
l'église : « C'é-st-ine oüve dé catwazinme siéke. > 

Ci n'ésteüt nin çoula qu' Djile cwèréve. Li vi ome saya dé froter évóye 
avou sès deüts dè vèrt-di-gris qu's' aveüt métou so lès bwérds dèl 
bwète : 

— Vèyez-v' ! On a volou ratítoter lès mèdalions. El plèce dès clás d' ôr, 
il ont r'métou dès clàs d' keüve. Vola cou qu'il arive... 

— Vos 'lzès polez bin r'hurer pace qui l' vert-di-gris, cwand ca prind 'ne 
sawice, ca rondje. 

— Estez-v' dé mèsti, vos, Moncheü ? 

— Dji so èbènisse. Tél'fèye, on mét' dèl keüv'réye so lès pwètes dès 
meüûbes ; po 'Izés wárder come i fât, èlzès fit sovint astiquer, qu'i 
blinkèsse. 

— Mins chal, c' èst l' crouweüre qui magne tot. 

— Awè, come c'è-st-ine plèce sins f'niésse, l' êr ni passe máy. I fâreût 
chal on pô dèl tcholeür. 

Tot d'hant çoula, Djile tapa sès-oüy so 'ne ah'léte wice qu' i-n-aveüt 
dés vènèrâbes come dés solos, dés hiyétes di porcèssion, on bonèt d' 
èvèque tot cozou d' ôr, dès cálices ét dés cibôres. E-mé cès-chal, Djile 
rimarqua on p'tit cibóre kiboslé d' on costé, come s'il âreût toumé. Li 
coviéke esteüt co lisse mins, al copète, i-n-aveüt on cruç'fis foü mè- 
zeüre po l' cibóre : il èsteût cázi ossi grand qui l' pid. Djile dimanda po l' 

aveür divins sès mins. Li vi costré èsteüt so dotance pwis, tot bwèr- 
gnant, li d'na : « Prindez astème, savez ! In' tint pus èssonne. > 

Li covièke hossive è cálice, li cruç'fis aveüt stu hazi d'vins : c' ésteüt on 
crue fis d'ôr ! On cruç'fis d'ôr qui n' ravizéve nin lès cis qu'on vèyéve 
al'órdinére. Li cwér dè Cris', èl plèce d'èsse plakî so l'creû, pindéve 
po lès deûs brès', li tièsse clintchive a dreûte, lès djambes ployit, lès 
pids èstít clawés onk a costé d' l' óte so on soke è cwèsse. I r'prézin- 
téve vréyemint on crucifiyi, nin in-ome a pice avou lès brès' â lâdje. Li 
creü aveüt sès cwate brantches rondes èt fènes come dès pâs. Li cisse 
di d'zos aveüt stu crènêye èt limêye po l' poleür ècasser pwis hazi è 
covièke. 

— C' é-st-on cibóre dé catwazinme siéke, diha l' costrê. Al copète, n- 
aveüt 'ne creû d' émay, d'après cou qu'on m'a èspliqué. Il ârè toumé, 
po l' pus sûr. Loukiz lès bosses. Li creû s' áré spiyf. On a métou cisse- 
chal él pléce. Elle èst di c' tins-la ossi. 

— Di d' wice vint-èle ? 

— Cwè, li creû ? 

— Awè, ci cruc fis-chal... 

— 15 póreüt, m'a-t-on dit, qu' i provinreüt d'à lon payis, pace qui, di ç' 
tins-la, on n' féve nin dès creüs come çoula avár chal. 

— Qui v's-a dit çoula ? 

— C'est l' Consérvateür dé Müzéye, in-ome fwért sati qu'a fét dès 
hôtès-ètudes a l' Ünivérsité so totes lès-ôr'rèyes des-eglíses lidjwèses. 
— Adon, wice póreüt-on l' vèy, li consèrvateür ? 

— Oûy qui c' èst dimégne, i n' èst nin la, ènon. Et d'min l' Müzéye èst 
seré, come tos lès londis. Vos l' póríz tél'fèye rèscontrer mardi, si vos | 
vôriz. 


Djile si d'héve qu'il ésteüt mutwèt so 'ne bone vóye. I d'na 'ne dringuèle 
â vi ome qui lí drova 'ne ôte pwète. C'è-st-insi qu' Djile si r'trova è 
keûr di l'église. Li sôrtèye èsteût è fond, a dreüte. 

Li vi costrê s' énn' ala tot hal'tant a crosses. Li brut d' sès pas, — on plat 
pid, onk qui hèrtchîve, deüs côps d' pilons, so l'bleûve pire dès pavés — 
rèsdondihéve inte lès treûs hôtès naves pwis s' pièrda d'vins l's-èclôses. 
Li carilion dé Palâs sona lès doze eüres. Djile si sintéve ètêt... 


9. Ine drole d' émantcheüre 


Li márdi d'après, Djile ala trover l' Consérvateür dé Müzéye. Ci-chal el 
ricüva d'vins 'ne grande plèce qui lès pareûses n' éstit qu' ine bibioté- 
que. So lès cwates costés, n' aveüt gu! dés lives qu' éstit turtos numèrô- 
tés. 

Ine longowe tâve è peür stile lîdjwès dè dih-ütinme siéke chèrvéve di 
burô. Cwate tchèyîres èt on fâstrou alít avou. 

- Dji veü cou gu! vos volez dire, diha l' ome di siyince, c' è-st-on cibôre 
rond come ine boule, avou on pid come on balusse èt 'ne creû, on 
cruç'fis, qu'a stu r'hazi d'sus. 

Is'léva po-z-alercweri on grand cayè rimpli d' fotos : 

— C' èst ci-chal, ènon ? 

I stitchive li foto d' on cibóre. 

— Awè, Moncheû, c' èst bin çoula. 

— Qui vôriz-v' sépi à djusse so l' fét' di ç' cibóre-la ? 

—C'èst l'cruç'fis qui dj' séreü curieüs d' saveür di d' wice qu'i provint, 
èt s'i sèreüt bin dé catwazinme siéke... 

— Li fin dè trazinme ou li k'mincemint dè catwazinme, d'après dès p'tits 
távlés qu'on a d'vins dès lives di mèsse di ç'tins-la, èt ossi dès-ivwéres. 
Po cou qu' èst dèl prov'nance, c' èst cou qu'on lome dès cruç'fis d' Ake. 
— D' Ake ? Di Sint-Dj'han d' Ake, èl Galiléye ? 

— Awè, la qui lès Chèvaliers ont wârdé 'ne fortèrèsse disqu' è 1292. 
Léscisqu'ontriv'noudi d'laontnaturél'mint rapwérté dés souv'nîrs. 
Ci cruç'fis-la 'nn' ésteüt onk, po l' pus sûr... 

——Sibinquis' papaarapwerté ç' cruç'fis-la cwand Catréne-Bár a 
v'nou à monde pusqu' élle a morou è 1312, qu' élle aveüt vint-ans... 

— Catrène-Bâr ?... Di quí volez-v' don djâzer ? 

— À ! Moncheû l'Consèrvateûr ! Dji tüse tot hót ! Dji djâse di Ca- 
trène-Bâr d' Odoümont ! 

Et Djîle èspliqua sès r'cwereédjes à Consèrvateür qui li d'manda : 

— Adon vos l' vóriz bin avu por vos, ci cruç'fis-la ? 

— Awè, si dj' séreü sûr èt cèrtin qu' c' èst bin l' ci d' a Catrène-Bâr. 

— Dès Chévaliers qu' alit à lon payis, n' aveüt nin dès hièdes, chal a 
Lidje, so ç' trévint-la. N-a totes lès tchances qui ç' seüye ci cruç'fis-la. 
Mins po l' aveür por vos, c'è-st-ôte tchwè ! 

— Dji páyereü cou qu' i fát po fé r'mète in-óte cruç'fis, li minme, d' ôr 
ossi naturél'mint, si dj' póreü ratch'ter ci-la, ét s' donreü-dj' co tot plin 
dés çanses à-d' dizeür po l' avu. Cwand dji di «tot plin dés çanses >, c' 
èst dés milions qui dj' vou dire ! 

Li consérvateüréspliqua totes sórs di réglumints ét di lwès come cwè ç' 
cruç'fis-la n' póreüt máy cwiter l'vèye di Lidje ; qu' él fáreüt don 
wárder d'vins on cofe ou, co mi, èl diner come dépót à Müzéye ; qui, di 
tote manîre, i fáreüt obtini l' acwérd dès t'nants d' l' église Sinte-Creû et 
qu' Djîle n' aveüt nole tchance s' i n'âreût nin é-mé tos zèls dés djins 
po-z-aspaler si d'mande... Mins si 'ne téle dimande sèreût aspaléye 
avou dés hopés d' canses... 


Djile tüza qui l' notére Ansél Fódwét aveüt mutwet dés k'nohances qu' 
estit dés t'nants d' l' église. Il ala don so l' côp amon l' notére. 
Li clêr èl fa intrer tot fi dreût. 

— Moncheû Péve, áriz-v' mèzâhe di mi ? 

— Awè Moncheû l' Notére ! 

Èt Djile Ii èspliqua tot. 

Li notére hoüta sins mouwer d' on pleü, ét cwand Djile ava fini d' 
djâzer : 

— Ni v'fez nou mád' tiésse, Moncheü Péve, dji k'noh a pô près tos lès 
t'nants d' l'église Sinte-Creû, ét dj' m' ètind fwért bin avou l' curé dèl 
porotche, qu' èst l' prézidint dès t'nants. Vos polez raler ét rawârder 
páhül'mint è vosse mohone. Vos-árez dès novèles mà pô d' tins. 

Djile nis'aveüt máy sintou ureüs come il ésteüt oüy, la qu'i comptéve 
bin avu r'trové l'cruç'fis d'a Catrène-Bâr d' Odoümont. N-áreüt co 
brâmint dès fórmálités ét dés coûr'rèyes a fé mins ç' n' ésteüt pus qu' d' 
avu dèl pacyince. Il aveüt lés-édants por lu. Grâce à notére, il âreût lès 
t'nants avou lu. Èt l' consérvateür s' aveüt mostré fwért chèrvûle. 


Djile passa lès djoûs qu' süvít a s' porminer avá l' Véye come ine saquí 
qu'at'nou'ne grande promésse et qui s' sint d'dja r'compinsé. On aléve 
so l' fiésse di Pâque. Lès-êres di solo r'handihít lès rowes ; lès djins 
bal'zinit d' on botique a l' ôte. 

Djile tâza qu' s' aléve poleür rimète a sès-ovrèdjes d'ébénisse. Mins 
asteüre, djusse come pas'mint d' tins. I f reüt dés rames di tchinne po 
dés mureûs èt dés távlés, èt s' scult'reüt-i minme on paradis po r'mérci l' 
costré d'Sinte-Creû. Après tot, n'éste(it-ce nin lu qui l'aveût métou so 
bone vóye ? 

« Et si dj' ireü dire a ç' bráve ome-la tot hal'crosse wice qui l' afére ènn' 
èsteût ? » tüza-t-i. 

I monta don l' rowe Hôte-Sâv'nîre, toürna âtoû d' l'église po moussi tot 
dreût d'vins l's-èclôses. 

I sètcha so l'sonète. 

C'è-st-in-ome d' ine carantinne d'annêyes qui v'na drovi l' ouh. Djile li 
d'manda po djázer avou l'costré. 

— Li costré, c' èst mi, d'ha-t-i d' on reü côp. 

— Escuzez don. Dji voléve dire li vi ome qui rote a crosses èt qu' dj'a 
vèyou chal li saminne hoyowe. 

— Linâ ? Onl'ad'vou mète âs-incurâbes. Lès-âcolètes l'ont bouhî 
djus tot djouwant inte zèls... C'èsteût po cwè qu' vos l'vôliz vèy ? 

— Mi póríz-v' mostrer l'trézôr di ' église ? 

Linovécostré mina Djileèl pitite pléce, la wice qu'il aveüt stu dimégne 
passé, divant l' diner. y 

Mins l'cibôre dé catwazinme siéke n' èsteût pus so l' ah'lète. Et cwand 
Djîle dimanda wice qu'il èsteût, l'ome èl rabawa tot li d'hant qu'i n' 
sèpéve nin cou qu'i voléve dire, qu'i n' aveüt mây avu chal on cibôre dè 
catwazinme siéke èt qui l' vi Linál aveüt volou bal'ter ou qu'il aveüt on 
bwès foû di s' fahéne ! 

10. Li clêr di notêre 


Djile Pêve passa 'ne mâle nut'. Ï s' kimagnive l'âme tot tüzant a ç' 
costrê-la qui l' aveüt rabawí come s'i n' áreüt mây avu on cibôre avou l' 
creû d'a Catrène-Bâr. Portant ç' n' èsteüt nin dés vûzions qu'il aveüt- 
st-avu ç' dîmègne-la, èt l' foto qui l' consèrvateûr li aveüt mostré, ci n' 
èsteût nin 'ne fâve ! Pus tüzéve-t-i, pus s' dihéve-t-i qu' ine saquí aveüt 
hapé l' cibóre. Mins quí ? Ine saquí qu' poléve intrerèl pitite plèce, la 
wice qui l' trézór di l'église Sinte-Creü èsteüt wârdé, ine saquí qui 
k'nohéve lès chifes po drovi l' ouh... a mons qui l' vi halcrosse n'âreût 
stu dé complot pwis qu'on s' áreüt fêt cwite di lu tot l' évoyant âs vis- 
omes. 

Djile n' aveüt djâzé di s' trovaye qu' à consèrvateür, èt qu' à notére... 
Dédja lès prumîrès-êreûres dé djoû sünit inte lès créyes dès volets. Li 
plafond dèl tchambe prindéve ine coleür di grîse teüle. Tot d'on côp 
Djile aparcüva on cwáré pus spès, èl cwène, inte deis soümis : c' 
èsteût l' tape-cou po moussi so l' grini. Djile n' í aveüt nin co tûzé, à 
griní ! 

I potcha foû di s' lététs' aprèsta. Cwandil ava d'djuné, il ala cwèri l' 
coûte hâle qu' ésteüt fête so mèzeûre po monter so l' grini. Djile tchóka 
l' tape-cou, bouta s' tiésse a ras' dé plantchf èt d'hovra 'ne seûle plèce la 
qu' lès bâbècînes tapit on flawe djoû. Divins ‘ne cwène n-aveüt deüs 
grands bodèts d' wezire qui led covièke èsteût séré avou dés brokes. 
Djile intra so l' grini èt drova lès bodèts : il éstit plins d' totes sórs di 
pot'rèyes. Pwis il ala taper on côp d' oüy po 'ne bâbècîne. Cou qu' i véya 
èl clawa so plèce : n-aveüt in-ome divant s' mohone, moussi tot neür 
come èwalpé d'vins ‘ne grande cape, dizos on ládje tchapé ; Djile èl 
loukîve d'al copète èt n' poléve don vèy si vizèdje. 

L'ome aveáüt l' êr dé bawí po 'ne finièsse di d'vant. 

Djile vola drovi l' bábécine ét s' mostrer, mins i s' rapinsa qui ç' n' ésteüt 
nin l' prumíre fèye qu'on l' bawive insi : c' ésteüt l' clêr di notére ! 

Djile si d'ha qu'il apwèrtéve dès novèles, po l' pus sûr. Id'hinda al vole 
pwis ala drovi l' oub. 

Li clêr èsteût la, dvant lu. 

— Intrez don, dha Djile. 

El fa intrer èl plèce di d'vant. 

Li p'tit mégue ome s' assiya-st-a hipe et stiérniha : 

— Escuzez, savez Moncheû Pêve, dj'a hapé on mwéh'né avou l' crou 
tins qu'i fêt. 

—C'èst Moncheûü l'Notêre qui v's-avôye ? 

Li clêr ava l' êr tot paf : 

— Nèni, d'ha-t-i aprés-aveür halkiné. Èt s' fâreût-i mí qu'Moncheû l' 
Notêre ni sépahe nin qu' dj' a v'nou chal. 

— Vos-avez d'dja volou vni, l' ôte djoû... 

— Nèni, c' èst bin l' prumire fèye qui dj' vou v'ni chal... 

Djile èl vola d'minti mins i tüza tot d' on côp qu' el pôreût djinner èt qu' i 
n' motih'reüt pus, adon. Èt Djile voléve savu cwè. 

— Onm'adjázé d' oncibóre qui vos r'cwir'riz. Vos l' póríz avu, ènon. 
Pace qui c' èst tofér possibe d' arindji 'ne sacwè avou lès djins d' église 
cwand on a dés çanses. Lès priyèsses ont tofér mèzâhe di çanses ! 

I stiérniha pwis d'ha come s' i vóreüt riyoter : . 

— N-a dès djins qu' énn' ont co pus mèzâhe qui zels ! Et ces djins-la v' 
dirít volti wice qu'il ont catchi l' cibóre. I v's-èl dirit cwand vos-áriz 
fét vos comptes avou lès t'nants d' l'église. Mins, po 'lzès fé djázer elzi 
fáreüt d'ner ot'tant qu' ás-ótes... 

Djîle si d'manda s'i n' aléve nin stronler ci p'tit mén'hére-la ét l' taper a 
l'ouh come on voleür. 

Minteûr èt voleár, èt fâs-djuda ! 

Li clêr ad'vinal'idéye d'a Djile : 

— Ci n' èst nin por mi qu' dji djâse chal, savez. Mi dji n' so qu' on póve 
intréméteü. Dji fé coula por vos pace qui dji sé qu' vos-i t'nez a ç' 
cibóre-la. 

— Awè ? Èt k'mint sépéve don çoula, vos ? 

— Moncheá Péve, c'èst l' vréye, savez, qu' lès pareüses ont dès-orèyes. 
— Vola qu' vos hoütez ás-ouh ! 

— On ôt tél'féye sins hoüter pwis on ad'vène li rèsse. 

— Qui sépéve don à djusse ? 

— Tot! Dji sé tot, asteüre. Vo-v'-la prév'nou. Dj'a fêt çoula po bin fé. 

I s' lèva èt sórtad' on reû côp, tot stièrnihant. 

Djîle èl rilouka 'nn' aler po l' bawéte dé pwèce : avou s' grand tchapê èt 
s' neüre cape qu' ésteüt trop longue por lu, li clére aveüt l' êr d'on 
priyèsse qui va rinde vizite a si-èvèque. 


Cwandli p'tit-ome ava toürné à coron dèl Basse-Sâv'nîre, Djîle rintra 
èl pléce di d'vant. Après l' mâle nut' qu'il aveüt passé pwis l' displéhante 
vizite qu' i v'néve dé r'cüre, i lî sonléve qu' i sórtéve foü d' ine tchóde 
marke. 

Insi don quéle émantcheáüre ! 

Itroüve on cibóre avou on crue fis qu' póreüt-ésse li ci qu' i r'cwirt, li ci 
d'a Catréne- Bár d' Odoümont, sèlon l' téstamint d'a s' párásse. I tint 
coulad' in-ome qui s'i k'noh, li consérvateár, ét d' in-óte qui deüt louki a 
sès-intèrèts, li notére. Èt vola qui l' cibóre disparèt’ avou l' vi costré. 
Pwis l'clêr d'amon s' notére, qu' &-st-à fét' di tot, li vint propôzer on 
martchf d' voleür. Po qui séreüt-ce si ç' n' èst nin por lu, tot clêr qu'il 

est ? 

Minteür ét voleür, ét toürsiveüs, d' acwintance avou cist-árvolou qu' a 
pris l' pléce dé ví costré ! 

Cwè fé parèt, asteüre ? 

A qui avu fiyâte ? 

Èt s'il ireüt d'mander consèy â curé d' Sint-Mârtin, cou qu'i lí sonle di 
tot çoula ? 

Il aveût co deüs-eüres divant l' diner po s' aler èspliquer. 

Djile monta lès Grés dès Bègâs. 


11. Rawârdez ! 


Djile ala don r'trover l' curé d' Sint-Mârtin po li raconter si-avinteüre. 
— Djin'sénins' vos m'créyez, Moncheü l' Curé, dha Djile tot finihant 
si-istwére. 

- Dji v' creü, m' fi, èt s' vis diré-dj' qui voste astrapáde ni m'èware nin. 
Qui n' fêt-on nin po dès canses, parèt, oûy ? 

— Qui m' consiz-v' dè fé ? 

— Qui f'riz-v' qui d' rawárder ! 

— Rawárder cwè, Moncheû l' Curé ? 

— Qui l' ci qu'a pris l' cibóre vis vinse trover, po martchander, ou qu' i 
v's-avôye co 'n-intréméteü... 

— N'âreût-i nin ‘ne saqui qu' pôreût fé 'ne sacwè ? Li clêr di notére 
deüt k'nohe l'afêre, ènon lu. 

— C'ést cou qu' fáreüt prover ! Avez-v' dès tèmons ? Vola sacwantès- 
annéyes di d' chal, lès-èglîses di Lidje avit prusté dés távlés po 'ne 
èspôzicion. On 'Iz' a mostré, cès távlés-la, a Brussèle, a Nameár,... djo, 
on pô tot-avá, èt minme foû payis. Po l' djoü d' oüy, nolu n' sét pus wice 
qu'i sont ! Ets'n'aveüt-i pol' mons 'ne trintinne ! Divins lès-an'minis- 
trácions, on réspond qu'on n' ritroüve pus lès papis, ét sins papîs, ènon, 
on n' sáreüt r'trover lès tâvlês ! Véyez-v'l' émantcheüre ? Pôr qu' i-n-a 
dés djins, so lès burós, qui n' sèpèt d'dja pus d' cou qu'on djáse... 

Djile ésteüt tot d'louhí. 

— Volez-v' qui dji v' dèye li pus parfond di m' pinséye ? li d'manda | 
curé. Dj' ô bin qu' vosse pârâsse áreüt r'trové dés vis papis. Onk di cès 
papís-la, ci séreüt on Fré Bégà qu' i l' áreüt scrit è 1312 ? 

— Awè, Moncheá l' Curé. 

— Etbin hoûtez cou qu' dji va dire : lès Bègâs n' ont-st-arivé chal a 
Lidje qu' èvè 1372, adon swèssante ans après l' mwért d' a Catrène- 
Bâr d' Odoümont ! Lès Frés Bègâs èstít dès drapîs. Loukfz chal, vola 
ne bûzète qu'i fit avou d' l' ârzèye, po leü mèstf d' téheü. On 'nn' a 
r'trové a hopê cwand on a fét l' tunél dè ch'min d' fér qui passe dizos 
Publémont, la wice qu' i-n-aveût l' Vâ d' Infér... 

Tot vèyant l'bûzète, Djile div'na tot blanc-mwért. Dès bûzètes come 
cisse-lal, i-n-aveût plin lès deûs bodèts qu' èstít so l'grinf ! 

Id'manda: 

— N'aveût-i qu' zèls po fé dés büzétes come cisse-lal ? 


— Awè, i vikit d' brib'rèye. I fit tot zèls-minmes. Lès vrêyès büzètes 
èstít d' blanc fiér. Pocwè m' dimandez-v' çoula ? 

— Pace qui dj' ènn' a-st-ossi èl mohone, dès büzètes come cisse-lal. 

— C'ést mutwèt tot cou qu'i d'mane dès Frés Bègâs... Asteûre, dji v' 
vôreü bin d'mander 'ne sacwè. Crèyez-v' pol' bon a ç' cruç'fis-la qui, si 
vos l'ritroüv'riz, sâv'reüt l' vèye di Lidje di tos sès máleürs. i crèyez-v' 
po d' bon, vos ? 

Djile si tèhîve. I tûzéve : i crèyéve-t-i ? I d'ha d'on reû cêp: 

— Dji creû qu'i m' fåt r'ewèri on cruç'fis si dj vou wârder 'ne fôrteune 
por mi. Si dj' i d'vreü r'nonci, dji pièd'reû tot. Ï m' fâreüt raler a Lèhi èt 
mète dès djins a l' ouh, on manèdje, foû di m' mohone. 

— Adon, cwèrez co, ni pus ni mons. Èt s' rawârdez', come dji v's-èl 
dihéve tot rade. On pout rawârder tote ine vèye po trover çou qu' on 
cwirt !... Rawârdez ! 


Tot rid'hindant lès Grés, Djîle si rapinséve cou qui l' curé li v'néve dè 
dire : Rawârdez ! 

Rawârdez tot cwèrant, cwèri sins vorer tot costé d'vins l's-églises ou 
lès müzéyes, sins roufler so l' mwinde sene, sins s' énonder. Prinde li 
tins d' cweri ; djo ! rawárder. 

Li vi curé d' Sint-Mártin n' li âreût-i nin d'né l'mèyeûse dès-avises qui 
ç'seûye ? Et minme s'i cwir'reüt al vüde ? Si c' sèreüt l' vréye qui lès 
Bègâs n'éstit nin co arivé a Lidje cwand Catrène-Bâr a morou, qu' tot 
coula n' séreüt qu' ine fâve, pocwè n' rawárd'reüt-i nin, ni cwir'reüt-i 
nin tote si vicârèye, — come i-n-aveût dès-ôtes qui vont-st-ovrer d'vins 
l's-ouhénes — po viker bin páhül'mint, èt bin viker ! Awè ! Mins viker 
tot fi seü ! Viker èt mori avou tot plin dés canses, mins mièrseü, sins 
feume, sins-èfants, sins manèdje. Esse foû ritche divins ‘ne mohone di 
bégás, di bribeüs, ine mohone la wice qui n' áreüt jamáy nou ratrét ! Et 
minti ! Si minti alu-minme tot fant lès cwanses dé cwèri aprés 'ne 
sacwè qu'i n'icreüt pus ! Et s'i páyereüt cou qu' i fåt, a quí qu' i fât, 
po raveür li cibôre ? Adon, i sèreût cwite divant l' notére. Il âreût rimpli 
totes lès clawes dè téstamint, i wâd'reüt s' fórteune èt s' póreüt-i, adon, 
s' fé 'ne véye come tos l's-ôtes valéts, mí qu' zèls pusqu' i sèreût ritche ! 
Todi 'nn'é-st-i qu' po l' moumint, n' aveüt qu' ine sóra fé : rawârder. 


Tot rintrant ès mohone, Djile si d'ha qu'is' atch'téyereüt bin on tchin. 
Ci sèreût todi 'ne kipagnéye, tot rawárdant ine ôte, li cisse d' ine djône 
fève qu' i pôreût rinde awoureüse, avou lés-édants qu'il aveüt. 

Ciste idéye-la r'mèta Djile d'aplomb. I s' sintéve tot-ètêt. I drova si- 
ouh ; po-dri, è pwèce, i trova on papi ployié cwate qu'on aveüt tchóki 
po d'zos. 

C' ésteüt ‘ne lète sicrîte al machine : 

Moncheû, 

Vos n'divriz nin aler djâzer d' tot çoula a dès djins qu' n'ont rin a vèy 

la d'vins. Si vos vóríz r'trover l' cibôre, dimanez keü èt s' rawârdez ! 
Mâ pô d' tins, ine saquí v' f rè sène. 


Naturél'mint l' lète n' ésteüt nin sinêye. Djile èl mèta a costé d'èl cisse 
qui l' notére lf aveüt-st-avoyi po l'priyf dé v'ni prinde kinohance dè 
tèstamint. Ci n'èsteût nin l'minme machine qu'aveût scrît lès deüs 
lètes. Èt ç' n'èsteüt-ce ninl' minme papi. 

« Nos rawârd'rans don, s' diha-t-i totr'ployant lès deûs létes, nos 
rawárd'rans l' tins qu'i fát pusqu' on n'aqu' coula a fé po bin viker ! > 


12. Li pórtrét d'a Catrène-Bâr 


Djile aléve don rawárder. Mins qu' aléve-t-i fé po n' nin s' anoyi ? I lí 
v'na-st-è l' idéye qu' i s' póreüt r'méte a s' banc d' &bénisse èt sculter 
‘ne bèle plantche. Sculter cwè ? Et s' i sáyereüt d' fé on pórtrét d'a 
Catrène-Bâr ? Ine bèle tièsse di djóne fèye, téle qu'i s' l'imádjinéve, 
lèy, quéques djoüs d'vant qu' èle ni morahe. Ine fine djóne fèye, avou on 
crue fis... 

Il aveüt adjincené l' ôte pléce di d'vant, li tchambe qu'il aveüt trové 
vüde, po 'nné fé si-ovreü. C' èst la qui s' banc d'èbènisse èsteût. Divins 
on cofe a scriné, il aveüt rassonlé sès pus fènès-ustèyes : sès goudjes, 
lès plates ét lès d'mèy-rondes, li pire a r'sinmf ét ossi s' massète di 
keüve, po ráyil' bwés, pace qui c' èst s' papa qu' Ii aveüt ac'diné. 
Pindous â meûr, i-n-aveüt sès bovèts èt sès guiyémes, dizos c' ésteüt lès 
vastringues et lès foyerèces ; a costé lès coür'réces pwis lès djond'rè- 
ces, totes lès-ustèyes a moleüres, èt ossi lès windés ét leüs mohes. 
Djile véyéve volti sès-ustèyes pace qu' elle èstît sès pus prés k'pa- 
gnèyes. Elzés fiéstive avou sès deüts d' ártisse cwand 'lz' aveüt r'sinmi 
èt r'huré. C' é-st-avou zèles qu'il aléve sculter l' pórtrét d'a Catrène- 
Bar... 

Mins d'abôrd, i voléve dèssiner ç' pórtrét-la, so on bé blanc papi, pwis l' 
rinde pus vikant avou dèl coleûr a l'êwe, tote lédjire, tote doüce, tote 
fráhüle ossi. (*) 


(* Mi qui scrit chal l' istwére, dj'a véyou ç' pórtrét-la. Dji m' énné 
rapins'rè tote mi véye. Il èsteût si tél'mint bé qu' i n' a nou mot d'vins 
nou lingadje po dire ine si fête bêté. C' èst come si Catrène-Bâr âreût 
stu è l'éreür dé steûlf : on ad'vinéve pus vite qui dé vèy. Deûs blondés 
trésses lî d'hindît so si stoumac', écádrít on peûr vizèdje d'avièrje, la 
qu' florihit deûs grands bleûs-oûy gu! avit l'ér dé louki â lon. Les 
rodjès tétches di sès fènès lépes lèyît r'lûre sès dints come dés bokèts 
di steüles. On cruç fis d'ôr riglatihéve so ne górdjuréte di fène dintèle 
di sóye.) 


142 


Djîle dimora dès djoûs â long po ponde li pôrtrêt d'a Catréne-Bár d' 
Odoümont. Sins magni, cázi sins beüre èt sins dwèrmi. Cwand il ava tot 
fini, sès pincés li ridit d' sès mins ; i s' léya-st-aler d' ine péce so l' pavé 
di si-ovreû : il ésteüt toumé flâwe. 

Kibin d' eüres, di djoüs mutwét, a-t-i d'moré la, stindou di s' pus long ? 
Pitchote a midjote, i s' rihapa ; li nut' touméve. I s' sétcha come i pola èl 
tchambe d'a costé, s' agrip'ta al foüme di s' lét ét s' lèya toumer d' vins. 
Cwand i s'dispièrta, ine jate di tchód lécé foumíve so s' táve di nut' èt s' 
n-aveüt-i deüs buscütes avou dè boüre so 'ne pitite achète... Come ine 
odeür di claw'coni flotéve èl tchambe... ine saqui, ine djône fèye, 
vinéve dè sórti fo... 

Mins Djile si sintéve mwért nahi. I magn'taét s' buva-t-i quéquès 
goürdjéyes pwis s' rédwérma d' on plin côp. 

Cwand riv'na-sta lu, li jate ét l' achète éstit co todi la, so l' tâve di nut', 
mins l' odeür dé claw'coni s' aveüt révolé. Adon Djile tchóka s' tiésse è 
s' cossin ét plora a tchôdès lâmes : jamáy i n' s' aveüt sintou si disseülé, 
si mâlèreûs. 

I tchoüla tot s' sô... 


Dès-èfants d'hindit lès Grés tot tchantant. On oyéve ine pitite bâcèle 
qui brèyéve pus hôt qui l's-ôtes. C'èsteüt lèy qui féve li mêsse dèl 
djowe, assûré, ca sès paroles ridondihit disconte lès rampârts : èle 
djâzéve di cocognes èt d' magriyètes. C' èsteüt come ine êr di crâmi- 


gnon. 

Djile potcha foû di s' létét, tot hossant so sès djambes, il ala è si-ovreü. 
Li pôrtrêt d'a Catrène-Bâr èsteût acrotchf so l' pareüse, djusse divant li 
f'nièsse, èt on ré d' solo èl sonléve fièstí. Djile ni s'rapinséve pus d'l' 
aveür mètou la. C' è-st-adon qu'i r'tûza âs buscûtes, à lècê... Ine saquí 
aveüt don intré chal ! Mins po wice ? L' ouh di d'vant come li ci di dri 
éstit sèrés avou dès fèrous. On n' élzés sèpéve sètchf qu' d' à-d'vins ! I 
n' aveüt nole ôte intréye. Lès f'niésses ét lès bábécines èstit bârêyes 
avou dès colébales... 

Djile fal toür di s' mohone pate a pate. I lî sonléve qu' i ravikéve divins 
‘ne ôte véye. Mins nonna. Sés-ustéyes èstît bin la, è s' cofe, ou pindfît à 
meár ; sès pincés èstît so l' pavé, d'zos l'tâve, la wice qu' élz' aveüt lèyî 
toumer. I rala èl plèce di d'vant. Tot-ésteüt co todi come i fât. 
Djiles'aparcüva qu'il arivéve dèl couhène on lédjir gos' di sope : ine 
caboléye di crompires ét d' récénes godinéve so li stoüve ! 

Si coûr li tére d'on plin côp : i fát qu'i magne si n' vout nin r'toumer 
flâwe. 

Sins pus s' dimander ni cwè ni kèsse, Djîle broka so l' tchôd'nê èt lofa 
come on boufà. 

Qué bons sacwès ! 

Pôr qu'i-n-aveût dès crètons qu' assâh'nít l'potêye, èt s' n-aveüt-i co 
dès p'tits-ognons â vinêgue divins on potikèt d' pire. So l'tâve, a costé d' 

ine grosse pèce di pan èt 'ne botèye di vin, dè rodje, come on 'nnè 
buvéve dè vi tins... 

Djile ni cwèréve pus acomprinde. Il aveüt fim. I magnive. I ravikéve, i 
ravikéve vréyemint. 


13. Noyéte 


Si Djile Péve n' áreüt nin véyou l' pórtrét d'a Catréne-Bár qu' on aveüt 
pindou sol' pareüse, è si-ovreü, djusse divant li f'niésse, il âreüt créyou 
qu'il aveüt fét'ne tchóde marke. 

Mins c'èsteût bin lu qu' aveüt dessiné c' távlé-la, qu'on vèyéve d' à-d'- 
foû s'on loukive inte lès gordenes.( C'est don d' cisse finièsse qu' ine 
saquí m' l'aveüt mostré). Po l' rèsse, i s' dihéve qu'i l' aveüt sondji, tot 
s' fordweérmant. Cou qu'il aveüt-st-arivé so l'trèvint d'cès djoüs-la 
sórtéve dèl véye qu'on mine chal so l'tére. I n' aveüt qu' ine acèrti- 
nance : li pórtrét d' a Catréne-Bár qu'il aléve rilouki pluzieürs féyes so 
I' djioürnéye. 

I passa dés longuès-eûres a sculter 'ne râme po l' écádrer. Tot l' long 
dès bwérds, il aveüt r'prézinté dés trokes di fleürs di claw'coni èt, al 
copète, ine corone di barone so l' blazon d' Odoümont. i tüza qu' i freût 
bin dé plaki d'sus dés foyous d' ôr, come çoula s' féve dè vi tins so l's- 
oûves d'èbènist'rèye qui wárdit lès r'liques dès mártires. 

C' e-st-insi qu'il ala k'mander d'vins on botique d' ór'réyes tot cou qui lí 
faléve afis' d' arindjf pôr si râme. 

Ine djóne féye el ricüva. Djile trova qu'elle ésteüt si tél'mint nozéye qu' 
on n'âreût máy polou mi assórti 'ne vindeüse avou d' ossi valureüs 
djowions qu' lès cis qu' èstít hágnés d'vins lès vitrines. Pôr qu' elle aveüt 
ine êr nôbe qui féve, avou l' blondeür di sès dj'vès, li peûr'té di s' lou- 
keüre, li finésse di sès mins, ine ossi vikante Catrène-Bâr qui l' cisse qu' 
il aveüt imádjiné, ét brâmint mí qui l' grande sicolire, cisse « Catrène » 
qu'il aveüt intrèvèyou, al gáre dès-ôtobus, li djoü qu' i s' aveüt dècidé. 
Li bèle vindeüse s' aparcüva qu' Djîle èsteût tot mouwé. Divant ç' djóne 
ome-la, av'nant èt ritche, èle rodjiha lèdjir mint, On troübe si winna inte 
zels deüs mins Djile n' aveüt pus qu'a payi 'n-aconte ad'lé I' késsi. 
Adon i sórta tot tapant on côp d'oûy vè l' djóne fèye : èle li soriyéve. 
Djile n' aveüt wêre hábité lès djônès fèyes mins i n' si poléve mari, c' 
èsteût on sorire tot-amitieüs, nin l' ci qu'on deüt mostrer âs candes, 
mins l' ci qui s' vout fièstant. Adon Djile si rafiya d'èsse cwinze djoüs 
pus vi, cwandi r'vinreüt po prinde lès foyous d' ôr qu' i v'néve dè 
k'mander. 

Nos crèyans tél'fèye qui n's-èstans mêsse di nosse sôrt, qui nos- 
adjincenans nosse vicârèye come nos l' volans, mins l' dèstinêye arindje 

bin sovint l's-afêres ôt'mint qu' nos l' comptis... 

Djile rivèya l' djóne fèye brámint pus vite : li léd'dimin ! Come i tchüzi- 
héve sès dinréyes divins on grand magazin, tot tchókant d'vant lu s' 
galiot d' martchandéyes, il ahourta in-óte : c' ésteüt l' ci dèl djóne fèye ! 
L' aveüt-ele fét èn-èsprès di s' trover djustumint la so s' vóye ? N' 
ésteüt-ce nin cou qu' èle si d'mandéve ossi ? Il éstit onk divant l' ôte, lès 
p'titès tchèrètes inte di zèls deüs ét i s' soriyit, éminnés onk come l' ôte. 
Djile fa on d'méy toûr èt s' vina mète a costé d' lèy : 

— Nos frans l' rèsse èssonle, ènon, pusqu' i c' è-st-insi. 

— Pocwè nin ? In' mi fát pus grand tchwè, rèsponda-t-èle. 

— Mi nin pus. Èt come çoula tome bin, si vos l' vóríz, nos-iris bin beüre 
on vére essonle... 

— Çoula tome bin, come vos d'hez, ca dj' a djustumint sedi ! 


Ele si louméve Noyète. Ele dimanéve so in-ahót chal tot prés. Sès 
parints vikit dé costé d' Mátche. Pus vite qui d' fé lès vóyes tos lès 
djoüs, elle aveüt p'tchi di s' lodji chal a Lidje. 

Elle aprindaqu' Djile vikéve ossi tot fi seü èt qu'il ésteüt èbènisse, qu'il 
aveüt si-ovreü âs Grés dès Begás... 

Naturél'mint, i s' prométit di s'rivèy. Et c'ést cou qu'i fit l'Ièd'dimin, 
pwis lès djoûs d'après. Si bin qu' Djile priya Noyéte po qu' èle vinse a 
pormináde disqu' âs pids dès Grés. Et come lès djoûs racrèhît, i montit 
disqu' a Sint-Mártin. 

— Vochal mi mohone, diha Djile tot passant d'vant. On pô pus tárd, 
cwand dj' áré fini m' ràme avou lès foyous d'ôr, si vos l' vóríz, dji v' 
mosteûr'reû mi-oûve, ca dj' énne so fir. 


Di Sint-Mârtin, i rid'hindit tos lès deüs po l' rowe dèl Montagne èt Djile 
ramina Noyète disqu' à soü dèl mohone la wice qu'éle si lodjive, rowe 
dèl Catèdrâle. 

Tos lès djoûs, i s' ofrit'ne porminâde, il aprindit insi a s' mí k'nohe èt s' 
on 'Izi âreût dit qu'il èstît fét onk po l' ôte, il ârít stu tos lès deüs d' 
acwérd so l'côp èt s' ârít-i rodji. Et si n' s'èl dihit nin, èl tüzit... 

Djile tüzéve ossi a ôte tchwè. A 'ne sacwè qui lí féve dèl ponne. 

Ni s' aveût-i nin égadji so promesse di n' jamây si marier ? N'èsteût-ce 
nin eune dés clawes dé téstamint d'a Catréne-Bár, eune dés condicions 
porimplis' role disqu' à coron, po wârder s' fórteune ? 

C'ésteüt ne sôr ou l' ôte : dimorer ritche sins Noyète ou bin hanter 

avou Noyète so l' mariédje èt ridiv'ni póve. Mins adon, vôreût-èle co bin 
spozer 'n-ovri qu' séreüt-st-a pèce ? 

Lès foyous d' ôr èstít arivé amon l' órféve. Djile elz' ala cwèri et s' 
prométa-t-i a Noyète qui lî mosteür'reüt si-oüve cwand i l' áreüt mètou 
â clér. 1 lî propóza dè d'morer sacwants djoûs sins qu'i n' si vèyèsse, 
djusse li tins d' achéver si-ovrèdje. Adon èl vinreût priyi. 


Djile mayeta èt cola lès foyous d'ôr so l' corone èt so l' blazon pwis, 

sins dispinde li pôrtrêt, i clawa l' râme tot-âtoû. On âreût dit qu' on 
vèyéve Catrène-Bâr a-d'triviès d' ine broumeár, po li f'nièsse d'on hót- 
tchèstê. Et s' n' aveût-on qu' a rawârder qu' cisse broumeür si sètchahe 
èvôye, qu' èle s' èlèvahe às prumfs rés dè solo èt qu' Catrène-Bâr 
soriyahe. Adon, èle ravis'reüt tot-a-fêt Noyète... Ou bin c' èst Noyète 
qu'âreût l' êr dè sôrti foû d' ine râme... 


14. Dès p'titès blames 


— Dji so si tél'mint binâhe di v' rivèy, ènon Noyète, après tos cès djoüs- 
chal qui dj' a-st-ovré po fini m'râme. Asteüre qui c' èst fêt, dji v's-èl vô- 
reût bin mostrer. 

— Dji m'rafèye bin d'èl vèy, ci pórtrét-la. I m' sonle qu'i-n-a dès- 
annêyes èt dès razannéyes qui dj' rawáde, Djile... 


Is'tinit po l' min tot montant lès Grés dès Bègâs. Djîle drova l' ouh di s' 
mohone èt fa intrer Noyète è pwèce. 

Li djóne fèye dimora come clawéye so plèce ! 

— Qu' i-n-a-t-i, Noyète ? 

— C'ést drole ! Ni v's-a-t-i máy arivé di v' trover'ne sawice, la qui vos 
n'i aviz máy mètou lès pids, ét di v' sonler, tot d'on côp, qui ç' n' èst nin 
l'prumîre fèye qui v's-èstez la ? Qu' vos-avez d'dja véyou, — mins 
cwand ? — tot cou qu'èst la tot-âtoû d' vos ? 

— Siya, pocwè ? 

— C'ést cou qu' dji r'sin asteüre ! Ci pwèce-chal, dji l'a d'dja vèyou ! 
Léyiz-m' dire... La c' èst voste ovreû, ét la vosse tchambe ; chal c' èst l' 
bèle pléce ét po-dri, c' èst l'couhène, ènon ? 

— Kimint sèpéve don tot çoula ? 

— C' èst drole, vis di-dj', mins c' èst come çoula. Dj' a l' sintumint qui ç' 
n'est nin l'prumîre fèye qui dj' vin chal. 

— Dji sohéte qui vos v' sintése bin chal. Moussiz pus lon ; a hintche, 
come vos l'avez ad'viné, c' ést mi-ovreü. 

Noyète dimora tote ésbáréye divant l' pórtrét d'a Catréne-Bár. Ele 
sussina, come s' élle âreût sogne d' ine résponse : 

— Ci pôrtrêt-chal, vos l' aviz d'dja dessiné d'vant di m' kinohe ? 

— Awè Noyéte, pocwè don ? 

— Pace qui, Djile, ci n' èst nin mi qu' vos véyez volti, c'èst lèy. Et s' vos- 
avez pris astème a mi, c' èst pace qui dj' èl ravise. Ci n' èst nin Noyète 
qui v's-inmez, c' èst Catrène-Bâr ! Mi dji n' so qu' si-tmádje ! 

— Mins Noyète, qui d'hez-v' don la ? C'ést vos qu'èst la, bin vikante, èt 
çoula ç' n' èst qu'on papi d'vins ‘ne râme ! 

— Mins è vosse coûr, Djile, c' èst l' contrére... 

Èt Noyète si tapa al dilouhe. 


C'ésteüt bin l' prumire fèye qui Djile si trovéve divant ne djône fèye 

qui tchoûléve insi. 

Ï s' sintéve on pô pièrdou. 

— Vinez, Noyète, ni v' métez nin çoula èl tièsse. Vinez v's-assir è l'ôte 
lèce. Ï fât qu' dji v' dèye ine sacwè. 

t Djfle li raconta tote si-avinteüre : li tèstamint, l' èritèdje, li cruç'fis d' 
ôr, li notére, li cibôre di Sinte-Creû, li ví costré, l'avis’ dè curé d' Sint- 
Mártin ; c' èsteüt lu qu' aveüt rêzon : tot çoula n' èsteüt qu' ine fâve, pé 
qu' ca, tote ine èmantcheüre po sayi d' lf haper si-èritèdje. 

Pitchote a midjote, Noyéte si rapáh'téve. Elle aveüt hoüté Djile sins 
moti. 

— Dji so si málereüse, Djile ! 

— Si vos m' vôriz édi, Noyéte... Vos-èstez pus sûtèye qui mi... Nos deüs 
èssonle, ni pórís-n' nin mète ciste afére à clér ? 

— Qui èst-ce qu'a scrît l' téstamint ? Estez-v' sûr qui c' èst bin vosse 
pârâsse ? 

— C'éstI' notére qu'èl dit, mins dji n'a nole proüve. C'éstlu qu'a tos 
lés scrits d' a Bérnárd Roland... 

Tot d' on cóp, Djile div'na tot blanc mwért. 

— Qu' i-n-a-t-i Djile ? 

— Dji m' rapinse chal... So l' grini, n-a deüs bodèts d' wezire plins d' 
pot'réyes ; è fond d' onk, dj a véyou on cayè covrou d' teüle. Dji m' el 
vacweri. 

C'ésteüt on cayè la wice qui Bérnárd Roland ave(t rassí sès comptes, 
djoû après djoû, dès párcons d'vins dés houyîres, lès louwedjes di ses 
mohones, lès çanses qu'il aveüt placé a l' intèrèt... 

Cwand Djile ét Noyète métit, a costé dè cayè, li téstamint d'a Bérnárd 
Roland, i véyit qui ç' n'ésteüt nin lu qui l' aveüt scrít ! Lès scriyédjes n' 
èstft nin lès minmes èt c' ésteüt 'ne fâsse signateüre ! Asteûre, il avit l' 
proüve qu'onl' aveüt volou flouwer. Ine saquî aveüt émantchi tote ine 
fáve po li hapers' fórteune. Asteüre, coula n' féve nou pleû, èt coula 
sèreût fwért âhèye a prover. Djile aléve ritrover tos sès dreüts d' èritír 
et totes lès clawes dè cruç'fis d'a Catrène-Bâr n' éstit qu' ine ès- 
croc'rèye ! 

Djile si sinta come libéré d' on sièrmint impossibe a t'ni. Come il aveüt 
stu bonasse dè creûre a tot ça, dé ! Vormint ! i faléve èsse di doüce 
crèyince po s' égadji a voleür sâver l' véye di Lidje tot r'trovant on 

crue fis d' ôr ! 

— On m'a fêt magni dès dates, ènon Noyète ! Mins dji n' rigréte rin, 
savez, Noyète ! Pace qui c' èst grâce a ciste avinteüre qui dj' a fét 
vosse kinohance. Vos m' polez creüre, vos, Noyète ! Dji v' veü volti ; si 
vos l' vóriz, dj' a pus d' édants qu'i n' fát, asteüre, po r'prinde on botique 
d' órréye a nosse compte ! 

Djile ésteüt tot-énondé. 

— Vos n' dihez rin, Noyète ? 

— Dji n' sé nin çou qu' i nos va-st-arivé, Djile ! Lèyîz-m' don l' tins di m' 
ravu. Tot çoula m'a l'êr d'on roman feûlièton ! Mins vo-nos-la, chal 
tos lès deûs, èt vos-avez la d'vant vos lès proûves qu'i fât po rintrer 
d'vins vos dreüts. Adon l' roman d'vinreüt co bin 'ne sacwè po l' vrê ye, 
ine sacwè qui f'reüt vosse boneür... èt l'meune avou, si vos l' vóriz bin, 
Djile ! 

— Si dj'èl vóreü, Noyète ! Dji v' veü volti èt c' è-st-a vos qui dji deü d' 
avu trové l' vréye ét l'amoûr, èt pôr ine fôrteune. Nos-avans 'ne bèle 
vèye divant nos-ôtes, Noyète. Nos-alans d'masquer lès-èscroqueüs èt l' 
Djustice frè l' rèsse. 

Djile s' aprépa d' Noyète èt li prinda sès mins. 

— Qu'alez-v'fé dé pôrtrêt d'a Catréne-Bár d' Odoümont, Djile ? 

— Qui vóriz-v' qui dj énné fahe ? Tot çoula n'a stu qu'on máva sondje. 


Djile mina Noyète è si-ovreü. N' aveüt pus qui l'râme clawéye so li 
pareüse. AI tére, on papi — li pórtrét — finihéve dé broüler : i s' kitwèrt- 
chive tot léyant spiter dés p'tités blames... 


Djile dimora on moumint stámus'. 


Cwandi s' ritoürna, l' ouh ésteüt tapêye à lâdje. Noyéte aveüt corou 
èvôye. 

LES CAHIERS WALLONS 


Foü wêbes... (*) 


(Annevoie) 


« Lèyi là Moûse èt n' pus l'riveüy ! > 
Ènn'aleüve-t-i l' ví bat'li 

Quand il a seû 

Qu'i n' saureüve pus d'mèrè tot seü 
Po sopwartè 

Lès dérins djoûs di s' vikaîrîye 
Ettofêr” cotûzè : 

« Dj'a pièrdu m'compagnîye ! > 


Léyi là Moûse ! 

Si Moûse da li, 

Si Moûse coleûr di viye, 

Moûse di l'éfant qui vint au monde 

Dissu l' batia. 

Lèyî là Moüse 

Què l'a bèrc come si moman. 

Moûse què l'a vèyu crèche, 

Què l'a véyu ovre, prinde èspwêr, veüy volti. 


Lèyi là Moûse ! 
Si tot dêrin plaiji, 
On lí aleüve apè ! 


On l'a r'trové dissu l' peret... 
'l aveüve moru 
D'lé l' bwárd di s' Moûse... 


(t) L.L. 


(*) (Ritrové dins lès papis da Lucien LEONARD). 

Au Paradis 


(Han-sur-Lesse) 


Poli p'tite bauchèle 
qu'a moru à doze ans 
èt qui djouwot au Paradis. 


Dansoz, dansoz, pitite bauchèle, 
Zouploz, zouploz, on pid, l'ôte pid. 
Djipoz, djipoz, pitite mam'zèle, 
Ouploz, ouploz, au Paradis. 


Ï djouweroz co au Paradis 

Quand vos sèroz div'nuwe viye mârène au culot 

Èt quand vos n'auroz pus qu' vos deüis mwins rafrèdiyes 
Po fè dansè vosse raculot ? 


Dj'étind on-air qui vint d'au lon, 

Si lon, si lon qu' i tume dès stwèles 
D'au payis qu'on fait lès tchansons 

« Léyiz-m' plorer » dés djon.nès fèyes 
Qui n'ont nin vikè j'qu'au coron. 


Vos n' séroz jamais l' viye mârène 
Qu'on roviye au cwin do forni 

Qui reûmîye sès viyès matènes 
Et tièsse èt coeür à ratchitchis. 


Vosse portrait qui dwâme o ridan 

Vos qu'a moru come on-èfant 

Quand vos-aliz su vos doze ans 

Su l' timps qu' lés-ótes à grands toürmints 
Courint tos lès diâles èt leü trin. 


Qu'i va rade, qu'i va rade, li timps ! 


Vos-nos-là au coron d' nos pwin.nes 
Avou nos solès d' vis rôleüs 

Avou nosse coeür à coürt d'alin.ne 
Avou nosse casaque di bribeû. 

Su l' timps qu' vos dwârmiz o ridan 
Vos qu'a d'morè on p'tit fant 
Quand vos-alfz su vos doze ans 
Avou vosse blanke cote à dintèles. 


Dansoz, dansoz, pitite bauchèle, 
Zouploz, zouploz, on pid, l'ôte pid. 
Djipoz, djipoz, pitite mam'zele, 
Tchantoz, tchantoz, è Paradis. 


André HENIN, R.N. 


Ene saqwè à fé... 


(Philippeville) 


Pou ‘ne tchanson dins l'anoye, 

In boneür s'a pindu. 

Pou 'ne fleür dins l' grande convoye, 
En'-éstwale s'a pièrdu. 


Ene saqwé à dire, 

Ene saqwe à fé, 

In coeür à mète su voye, 
En-èspwär à r'fachi, 

In monde à-z-aprinde, 
En-óte à roubliyi. 

Etl'eüre doucemint qu'è va 
Timps d' mawyi ène patér 
Pou vèy mori sins r'grèt 
No dérin djoû d' solia. 


Josée SPINOSA-MATHOT, R.N. 

Èl bouneür 


(Nivelles) 


I faut viki'l bouneür qui passe, 

E n'èst p'téte qu'ène eûre, c' n'est p'tète qu'in djoû, 
ne buwéye qui râde ès' dèsface 

Su 'I murwè du vèvi gu! dourmoût. 


Quand vos l'avez, vos n' savez wére 
Qu'il èst d'lé vous, t't-asto, doûlà, 
Casuwéle, candjant èyèt tére. 

I vos ratind su vo-n-apas. 


I vos fauroüt pouvwér el prinde 
Intrè vos mains pou l' fárdéler, 
Pou l' cadjoler èyèt l' comprinde, 
Pou l' rastèni, l'indourmiter. 


* 


Sèt-on jamés qu qu' c'èst 'I bouneür ? 
Èn' pinsez ní qu' c'èst 'l tout grand mot ! 
C'èst s' sinte viki, c'èst sinte ès' coeür 
Lidjêr come èl ríre d'in gadelot. 


On-èst 'ne blakéye dins 'l rôse piquète, 
On s' sint poupli dins | vint d'èsté, 
On-èst 'l roûséye, on-èst l'al'wète, 
On-èst'ne pal'vole su | crèsse d'in pré. 


* 


Mins ç' bouneür-là, simpe come ène fleûr, 
Qui vit tèchi | trame dé nos-eûres, 

Vos n' sárez may èl mesurer 

Què quand i vos ára d'zerté. 


Marie-Louise LEDRUT-CHOISEZ, R.N. 


Dins li stwali (*) 
(Mettet) 


Quand lès princes máryint dès bièdjerèsses, 
lès bièrdjîs astint couyonés. 
Leüs bonés stwales fyint co bin l'tchèt. 


Pou lès máriés, on fièt dès fièsses. 
Parèt qu'on-z-i rigodinèt. 
Totl' monde è rèchèt bin guèdè. 


On n'riwaîtèt pèrson.ne di crèsse. 
Min.me s'i gn-avèt dès blancs-djilèts, 
is socenint avou lès vaurlèts. 


Si l'noû mwin.nadje n'alèt qu'd'ène fèsse, 
on mètèt l'dosséye su li rwè 
et I' djon.ne comére ritricotèt. (**) 


Quand in biérdji guignèt 'ne princesse, 
i risquèt sovint d'iésse grawè 
èt d'awè lès deüs-ouy crèvès. 


Li cia qui cache après 'ne bièdjerèsse 
duvrètraviser l' tchaur Poücèt 

ene nüt qui l'ciél èst bin stwalè. 

Li stwale do bièrdjî fra bin l' rèsse. 


Philippe MAUDOUX, R.N. 


(*)  Cetexteest une villanelle, poème à forme fixe, composé d'un nombre impair de tercets et 
terminé par un quatrain, le tout sur deux rimes et en octosyllabes. 


(**) Autrefois, les bergères tricotaient en gardant leur troupeau. 

Lès mémwêres d'on pwarteü d' dèpêches (6) 
Question d'ètiquètes 


(Sart-Bernard) 


C'èsteut o mwès d' fèvri 42, do timps dè l' guêre, on maurdi, si dj' tin bin. 
Il aveut nivé à r'laye tote li nét. Gn-aveut bin on bon pid spès pa-t't- 
avau tot. Su l' côp d' noüv' eüres, li vint aveut toürné done traque et 
c'minci à sofler à vos cóper è deûs. C'é-st-adon qui l' chèf m'a v'nu 
trover èt m' dire sins fé chonance di rin : 

— Emile, i faurè couru raddimint à l' Source di Barvile. Gn-a on colis 
d'étiquetes d'arivé. 

— Couru, chèf ? I fait d'djà malaujiy po roter ! 

— Purdoz vosse vélo, don ! Li, i róle ! 

— Vos m' dóroz dés tchin.nes po mète aus roüwes, quét'fiye ? Lès 
vóyes ni sont nin co faites. 

— Léyoz-m tranquile èt fioz vosse bouye ! 

I'nn' aveut pont d' bone, sés”, li chèf. Mi fé couru à Vaus avou on 
paquet d'étiquétes po mète su dès fayéyes botèyes d'êwe. Qui ç' qui 
bwèt d' l'éwe quand i djale ? Nin süremint l' chèf. D'alieürs, i dit todi qui 
d'l'éwe, c'èst jusse bon po s' láver, èt co...! 

Il a bin falu qu' dj'atrape mi vélo èt l' trosser pa l' bwès d' l'Abiye. Là, ça 
aleut co, li vóye è-st-à d'tchindéye, mins pa-dri l' tchéstia, quéne afaire 
dins lés consiyes ! 

Gn-a m'roûwe di dri qu'a bolé on bon côp ét dj'a fougni m' tièsse dins l' 
moncia d'nîve. Li paquet d'ètiquètes aveut biketé foü do porte-bagádje 
èt s' cochurer dins lès fils dé l' cloture. Gn-aveut d'djà bin one dozin.ne 
d'évoléyes. Dj'ènn' a apicî one. < Barvile, l'eau qui réchauffe l'amitié !», 
qu'il èsteut márqué d'ssus. Faleut assoti ! 

Mi, dj'aureus bin ieû brai télemint qu' dj'aveus fred. Dji n' sinteus pus 
lès dognons d' més dwègts pace qui dj'aveus rovi do prinde més mofes. 
Dji m'a astampé come dj'a seû ét rachoner ç' qu'i d'moreut do colis. 
Dj'a bouté m' vélo jusqu'à l' copete dè l' vóye ét m' mète au r'ewè 
pa-dril' meur dé l'rodje cinse. Dji tanfleus. Dj'a taurdji po r'prinde 
m'alin.ne ét m' léyi rapaupyi one miète. 

Li batumint dé l' source ésteut trwès, quate cints mètes pus bas. 

Tin, justumint gn-a one saquí qui r'monteut l' gripelote. 

À veüy come i mèsureut l'vôye, i n' faleut nin iésse fwárt malin po-z- 
adviner qui m'-n-ome aveut bèvu ôte tchóse qui d' l'éwe di Barvile. 
Quand il a sti à saquants-ascauchiyes, djè l'a seüremint r'mètu. 
C'èsteut l' Bubwes, l' secrétaire dé l' comune. Dj'a stf vraimint tot 
sbaré quand dj'a véyu qu'i roteut à pids d'tchaus dins l' nive. 

— Ti d'vins fô, por mi ? 

— Taije-tu, djè lès frè couru arèdji ! 

— Qui ça ? 

— Lès-Alemands, tin, c'èst zèls qui m'ont arindjf insi. 

— Aléz, abiye, monte su m' vélo, nos-irans à l' source, ti m' raconterés l' 
pasquéye véla. 

Li directeür èsteut là. Gn-aveut do bon feu dins s' burau ét one bone 
botèye di pèkèt dins one pitite ârmwêre. 

Li Bubwès ni s' saveut rawè. Sès pids èstin.n” fin bleûs. Après trwès, 
quate grandés gotes, ca a sti brâmint mia. Il a c'minci à r'prinde dès 
coleûrs. 

— Et bin, qwe ? 

— Dj'a atèlé à iüt-eüres à l' comune. Dji n' sé couru, ét avou l' nive... 
Come dji n'a pupont d' solés, dji rote avou dés sabots d' Flamind èt dji 
mèt dès grosses tchaussètes qui m' feume tèche avou l' lin.ne di nos 
bèrbis. Dj'ésteus à pwin.ne assid à m' tauve qu 'i gn-a ieû deüs-omes 
qu'ont moussi, on grand strwèt laurd ét on p'tit règuèdé. 

— Contrôle ! ont-is bawyi. 

Is-ont c'minci pa r'toürner tot m' bouzin èt trifouyi dins més lives d'état 
civil. Gn-a min.me onk qu'a vèné o batch à tchèrbon. Dj'i aveus foutu 
trwès, quate lètes. Ti sés bin, mi, lès cines daus-Alemands, dji n' lès li 
nin d'djà. Is s'ont mwaiji ét m' fé monter dins leü-z-auto. Aviè 
Mont-Sinte-Lalîye, lès deüs wargnasses m'ont fait róster mès sabots 
èt més tchaussétes ét m' fé bèrôler foû dé l' vwéture. Dji riv'neus quand 
ti m'as rèscontré. Tin, t'as apwarté dès-ètiquètes. Cole-z-è one su l' 
botèye di pèkèt, c'èst I' vrai qu' ca rèstchaufe, l'amisté ! 


* 
Trwès djoûs après, nosse Bubwès a sti ramassé pa l' Géstapo. 
* 


I faut vos dire qu'après l'Ifbèrâcion, is s'i ont mètu zèls trwès po r'mète 
lès lives di l'état civil à djoü. Gn-aveut dés cis qu'éstin.n" mwárts 
dispeüy longtimps mins qu'ont sti ukés po-z-aler fé leü timps d' sódár, 
dès-ôtes qu'avin.n' l'air trinte ans pus vis su led cárte d'identité, dès 
djónes di vint-ans qu'ont r'ci on papi po-z-intrer à li p'tite sicole, gn-a 
min.me onk qu' ésteut márié sins l'sawè avou one feume qu'i n' 
conicheut nin d'djà. On miche-mache di tos lès diâles, mins, ça, 
c'è-st-one ôte istwêre ! 


Henry MATTERNE, R.N, 

(Namur) 


Dji vos vôreüve télemint dire... 


Qui tot ç' qui toûne vêlà, 

dins m' tièsse, 

C'èst vos, c'èst vosse visadje, 

C'èst tot vosse cwârp qui vint d'lé mi. 


Dji vôreüve dire qui l' solia lût 

quand dj' vos rèscontère dri l' baurire. 
Adon, dji n'ètind pus lès brûts, 

Dji m' lai adire. 


Dji vóreüve dire 

qui c'ést vos-ouy èt vosse sorîre 
qui rimplichenut més néts... 

Mi vîye sèreûve tant ragaîyîye 
si vos vêriz bin, d'mwin, 

mi d'ner vosse mwin 

po fé... on gros bokèt di tch'min ; 
mi d'ner vos néts, 

vos djoürnéyes èt vos chíjes, 
Po plu r'waiti, nos deüs, 

li solia ét l' vint d' bije. 


Oyi, dji v' vóreüve dire... 

Maís quand dj' vos rèscontère, 
Dji cause do timps qu'i fait, 

Dji cause do timps qu'i f ré ; 
Do solia qui va lire... 

Et tot ç' qui dj'a dins m' coeür 
ni prind jamais toürnüre. 


Si vos sauríz jamais 
.. tot ç' qui dj' vos vôreûve dire ! 


Claudette SONNEVILLE-CANIVET, R.N. 

Toudi là tot tchantant 


(Marcourt) 


'l aveüt v'lou tot l' long dol vóye 
siève li bêté 
tot d'meurant so s' fwim 
pol'ricwèrer sins-astantche. 
‘l'aveût v'lou vèy volti, tofèr', 
sins mây compter çou qu'i d'neût. 
‘l'aveñt v'lou èsse â-d-dilà 
téle li grande êwe qu'on n'è veüt 
ni l' fond ni l' fin. 
"l aveût Ii dès lives qui l' sav wèr' 
si bèveüt à tüzeüzes gwardjèyes 
po mis aconter l' vèye 
èt sâye di l'acwarder 
à l' deüre lèçon do timps. 
Més il a ploû sovint... 
Il a sovint ploré. 
Ca, d'zos 1 róye di Sint Tchan, clér solo 
divins l' pléwe, toumint 
dés hopés d' djints. 
«Salam, Shalom ! » Ontouwe, touwerè 
dj'qu'à soü do ciél, tofèr ! 
Adon, l'idéye ? L'ârt ? Li savwèr' ? L'amoür ? 
Onk èt l'óte foü loumire o tchamp 
dé l' háye qu'on n' sèt sât'ler ? 
Portant, 'l èst toudi là, ci qu'a « v'lou » 
tote si vèye sins comprinde. 
Toudi là è s'rîs'lè-catche-misère 
tot bèvant l' neür pavwèr'... 
Adonpwis, stampé divant 
sès ravadjés soürdants 
ây, co toudi là tot tchantant. 


Lisa CHASTELET, R.N. 


à tüzeüzes gwardjèyes ; à pensives gorgées. 
è s' ris lé-catche-misére : dans son sourire-cache-misère. 

Djon.nèsse (*) 


(Vireux-Wallerand / France) 


Li djon.nèsse n'èst nin in momint dins l' viye. 

Elle èst éne maniére d'awèr sès-idéyes tournéyes, 
in djeu dè l' volonté, ène pousséye dins l'émocion, 
in gangnadje dou couradje su l' disfranchissadje, 
dou gout d'l'aventure su l' plaíji d'ièsse au r'ewè. 
On n' divèt né vi pou awèr viké saqwants-anéyes, 
on d'vèt vi pace qu'on s'a lèyi piede li trèfond 
d'sès-idéyes. Lès-anéyes racrapotont l' pia : 
rinonci au trèfond d' sès-idéyes racrapote l'âme. 
Iésse amay, lès doutances, ièsse sèré ou si mète 

à l' dispine sont dès-in.nemis qui font bachi 
l'tièsse viè l'têre ou div'ni poüssire divant 
l'mwärt. 


Djon.ne, li cia qui sait s'èbayi, ièsse asbleuwi 

èt d'mander come èn-èfant jamais r'pachi : < Èt après ? » 
Il èst ardi d'vant lès candjemints. I trouve dèl djoye 

au djeu dé l' viye. Vous-astouz ossi djon.ne qui vosse 
fwè, ossi vi qu' vos doutances, ossi djon.ne qui vosse 
rafiyadje inte vous-min.me, ossi djon.ne qui vos-èspwèrs, 
ossi ví qu' voste abatemint. 


Vous d'mérerez djon.ne t'ossi longtimps qui vos 
d'mérerez subtil ét curieüs, anondé pou aprinde 
€' qu'i-gn-ad' bia, bon ét grand, curieüs dès 

mèssadijes dé l' nature, dé l'Ome, dé l' < infini >. 


Si vosse coeûr alait ièsse agni pa lès nwáres-idéyes 
etrondji pal' gueüzeriye, qui l' bon Dié suche ièsse 
pitieüs pou voste àme di vi ome. 


Michel DRICOT, R.N. 


(*) Texte de Samuel ULLMANN, traduit et cité par Philippe de Dieuleveut dans J'ai du ciel bleu 
sur mon passeport. 

Pa-dril' cwin dè l' tchapèle 


(Oignies) 


Djè m' souvén qu'à ç' timps-là il aleut au Pièdsèle. 

Èt tout-en chouflotant, i manteut dins l' camian 

Mè moman, p'tite coustri, dèmeureut à l' maujan. 
Ele lè chuweut dès-ouy dèsqu'au cwin dé l'tchapèle. 


Ètli, tout-au matin, aveu s' malète dè twèle, 
I'nn'aleutàl'usine. Ene djournéyé c'èst bén lang. 
Ètèle lé ratindeut dessus l' seu dè l' maujan, 

Toute binauje dè l'rèvèy pa-dri l' cwin dè l' tchapèle. 


Dèdins no viè viládje, is-ant passé leû viye 
À bouter tous lès deüs pou alever leûs-èfants. 
Is-ant aimé, soufru dins no cwin d' Waloniye. 


Asteüre qu'is sant au r'cwè dèspus d'djà bén dès-ans, 
Dins l'arziye du payis qui lès-aveut noûri, 
Plai-st-à Dieu qu'I leü fwèye ène place dins s' paradis ! 


Gérard BAUDREZ, R.N. 


Feuwéye autoû d'one basse 


( Fosses-la- Ville) 


Su lès mérs è furîye pa l'oradje qui s' distchin.ne, 

Dès batias sins chorète si cheüyenut sins leüs tchin.nes ; 

Tot toürbiant come dés scaugnes, tant qu' lés-éwes vóront bin, 
Is danseront su lés wagues, tot fiant li tch'fau godin. 


Li timps d' papi machi rascouve li têre di steules, 
Faut qu'on vaye è sintant, qu on rote come on-aveüle. 
On-z-èst si télemint lon d' si ptit flori djárdin, 

Ewoü qu'on fait sinte bon s' pinséye avou l' jasmin. 

Li bruwène aspèchit l' blanke baube do spès brouliârd ; 
Min.me qui l' vint n'avance nin sins djurer lès miliârds. 
Po boudji si p'tit dwègt, l'andje a mau sès raîsons ; 
Tot ç' qui vike è-st-è cwète pa-d'zos l' ciél dés saisons. 


L'infér, c'èst pos' vijin ; faut scramer l'éwe po s' crin.me ; 

Tot l' monde choûte li maîsse-diâle, sins ièsse parèy au min.me. 
Zoubler done djambe su l'óte rin qu' po-z-alumer l' feu, 

C'èst s' mète dés solés d' plomb po potchi foû do djeu. 


Dire qu'i n' faut qu'on murwé po vóy qu'on-z-a mwaije mine 
Ets'riconéche vaurin dins one laide pantomine ; 

Quand on fait l' catrézime avou dès tralalas, 

In rivint qu' dés gnièrsons po méchener t't-avaurlà. 


V's-è là onk sins s' fortune ; au fond, ç' n'ést qu'one faflote ; 
L'óte, qu'a pièrdu s' santé, distind come one lumerote. 

Li grandeû a dès-éles po l' race qui s' fait valu ; 

L'oneür mousse o sauvlon, adon tot èst foutu. 


Lès pátérs sègnenut l'air dins l' prétchemint do tonwáre, 
Po-z-awè l'ciél dé li ét sès fleürs d'alumwáre. 

On-z-a bau vüdi s' satch su l' dos d'on ta-(lia, 

Li dint d' tchin crîye di swè, adon gu! márs sogne sès vias. 


Li fouye qu'a tcheût su l' route, au toürnant do grand tchin.ne, 
N'èst nin sétche à cásser, pusqu'on vèt co sès win.nes, 

Come su l' mwin qu' va moru ét su l' cwárps qu'a fait s' timps, 
Come li solia qu'érva quand i s' léve au matin. 


One eûre s'alóye au timps po drinci lès djoürnéyes ; 

One pwin.ne éfile lès maus po mète djus lès fornéyes. 

One plume s'aspouye su l'óte po-z-aiti lès mouchons ; 

One grande éle catche on monde qui n' vaut nin s' baluchon. 
L'oradje s'a rapaujf su lès mérs rapériyes, 

Mins l' misére néye li tére dins lès lármes d'one brairiye ; 


Li maleüré-st-étir, come aus Sints-Inocints ; 
On ratind l' djárdini, po lès fleûrs à l' Tossint. 


Désiré PREUD'HOMME, R.N. 


chorète : pièce de bois ou boule de cordage destinée à amortir le choc. 
fleûr d' alumwáre : centaurée bleuet. 

drinci : épuiser. 

aff : assainir 

rapériye : remise au frais. 

I faut l'chi bawyi lès tchins 


(Philippeville) 


I faut l'chi bawyi lès tchins... c'èst leü-n-ouvrâdje à zias, c'est led 
lingâdje, djusqu'asteüre on n'a co jamais atindu in tchin causer. Sins v'li 
r'mète bièsse à djin, èst-ce qu'on pout asseürer qu'on n'a jamaís atindu 
èn-ome bawyi? Djè creus qu' non èt... su ç' pwint-là, djè creus min.me 
qu'i gn-a bran.mint dès-omes qui vont pus lon dins lè r'cheunance : is 
bawiyeneut èt... is-agneneut à môrt quéquefwè, tout parèy què d'au- 
cuns tchins, is vos pèdeneut à traîte, sins préveni, come dès soûrnwès 
èt is vos clapeneut. 


Comint s'i prinde pou waiti dè s' dèsfinde ? Bawyiétou ? Criyi co pus 
fórt? Qué concért ! Cas'reut bran.mint s' ravaler, (surtout quand on 
veut voltiy èl bone musique èyèt l' bia lingâdje). Agni ? A cès djeus-là, 
come c'est d'astchèyète qu'on fuche ossi fôrt iun qu' l'óte, faut ièsse 
seür dè s' côp d'vant d' s'avanci. 


À ! Póve nous-ôtes, va ! Dè qué sóte dè bièsse èst-ce qué nos stons : 
lès leüps n' sé mindjeneut nin inte zias ét nous-ôtes, on fait pis qu' dè s' 
tuwer : on s' fait soufri. 


Dès saqwés pou r'médyi à çoulà n' siévront jamais à grand tchóse tant 
qu' lès djins d'meureront dûr dè compèrdichüre, qu'is vouront mwin.ner 
l'convoye à grands côps d'èscoriye, r'piquer chaque èl clotchi du 
viládje dins leû djárdin, èyèt aprijoner lès pinsèyes. Faut ièsse prijeni 
pou s' rafiyi d'ièsse libe, tant qu'on n'aura nin compris çoulà, ça s'ra 
toudi margáye pa-t't-avau l'monde. Si lès coeürs èt lès mwins n' sont 
nin loyis pa dès tchin.nes, on n'a pont d' raison dè v'li s' bate pou-z-aler 
lés r'ssatchi. 


Faut l'chi bawyi lès tchins ; quand is s'ront scrans d' bawyi àl' leune, is 
s' tairont : sins-isco, nu réspons. Vaut mia n' nin fé l' djeu dés cachemi- 
séres en spayaurdant leûs mint'riyes. 


On nos réspondra qu' coulà... c'est dès rèves dé powétes. Eüreüsemint, 
on-aco tout d' min.me el dreut d' réver, pace qué rever, c'è-st-in moyin 

pou sórti dés prijons qué l' méchanceté dés-omes macène aus crwèse- 
ládjes dé nos-idèyes. 


Josée SPINOSA-MATHOT, R.N. 

Pa-dri l' gripelote 


(Namur) 


Après one nét pa-dril'gripelote, 

Li maîsse do djoû vint si r'mostrer : 

I gripe là-wôt tot fin bèlote 

Po rèstchaufer lès tchamps, lès prés. 
À djok su l' coche d'on cèriji, 

On linèt, à l' piquéte do djoû, 

Tchante li boneûr à plin gosi 

Quand l' solia spite foû d' sès linçoûs. 
Dins l' fine roséye do clér matin, 

Lès p'titès fleûrs sont-st-aflachiyes... 
Mins èles si r'léveront d' contintemint 
Quand l'noû solia seré d'sôrtiye. 


Asteüre vo-l'-là à l' mércopete 
Do grand stwèlf, come on flaya : 
I tape sès feus su lès-Ayètes, 
Lès basses vóyes èt lès amias. 


Mins pus taurd, à l' viespréye tote basse, 
Id'tchindré d' l'óte costé do tiene 

Posi r'pwaser dissu s' payasse, 

Què l'rimètrè po d' bon d'assene. 


Jean TOMBAL, R.N. 


Come one wague su do sauvlon 


(Anhée) 


Lés pas, 

Lès pas pa-d'zos l'finièsse, 
Come one musike di fièsse, 
C'è-st-on-èfant 

Qui djoûwe, binauje, 

Dissu l' pavéye. 

Lés pas, 

Lès pas didins l' maujone, 
Come on-oradje qui tone, 
C'è-st-on-èfant 

Qui vore, 


Qui vore dins lès montéyes. 


Lès pas, 

Lès pas dissul' tapis, 

Come one pitite soris, 

C'è-st-on-èfant 

Qui brait 

Come solèvè par one trop fwate maréye. 
Li tchant, 

Li tchant pa-d'zos l' finièsse, 

Come one musike di fièsse, 
C'è-st-on-èfant qui vout rovyi, 

C'èst come one wague su do sauv'lon, 
Ça rapaujit, 

Ça done invîye d'alè pus lon. 


Georges PUISSANT, R.N, 


Quéquefiye... 


(Strud-Haltinne) 


Dj'asórti m' camisole èt m'calote di l'auto 

Et dj'a sü nosse vôyelète qui court au pid d' l'uréye, 

Inte lès ayes da Ziré, dri l' cinse si binin.méye ! 

Et dj'a métu m' calote... ét m' camisole su m' dos. 

Dins l'purnalf r'flori, saquants mouchons chuflin.n* ; 
Dj'a r'vèyu dès gamins à maraude dri l' bouchon. 

Dji n'a nin parvinu à ric'noche nos soçons. 

I m'a choné qui l' vint rchandicheüve nos furdin.nes. 

On djon.ne live rècwèté l'a lévé foü dè pré 

Epwartant més sovenances qui r'djetin.n* dri l' cloture. 
Où sont-is bin toürnés, lès-arsouy dè l' pature ? 

On mouchon à l'awaite s'a metu à tchanter... 

C'est quéquefiye po fièsti on socon qui r'toumeüve 

Su lès djóyes di s' djon.ne timps, du sès frawes di raupin, 
À maraude è pachi avou l' fi dau vwèsin. 

C'èst quéquefiye po m'fièsti qui l' gros mauvi chufleüve ! 


Fernand TIMSONET, R.N. 

(Waulsort) 


Lès saujons lès bauchèles 
lès-avenûwes lès soûrdants 
dj'a vèyu dès djon.nias 
qu'i n'è d'mèreut qu' dès basses di tchau 
lès tchaurs 
ont spotchf lès bauchèles 
ristopé lès soûrdants 
lès soürdants lés-avenüwes 
lès saujons lès bauchèles 
lès fizik ont ratchf 
èt leûs ratchons d'ací 
ont cwachi 
l' tinre pia 
i gn'a 
pus rin 
asteûre 
ni avenüwe ni soûrdant 
ni saujon ni bauchèle 
vo-lès-là rèfacés 
ratchatcha d' niérfs èt d' song 
sul déle do tins 


Laurent HENDSCHEL, R.N. 


saujon : saison. 

LES CAHIERS WALLONS 


Depuis une cinquantaine d'années, Djôsèf et Françwès, fruits du 
génie inventif et malicieux de notre ami Jean LEGRAND, 
membre d'honneur des Rélis Namurwès, incarnent dans le 
journal 

VERS L'AVENIR les authentiques « CHWÈS » de Sambre et 
Meuse, avec leur bon sens populaire et leur humour tranquille. 


Ces deux héros s'expriment habituellement en français. Avec 
l'accord de leur auteur, Jean LEGRAND, peintre-dessinateur, et 
de Monsieur le Baron Jacques de THYSEBAERT, Président du 
Conseil d'Administration du journal VERS L'AVENIR, — 
qu'ils en soient remerciés, — les Rèlis Namurwès sont particu- 
lièrement heureux de présenter ce recueil dans une version 
dialectale. 

— Dji m'èscuse, Madame, mins dj'a l' gote au nez 


-- On bon coryza... 


— Tins,... dji n' saveus nin qui v's-èstîz Espagnole !... 

— Djôsèf, tos lès djoüs au matin, i m' li faut pwârter s' cafeu 
È 8: EE. 


— Françwès, c'èst co bin pîre !... Tos lès djoûs à I nèt, i 
faurè bin rade li pwârter s' lét au cafeu ! 

— Qu'èst-ce qui t' fais là, Djôsèf ?. Dji n' saveuve nin 
qu' t'èsteuves malade... 


— Mi non pus... djaveus v'nu po r'mète è coleûr ! 

— Vos-èstoz dins l' gazète, Djôsèf ! On dit qu'on v's-a mwinrné 
à l'opitâl « moribond », portant c'èst l'opitâl Sint-Camile, vêci... 

— C'èst mwins scrandichant di r'waiti one feume à s' buwéye 
qu'on mârchau à s'n-èglume ! 


-- Ti n'as rin à fé audjourdu ? 


— Quand dji pinse à tot ç' qu'i m' faureut fé d'mwin, dji m' 
sins trop scran po m' mète à fé one saqwè audjourdu... 

— Po-z-aler au trin, di Nameur à Djiblou, combin ç' qu'i faut ?... 
— ... une minute, s'il vous plait... 


— One munute... c'ést l' téjévé, dandjureü... ét il aréte à 
Djiblou ?... 

— Dès condjis en Èspagne,... pus jamais !... quarante dègrés à 
l'ombe !... 


— Èt t'èsteus oblidji di d'mèrer à l'ombe ?... 

I m' chène qui t'n-auto va pus rade... 
Bin sûr, èlle èst pus lèdjère 


Dji tchôke dè l'èssence sins plomb ! 

CAS ON 
4 VERT A 


— Françwès, t'as fini d' fé | bièsse èt d' saluwer lès djins ?... 
tot l' monde nos r'waite... 

— Poqwè ç' qui ti t' mets à gngnos po fé t' djârdin ? 


-- Li têre n'èst nin si basse !... 

— Atincion b s 


ni léye nin tchaír ‘ti sôliète !... 


— Poqwé ?.. Eje ni pout mau, c'& stone solide !.. 


177 


— Djôsèf èt Françwès, dji m' sovins asteüre... vos-èstiz è 
scole adlé mi... one tote pitite classe : deüs-èlèves... 


— Tot jusse !... Françwès ésteuve todi avant-dèrin èt mi 
deüzyin.me. 


178 


— C'é-st-on roman qu' vos líjoz là, Djósef ? 


— Oyi, mins il èst malaujiy à comprinde, télemint qu'i gn-a 
dés djins po djouwer |' comédiye ! 


179 


— Waîtiz, Françwès, on tchin qui n'a qu'one pate padri! 


— Tènoz !... Mins comint faît-i po pichi ?... 


182 


— Djôsèf, ça n' li va pus? 
— I c'mince à piède li tièsse, come on vrai d'méy-doóüs... 


— Ca li va mia. d'abórd.. Li samwin.ne passéye, dji l' purdeus 
po on trwés-quarts sot !... 

— Vos duvriz bwêre one miète mwins” di p'tités gotes, Djôsèf... 


— Dji vou bin, mi, médecin, dj'è bwêrè dès grandes !... 

LES CAHIERS WALLONS 


In memoriam Albert MATAGNE 


Albert MATAGNE, de Fraire, nous a quittés au mois d'aoüt. C'est 
Josée SPINOSA qui a prononcé quelques mots d'adieu lors des 
obsèques. 


* 


Le Président des Rélís Namurwés, Lucien Somme, que des obligations 
impératives empéchent d'étre parmi nous, me charge d'adresser à 
notre bon socon Albert Matagne son affectueux au revoir et celui des 
Rélis représentés ici par des membres du comité et le drapeau de la 
Société. 


Du poète Lucien Somme au Ré/f Albert Matagne : 
Dérin voyadje 


Va-z-è pus doücemint, nwáre tchèrète, 

Ti n' sés nin quí ç' qu'ést là pa-drî. 

C'èst l' pus bèle dès djaubes qu'on va mète 
À Y fine coupète du bèrôdi. 


C'èst I sé qu'on mache avou l'farène, 
Li luwin qu'èst staurè dins l' mai. 
C'èst l' fleür qui n'a pupont di spènes, 
C'èst nosse bia solia o mwès d' maiy. 


C'èst l' mèyeü dès r'frins d' nosse tchanson, 
Tchanson du richot su lès pires. 

C'est l' pire qui ratind lès soçons, 

C'èst l'soçon qui drouve si baurîre. 


Va-z-é doücemint,... on n' sét jamais 
Li Maísse pôreût riv'ni, quét'fiye... 
Et nos dire, come i l'a d'djà fait : 

« I n'èst nin môrt, non i sokíye... > 


185 


Albert Matagne, un homme comme notre terre devrait en compter 
beaucoup : honnête, brave, jovial, simple, sans fausse modestie et 

« joyeux », bref, le portrait du vrai Wallon, un Wallon attaché à ses 
racines. Membre des Rèlîs Namurwèsdepuis 25 ans, il fut aussi parmi 
les premiers à fréquenter le cercle dialectal Les Prinds Pacyince créé, 
à Philippeville, par le regretté Clément Dimanche. 


Albert, ce probe artisan qui maniait la scie et le rabot a su, pour laisser 
parler son coeur, tailler fin son crayon de menuisier afin de ciseler des 
poèmes parmi lesquels une admirable ballade qui révèle un authentique 


poète. 


Evoquer son oeuvre n'est-ce pas la meilleure façon de lui rendre 
hommage ? Voici donc cette ballade dédiée à la maman d'un grand 
poète dialectal, Gérard Coulonval, fauché à la fleur de l'âge. 


A ne viye moman qu'a pièrdu s' fi 


Dè vos-ai vu, astampèye conte èle plinte, 

Vo bia visâdje, vos-oûy à pwène roudjis, 

Vos mwins r'djondüwes su l' cèrkeuy, sins comprinde 
Què ç'asteut là l' déréne fraque dé vo fi. 

« Pouqwè, mon Dieu, pouqwè n' m'avéz nén rpris ? » 
« Mi dé seü viye, mais li, i n'a pont d'ádje. > 

« Vos m' l'aviz d'né, il asteut tout pour mi ! > 

Póve viye moman, né pièrdèz nén courádje ! 


Dé vos-ai vu, quand il a falu l' prinde ; 

Vos-oüy èscrans s'avént toûrnès sur mi 

Come pou d'mandér : « Gn-a pus moyén d' ratinde ? > 
« Faut d'dja 'nn'aler ?... D'abórd, à r' v&y no p'tit ! » 

Et maugrè nous, il a falu párti, 

El coeür pesant, pa lès voyes du viládje. 

Nos l'avans chû tèrtous au grand courti. 

Póve viye moman, né pièrdèz nén courádje ! 


Il aura r'vu sès âyes èt sès pisintes 

Qu'i nos dijeut si bias dins s' bia payis, 

Sés p'tits mouchons qui nos chuwént pa bindes 
V'lént dire à r'vèy. Faleut l's-atinde tchipyi ! 

Il aîmeut tout. Ès' coêur, c'ét l' paradis. 
Nn'a-t-i d'visè pa t't'avau sès scríjádjes ! 
V'sauríz jurè qu'i n'ét d'ja pus dè-d-ci. 

Póve viye moman, né pièrdèz nén courádje ! 


Dé vos-ai r'vu, à l'maujone. — C'ét fini — 
Toudi stampèye, voyante maugrè vo-n-ádje 
Vos m'pârdonerèz d'vos-awé rabrèssi. 

Pôve viye moman, ne pièrdèz nén courádje ! 


Albert MATAGNE, R.N. 


Tout tüzant t'avau lès voyes 


Potéye dé fleürs 


En-ange a v'nu, in djoû, dins m' viye, 

El timps d'in rêve, si wére dé timps, 
Come ène bêle róse à pwène floriye 
Qu'est audjoûrdu, qui n' sera pus d'mwin. 


Il asteut djon.ne, dé l'afmeüs tant. 

I m'a donè toute ès' djon.nèsse 

ÈI djintiyèsse dé sès vingt-ans 
C'asteut trop bia, ca n' pleut nén ièsse. 
I1è-st-èrvoye come il ét v'nu, 
C'è-st-in bia rêve trop râde fini. 

In djoû, dins m' viye, èn-ange a v'nu 
Si d' pleu lè au Paradis ! 


Albert MATAGNE, R.N. 

Lès mémwêres d'on pwarteü d' dèpêches (7) 


Li Reichsbahnführer 


(Sart-Bernard) 


Li ligne di tch'min d' fiêr di Nameur à Ârlon trèvautche li Bwès d'Ausse 
dins one tranchéye ossi drwète qu'on dîreut qu'elle a stí faîte d'on lan, 
come si on bon ovri d' bwès aureut d'né deüs grands côps d'èpe dins l' 
crèsse d'agauche. Portant, ç'a todi sti on laid bokèt po lès machinisses 
èt surtout po lès tchaufeüs. Dispeüy Nanène, i faleut taper à r'laye dès 
chipeléyes di tchérbon su l' feu èt t'nu l' préssion po n'i nin d'morer. 
Aviel'Canjou, èwouç' qui lès vwès sont d' plin pid avou deüs p'titès 
vôyes di séwadje, lès machines tanflin.n^ come dès boûs à mitan 
forbus, ét ralenti one miète, divant do s' rénonder su l'montéye do Tri. 
One nét, l'Àrméye blanche î a fait potchf lès vwès su l' côp d' deüs- 
eûres èt planter on rodje drapia saquants cints mètes pus bas. Li prumi 
trin qu'a monté, on trin d' martchandijes, s'a arèté tot bélotemint à 
trwès, quate ascauchiyes do trau. Li tchaufeû a d'tchindu sins fé 
chonance di rin, couru r'qwêre li drapia et l' róler d'zos s' brès. 

Quéne afaîre o viladje ! Suonrind' timps, lès djins avin.n ^ abizé avou 
dès satch, come dès moches d'api su on bokèt d' suke. I faut crwére 
qu'is dwármin.n tot moussis avou on satch su leû tâbe di nwit. Qui 
v'nin.n -t-is raméchenerlà? Alons ! One machine di trin, ca n' rote nin 
qu'avou d' l'éwe ! Li tèndêr èsteut rimpli à make di grosses briquètes 
qui l' machinisse ét l' tchaufeü fyin.n* bèrôler do moncia su lès vwès. 
One dimèy-eûre pus taurd, tot èsteut rauvelé. On n'aureut pus seû 
trover one gayète. 

Mins au matin ! 

Dj'aveus à pwin.ne mètu m' bidon à chandi su li stüve qu'is-ont abroké 
su l' quai dè l' vwè d' gáradje. Deûs sîde-cârs èt deüs vwètures 
rimpliyes di gris. Dins l' deüzyin.me dés vwètures, gn-aveut deüs 
mau-ruv'nants avou dés nwárs tchapias et dés surtouts d' cür jusqu'à 
leûs bodènes. Gn-aveut cor on-óte, tot nwár moussi ossi, mins avou on 
kèpi èt one rodje ligne su lès costeures di s' pantalon. 

On nos-arachoné dins l' sale do guichét. Nos n'éstin.n qui nos trwès : 
mi, l'agrèyé èt l' tchérdjeà. Gn-a onk dès-omes à tchapia qu'a v'nu 
bawyid'vant mi : 

— Où est le chef de gare ? 

Dji n'saveus qwe rèsponde ét d'morer come on bauyau. C'est |" 
tchèrdjeû qué li a dit : 

— Bè, i dwèt ièsse à s'maujone ! 

Li spawèta a évoyi deüs sôdârs po l'aler uker. Is-ont stî fé corwéye. 
Gn-aveut pèrson.ne. Nos-ôtes, nos-avans fait lès grosses bièsses. Djè 
l'a seû pus taurd, mins ç' nét-là, nosse chèf aveut sintu l'agnon ét peter 
au diále avou s' fi au pus abiye. 

Is s' catchin.n' dins lès bwès do costé d' Ouyét. 

Quand is-ont ieü vèyu qu' gn-aveut rin d' bonàr'cheüre di nos trwes, 
l'óte au tchapia a fait sine au ci avou s' kèpi. 

— Voilà votre nouveau chef de gare ! 

I s'a avanci, clatchi sès talons onk conte l'óte ét léver s' drwéte mwin : 
— Heil Hitler !, a-t-i criyf. 

In'li 'choneut nin mau avou si p'tite nwâre moustache cópéye tote 
drwète, mins po l' rèsse ! Avous' dobe minton, si gros vinte èt sès 
coûtès djambes, noste Adofe mi fieut sondji au crachau qui Mèliye, 
nosse vwèsine, èlèveut en fraude dins on cwin di s' baur. 

Mi, dji n' krankieus nin. Dji n' sé nin poqwe, mins i n' mi fieut nin awè 
peû. Dji r'waiteus r'lüre li blouke di s' cinturon et s' vinte qui bóguyeut 
tot-autoü. Gn-aveut one saqwè d' márqué su s' blouke : Got mit oün', si 
dj'a bin Ii. Dj'a pinsé & mi-min.me : 

— Co saquantès faîtindjes come li nét passéye et ti pôrès scrire à l' 
place : « Got mi toüne... si par deriére ! » 

Nos ratindin.n* l'acheléye, mins i n' nos-a nin d'djà arin.né. Tot d'on côp, 
i s'a métu à fafyt en alemand. On lí a apwarté one pitite tauve ét one 
tchiyére. Il a satchi on moncia d' papis foû di s' maléte èt l's-arindji su 
on cwin. Il a co rameté one miète avou l's-ôtes èt mostrer lès vwètures. 
Is-énn' ont 'nn' alé ossi rade, à paurt deûs sódárs. Adon, il a dáré su l' 
tèlèfone èt d'mander l' piqueü d'Assèsse. On quárt d'eüre après, il 
èsteut là avou si p'tite autoray èt s' bwesse di blanc fiêr à s' dos. Adofe 
a fait monter lès deûs sódárs, ét évóye po-z-aler veüy lès dègats au 
Canjou. 

Lès piocheás avin.n” dèdjà ristopé l' trau, fé raler l' balas èt r'méte dès 
novèlès biles. Gn-aveut pus qu'à candjf lès bokèts d' ray èt lès 
rbouloner. Li piqueü aveut couru tot d' swite addé l' chèf piocheü. 
Mins, au jusse, savoz bin ci qu' c'ésteut on piqueü ? Il aveut dès fouyes 
di papí avou lès noms d' tos lés-omes dè l'brigâde. Chakin aveut on 
cáré astok di s' nom. Quand gn-aveut on quárt de l'djoûrnéye qu'èsteut 
iute, i fieut on p'tit trau dins on cwin do cáré. C'est po cola qu'on l' 
lomeut on piqueû. Po I momint, il ataucheut l' Dónát, on fertiliant cit'là. 
— Qu'est-ce qu'i gn-a ieû, Dônât ? 

— Choûte bin, Lèstin, i faurè ralongui tès papis, sés” ! 

— Poqwe, ê, twe ? 

— Pace qui nos quate véci, tin, nos-avans deüs quárts di pus po l' nét 
passéye. 

— C'èsteut vos-ótes, dj'énn'aureus mètu m' mwin o feu. 

— Èt m'-n-ome, vêla, quí ç' qui c'èst ? 

— C'est l' novia chèf di gâre. 

— Â! Bin, is'pwatebin ! I n'a nin sûr ieû fwim jusqu'asteüre ! 

Adofe aveut ascauchi lès vwès et s' vinu astamper pa-d'vant I' Dónát. 
— Bravo, chef, vous avez bien travaillé. 

— Poza, vos l'p'loz dire, nos-avans fait d' l'ovradje. À vote service, 
don !, a-t-i réspondu I' Dónát èt solèver l' bwárd di s' calote. Il a rachoné 
sès-ostèy et l' trosser one miète pus lon. Adofe a fait sine au piqueû et 
r'monter dins l'autoray. 

Quand il a r'moussi è l' gáre, il a sti tot sbaré. Gn-a tot qui r'lüjeut come 
on clau d' keüve. Nos-avin.n 'rilávé lès câraus èt r'loqueter l' place. 
L'agréyé aveut min.me metu on vèt” buvárd su s' tauve po qu' ca 
r'choniche à on burau. 

Binauje, noste ome ! Ci qu' n'anin véyu, c'ést qu' manqueut d'djà deüs 
papis dins s' moncia. 

— Ça pout todi sièrvu, aveut-i dit l'agrèyé, èt lès mète è s' potche. 
Quand nos-avans distèlé, nos-avans sti bwàre on vêre di mwaije bire 
èmon l' Driyin, o cabaret pa-d'vant l' gáre. Li Lèyon, l' tchèrdjeû, nos-a 
dit platèzak : 

— L'Adofe, nos l'alans atraîtyf, vos m' dôroz tos lès deüs on côp d' 
mwin po fé bèbèle avou li ét nos djoüwerans avou s' caisse. Nos frans 
one saye dimwin. 

Li lend'mwin, i fieut fred. Li bije sofleut à vos côper è deûs. 

Il aleut ièsse dij eûres. Volàl' Léyon qu'intère avou s' musète èt vorer 
addé l' feu. Il èsteut tot vèssu. 

— Dj'a mès pids come dés grognons d' tchin ét dj'a frèd è m' dos. Dji 
bwèreus bin one saqwe po m' richandi. Nin vos-ôtes ? 

— C'è-st-one crâne idéye, dji m' va qwére trwès véres. 

Li Léyon, franc come on tigneû, a satchi on lite foü di s' bésace èt widi 
trwès grandes gotes. Li chef, li, aveut trèssiné on fèl côp quand il a ieü 
sintu l' pékét. 

— Schnaps ? Verboten ! 

— Non.na, ê, ç' n'èst nin do verboten, c'est dèl blanke gote. 

E v'loz one miète ? Quand gn-a po trwès, gn-a po quate ! 

Apwate si jate, Émile, ca li f'ré do bin ossi ! 

Adofe ni saveut qwe fé, portant on vèyeut bin qu'i djerieut après. I fieut 
sine qui non, mins i stindeut d'djà s' mwin. Li Léyon ènn'f a widia 
mitan s' jate. 

— Prosit ! Messieurs ! a-t-i dit l' chèf. 

— À vosse santé, chèf ! Tènoz, catchoz l' botèye dins voste ármwére. 
Là, gn-a pèrson.ne qu'irè veüy. 

— Non, non, dijeut-i, mins po fini i s'a lèyf à dire. C'èsteut do mau qu'i 
v'leut moru. 

Nos n'avans pus rin faît jusqu'à doze eüres. Adofe èsteut à mitan 
bèrzingue. 

— La guerre, trés mauvais, rameteut-i à momints. 

Nos-avans copiné avou li d'one sórte èt d' l'óte. Il a satchi s' pôrtèfouye 
èt nos mostrer s' feume èt sès deûs-èfants. Gn-a onk qu'èsteut su I' 
front russe. [nos-a ossi mostré s' maujone, on bia batumint mètu è 
coleür avou on grand djârdin tot-autoû. Il aveut lès lármes aus-ouy. 
Quand il a r'métu tot è s' potche, nos-avin.n* pa-d'vant nos on-ome 
come nos-ôtes, avou sès miséres èt sès sovenances. On s'ènn'aureut 
ieü fait mau. 

— Ê, doûcemint, in, vos-ôtes, ni rovioz nin qu'il èst d' l'óte costé dè I' 
baurîre, a-t-i lachi l'agréyé. 

Deüs, trwès samwin.nes après, nos nos-alin.n' atauveler po diner. 
Adofe aveut pris l'abitude do mougni avou nos. Lèyon aveut rósté sès 
mitches ravolpéyes dins do papi à büre, trwès tayes di pwin do 
ravitayemint, do pwin quausu nwár èt colant come dèl verdjale. Volà-t-i 
nin qu'Adofe li dit : 

— Vous allez manger ce pain-là ? 

— I faut bin, in, chèf, dj'énn'a pont d'ôte. 

— Tenez, voilà du bon pain allemand, c'est du pain à la biere. 

— Dji vou bin, mins taurdjiz one miéte, di-st-i l' tcherdjeü, èt fougni dins 
s'musète. Ténoz, volà one bone pate di sauvadje lapin bèlje, wai ! 

— Vous avez des lapins, vous ? 

— Non, mins gn-a brámint dins lès remblais do tch'min d' fiér. Dji vos-è 
frè cüre ténawéte onk pa m' feume. 

On djoû, avou l' Lèyon, nos-avin.n' trové one vîye carabine à on côp 
dins one boyéye di córís. Por mi, c'é-st-one saquí què l'aveut tapé là 
peû dos' fé prinde avou. Gn-aveut pupont d' crosse. 

— Choûte, Émile, aveut-i dit l' Lyon. Tè l' duvreus pwarter émon l' 
Bénárd à Faus. I t' frè one novèle crosse avou on bia bokèt d' gayi. 
C'est ç' qui dj'a fait. 

Li carabine èsteut trop grande po ièsse catchîye pa-d'zos m' casaque. 
C'ést po ca qu' Léyon aveut r'ssoyil' canon. Il aveut min.me trové dès 
cârtouches. Nos-avans bouré l'ostèye dins l' lampisteriye pa-d'zos dès 
vis satch. 

Quand nos-alin.n* rimpli lès lampes dès signaus pace qu'is-èstin.n” co 
lumés avou dès quinquèts, nos purdin.n” one djusse di pétrole èt nosse 
carabine. 

On côp, nos vèyans on bia gros lapin acoveté astok d'on bouchon di 
spènes. Lèyon tire, dji m' dispétche do ramasser l' bièsse èt l' pwarter è 
s' maujone. Djé l' sitind au pid dè l' tauve, li timps d' bwáre one jate di 
cafeu. Tot d'on côp, nos vèyans l' lapin cominci à rr mouwer èt démarer 
d'one traque è l'coujène. Nos-éstin.n tos lès deüs à quate pates quand 

l'feume da Lèyon arintré. Ele nos-a pris po dès lwagnes, mins quand l' 
lapin a potchi su sès pids, èlle a winklé come si on l'aureut aoürlé. Po 
fini, Léyon s'a lancî ét plonker d'ssus dins on cwin. Quand i l'a dismous- 
si, il a trové jusse deüs plombs dizos s' gauche orèye. Come li canon dè 
l' carabine aveut sti r'cópé trop coû, lès plombs tapin.n” au laudje. 

— Vos f'roz l' lapin avou dés p'tits-agnons èt dès manje-tout, savoz 
Daliye. Vos vièroz come nosse chèf si va raletchi. 

Adofe èsteut div'nu ossi paujére qu'on bèdot. Li gote èt l' lapin avin.n* 
arindji byin dès-afaîres. Nos fyin.n' à pau près à nosse móde. On n' 
pleut nin dire qui c'èsteut d' l'amisté, mins on s' compurdeut. Li Lèyon 
ni s' jin.neut nin po tirer on lapin plin djoû plin.ne eüre, ni Adofe po 
prinde nosse botèye èt bwáre on gwardjon. 

Totes nos mizaumenes ni plaijin.n nin d' trop à l'agrèyé. 

On djoû, caa manqué d' mau toürner. 

Li chèf aveut su s' tauve one fwárt bèle jate qu'il èsteut tot fiér di nos 
mostrer. C'èsteut quausumint s' jate di dimegne. L'óte, li cine di tos lès 
djoûs, fieut minâbe astok. 

— Hlle vient de mon pays, dijeut-i, et l'ossi pa-d'zos nosse néz. 

Por mi, c'èsteut one fayéye jate di blanc fiér avou dès djanès fleürs 
dissus, dès fleûrs qui r'chonin.n* à dès bróyes di tchèt, On côp qu'il 
èsteut èvôye fé s' toli su lès quais, l'agrèyé m'a dit : 

— I m'aasséz chwarchí lès-orèyes avou s' jate, mi-n-ome. Ti vas veüy. 
Ila vèné dins l'ridant d'l'ârmwêre èt satchf on mártia, one pwinte di 
Paris èton clau come on clau d' latia. 

— Waite bin, sés” ! 

Il a r'toûrné l'jate su on bokèt d' bwès èt pingní su l' pwinte po fé on 
trau. Après, il a fait glissil' clau d'latia au fin fond. Pwis, il a t'nu l' 
pwinte au r'viérs ét èfoncf l' clau. Li jate èsteut clawéye au plin mitan 
dé l'tauve. 

Volà nosse chèf qui rintère èt atraper s' jate. Come i nè l' saveut awè 
foü dè l' tauve, il a tot d' swite vèyu qwe. Il a div'nu ossi rodje qu'on 
bolia d' feu. Il a satchi s' révolvér ét man'ci l'agrèyé. 

— Vous, terroriste ! a-t-i bwerlé. Kommandantur ! Gestapo ! 

Li Léyon aveut acouru, il ésteut blanc come on mwárt. 

— Atincion, chèf ! Doücemint ! Si l' Géstapo fout s' néz là-d'dins, 
pupont d' gote, pupont d' lapins, front russe ! 

Adofe a abachi s'-t-árme et I' léyi tchair à l' tére. I tron.neut come one 
fouye. I s'atrin.né jusqu'à s' tchiyére ét d'morer longtimps s' tiésse 
abachiye èt sès deüs mwins su sès gngnos. 

Ci djoû-là, n's-avans gangni nosse guére... 


Henry MATTERNE, R.N. 

Et dins tés-oüy 
(Oignies) 


Vén tout preus d' mi. Dè t' wè voltiy. 

Ca fwait du bén dè sinti t' mwin. 

Si tu saveus ! Faut qué d' roubliye 

Què tout méreseû d' bréyeus dins m' cwin. 


Déssus mé spale, aspouye tè tièsse. 
An-èst si bén quand an-èst deûs ! 
Èt pis l' tchaleür dé tès carèsses 
Brüle co pus fôrt què l' cine du feû ! 


Dèdins més breus t'ès si djintiye. 
Ca fwait dés-ans qué dé t' l'ai dit. 
Mais audjourdu d'é mór d'inviye 
Et dins tès-oûy dè li «oyi ». 


Gérard BAUDREZ, R.N. 


Lés mots 


(Bois-de-Villers) 


à J. CI. 


Quand dji v's-a vèyu, 
L' solia a r'glati. 
Dj'atrové lés mots, 
Dji nè l's-a nin dit. 
Dji v's-a mia conu 

Èt vos vóy volti. 


Dj'a aurdé lés mots 
Qu'aurin.n tot candji. 

(*) Mouettes 


Pwis dji v's-a pièrdu. 
Vos-aviz pris l' pli. 
Dj'a rovî lès mots 
Qui dj' n'aveus nin dit. 


Dès vôyes si crwèsenut... 
Vélà o stwèlf, 
Gn'aurè-t-i dès mots 

Po nos raloyi ? 


Anne-Marie FRANÇOIS, R.N. 


Dins li stwéli 
(Namur) 


Dès fleürs d'oradje catchenut l' solia, 

Li vint s'ènonde pa-d'zeü l' grande basse ; 
Icheütlès-êwes di r'vint di r'va 

Èt l' sauvlon d' sès viyès cárcasses. 


Li vint scorîye mérs èt batias, 

I lès coboute dins tos lès sins : 

I faît bin deur tinre li vièrna 
Quand i s' soléve, li mau-contint. 


I skète au lon, i tchaît dès gotes, 

Asteüre i ploüt à tot spiyi ; 

Mins l' solia, picote à migote, 

Inte deûs nûléyes vint di r'brotchi. 

Li vint tchéyu, i fait paujére 

Et l' timps s'a tot l' min.me rabiazi : 
Onr'vwétlés blancs-mouchons (*) è l'air, 
Dins li stweli po s' richandi. 


Jean TOMBAL, R.N. 

On djoü après l'ôte, valèt ! 


(Namur) 


Ayir, dj'ènn'aveus j'qu'à pa-d'zeüs m'tièsse. Tote li djoürnéye, ça 
n'aveut stí qu' rüjes èt trécas ! Dj'èsteus tote sitrindüwe, à-z-e rovyi | 
plaiji d' viker. 

Po waîti di r'prinde coradje, dji sé bin qui I' méyeü dès moyins, c'est co 
d'aler fé one tourène et sayi d plu taper one divise d'on costé ou d' l'ôte. 
Maleüreüsemint por mi, gn-aveut pèrson.ne. À paurt li Gaston, l' 
mártchand d' gazétes, dins s'-t-obète. 

— Bondjoû, Gaston ! 

— Bondjoü, savoz, vwèsine ! Li timps è-st-au clér. I fét d'l'air. 

Li mártchand è-st-ossi binauje qui mi d' voy one saquí. 

— I oque fel, oyi. Dji n'è vou nin fé on vrai, mais dji creus bin qui l' 
timps s' va co brouyi d'vant l' nét ! 

— Dji n' métreus nin m' tiésse à cóper ! Èt l' santé ? 

— S'on vos l' dimande, vos diroz qui v' n'è savoz rin ! 

— Ô! Mi, dji di ca et dji n' di rin. 

— Pus rade qui d' causer bia, donèz-m' one gazète. N'impóte li quéne. Di 
tote facon, c'est todi totes mintes. Vint francs ? Vo-les-là ! Mèrci tot l' 
min.me... et à r'vóy, Gaston. 

— À r'vóy, vwésine... èt co merci. 


Vo-m'-là riv'nüwe o l' maujone, todi avou més nwáres-idéyes, mais 
avou l' dâr di taper on côp d'ouy dins m' gazète po waîti d' tüzer à ôte 
tchóse. 

E bin ! Faut ièsse di stok po c"-t-ovradje-là ! 

Si ti n' sèreus nin rètu, ti braireus à totes lès pádjes. Dès djon.nes 
mwárts, dès mwaijes djins. Sins rovyi lès cias qui pinsenut qu'is vont tot 
r'mète di sqwére avou dès bèlès paroles. 

Et l' déréne pádje, don ! Là, si t'as l' tchéssant, ti t' pous aler mète dins 
lès rangs. [s-ont r'métu tortos leû coeür o botique : on saye di fé one 
rèsconte ou bin d' trouver on solé qu'est fait po s' pid. Atincion ! Ni t' 
laiye nin awè ! 


Et ti m' pous crwére, gn-a d' totes lès sótes ! On chweés... jamais parèy ! 
Gn-a dès djon.nes, dès fwárt djon.nes, ét dès co pus djon.nes. Gn-a dès 
bias, des fwárt bias, ét dés co pus bias... 

Sit n'i waites nin à deüs côps, ti s'rés sbarè. Is n'ont tortos qu' dès bias 
mèstis ! Pont d' gobieü, di cantonierou bin d'champète. Non, ti n' 
rèscontères qui dès médecins, dès-ârchitèkes ou dès-injénieûrs. 

À crwêre qui lès djon.nètes d'asteüre sont fwärt riwaitantes... èt todi 

pus malaujiyes. 

A mwins qui... dji tüze, là, tot d'on côp : lés-omes sèrint-is div'nus pus 
vantárds... ou cor one miète pus vaurins ? 

Va-z-i vóy ! Mi, dji vos lèye juje ! 

Ci djoû-là, d'awè tapé on-ouy su l' gazéte, dj'èsteus cor one miète pus 
disbautchiye. 


Claudette SONNEVILLE-CANIVET, R.N. 


Lès vrais póves 
(Philippeville) 


Qu'ést-ce qué ca vout dire : ièsse póve ? I m' cheune qué min.me si lès 
soris sont-st-à l' dresse, lès potches trawèyes èyèt l' boüse vüde, ça 
n'ést nin pou coula qu'on-èst pôve. 

Lès vrais póves, c'èst lès cias qu'is n'ont rin dins l' tiésse èt rin dins |" 
coeür. Pace què, si minâbe qu'on fuche, on-a toudi ne saqwe à pli 
doner : éne miyète dé s' timps pou l' cia qu'ést mérseü, ène pougniye dè 
mwin, in sourire, in mot djinti... On-a télemint dandji d'ièsse acouradji 
quand on-atèrprind ène sagwè, èy in complimint, c'èst toudi bon 
à-z-atinde. Gn-a tant dés saqwés qui n' cousseneut rin et fèyeneut 
bran.mint pus plaiji pou l' cia qui lé r'ceut qu'in clicotia ou l'óte qu'on a 
payi bin tchér. Quand on faît paurt d'in p'tit boukèt d' li-min.me, c'è-st-à 
n'nincrwáre come on s'aritchit. 

Avéz d'djà r'marquè qu'en sayant dé doner du courádje aus-ôtes on s'è 
doneut à li-min.me ? Djè m'ènn'ai rindu compte, bin maugrè mi, timps 
dé l' guére. Nos-èstuns rachonés dins 'ne cauve, ca boucheut fèl pa 
tous costes, on n'è mwin.neut nin laudje nulu. Adlé mi, gn-aveut 'ne djint 
qu'aveut ausse, télemint ausse què djè m'è fieu mau. Maugrè qu' djè 
triyaneu ostant qu' léye, dj'ai sayi dè l' rapauji ét c'è-st-en tout waitant 
d'li rinde courádje qué dj'ai r'trouvè ‘ne miyète d'alant èt qu' djè m'ai 
sintu paujère : on-aureut dit qué m'peû asteut èvoye. 


Du cia qu'è rapiace, on dit co bin : « I done in pwè pou rawè 'ne féve » 
Mins quand on done in p'tit boukèt dè s' coeür on-èst r'coupinse 
pa-d'là : èl plaíji d' fé plaíji... ça vo pâye à doube. 


Josée SPINOSA-MATHOT, R.N. 

Come li chèvreü, 
à l'cwane dè bwès 


(Strud-Haltinne) 


Qui faît-èle bin, à l'eûre qu'il èst 

D'zos lès seûcias, à l'cwane dè bwès ? 
Ni djouwe-t-èle nin co à l' clignète 
Avou l'chèvreû, vêlà è cwète ? 

Avou l' soçon qui r'vint d' Sul Bwès 
Come li chévreü, à l'cwane dè bwès. 


Ô! Viye sicole à nosse convenance ! 

Ô ! Vis soçons, ôrdoz l' sovenance ! 

Dji dôreus m' place è paradis 

Po plu riv'ni è scole vêci, 

Dizos l' finièsse qui waîte su l' vôye, 

Come au bon timps dès p'titès djôyes 

Quand nos-alins è scole dé l' bwès, 

Quand nos courins come dès djon.nes tchèts ! 


Fernand TIMSONET, R.N. 


C'èstlà... 
(Nivelles) 


Èl bouneür passe... asto d' nous-autes... tout doûcètemint... 
I ride inte lès buchons, su 'l pîchinte du djârdin... 


Ey'is'aréte, ès' main su l'uch... 


I wéte longuemint | chame dés grimesons 
Qui triboule su Tapas yèt | pègnon. 

Inos moustère in banc qui doûrt èt qui s' camuche 
Conte el ronfeuye, pa-dri '| djasmin, 
Yèt | blanc frum'jon d' pidjons qui danse dins 'l clér matin. 


Itoûne èl clitche ét nos fét vîre, dins l'ombe qui tchante, 
El tchéminéye, ès' feu d' foya, 
Dès lives qui péyont pa monchas 
Yèt 'ne couche qui züne conte el batante... 


< Quand l'éspwer s'ra flani, désmoürkiné, rayi, 
Di-st-i '| bouneür, vos vérez ci vos rapéji. > 


Marie-Louise LEDRUT-CHOISEZ, R.N. 


(Waulsort) 


Dj'a péyitot djambot (*) 
aprés one di Vos baujes 

èt là qu' dji m'ritoüne co 
divant di r'claper l'auje 
Totes mès zines més catoüs 
lès rotes qui dj'a léyi 


dins lès ièbes ou lès broüs 
c'èst Vosse nom qu' dj'a croyi 


Mins lés cayaus dés vóyes 
qui dj'a sû po-z-avinde 

à Vos au d'bout d' mès róyes 
djè lès r' vóreüve co sinte 


Laurent HENDSCHEL, R.N. 
(*) petit garcon 

Du latin classique 
au wallon liégeois 


Trois adaptations d'Albert MAQUET 


Horace, Po Chloé (Odes, I, 23) 


A v'houwer d' mi come vos l' fez, 
bâcèle, vos-èstez-st-à r'mète 

al djèrmote pièrdowe so l' hé 

qui s' cwirt après s' mame tote mwète. 


Loukiz-l' prinde sogne po on rin, 

— al vüde, — po ‘ne brîhe, po on bodje. 
Et cwand rarive li prétins, 

qui l' prumîre pitite foye bodje, 


qu'èlle ôt lès cwate-pèces fritch'ter 
d'vins lès ronhes al pus-abèye, 

si coûr si met à tronler 

èt sès gngnos, c'est fin parèy. 


Mins mi, dji n' so nin li r'nå, 
ni l' leû, dji n' so nin 'ne mâle bièsse. 


Ci n'èst nin po v' fé dè mâ 
qui dj' toüne átoü d' vos sins cèsse. 


Cwitez vosse mame, vinez don ! 
L'èst tins dé voler d' vos plomes : 


vos-èstez tot djusse à pont 
po rimpli d' boneür in-ome. 


(1974) 

Martial, So Zoïle (Epigrammes, V, 79) 


T'es fir dé bé djama K' ti streumes 

èt t'as l' front di m' voleür lawer, 

là ki m' djágóe-st-alouwé : 

ir'lât, c'èst vrêye, mins c'èst da meune. 


(1974) 


Martial, Po Marinus (Epigrammes, X, 83) 


Ti rassètches come ti pous lès deûs”treûs mwètès seüyes 
quin't'ontnincocwité al copète di t' bouchon 

et, r'prindant l' rèsse so lès costés, si pô qui ç' seüye, 

ti r'plakes so t' pane di veüle come ine éle di colon. 


Mins l' vint, — t'as bèle à fé, — rimèt” vite tot è s' pléce, 
hâgnant t' láhante makète â mitan d' deüs lotchèts, 
qu'on dîreût l'pèlé mont inte di sès hés di gngnès 

ou li gngno dèl mariêye cinglé d'vins sès flokèts. 


Váreüt mi dé k' fèsser qui t' bèle djônèsse èst houte 

èt parete todi ]l' minme à n'ésse mây qui l' ci qu' t'és. 

Va-s' tot dreût mon I' bárbi, qu'i t' disploum'têye tot-oute : 
c'est qu'arape afreüs, sés-s”, on pèlake qu'a dés dj'vès ! 


(1975) 


delnų 


meubles 


cogne coqnelee | 


N°1 de ameublement 


Tous vos Tous vos imprimés 
iel. 
rss ier 


PHOTOCOPIES Rue de Gembloux, 483 
ARTICLES 5002  SAINT-SERVAIS P 
DE BUREAUX Tél. 081 / 73.30.78 


Avec la collaboration de la 


Loterie Nationale O 


CGERE 
carapporte! 


CAISSE GENERALE D'EPARGNE ET DE RETRAITE 


AGENCES A VOTRE SERVICE : 


NAMUR-CENTRE : 2, rue de l'Ange Tél. : 081 / 22.16.92 
JAMBES : 135, avenue Materne 30.49.75 
SAINT-SERVAIS : 67, chaussée de Waterloo 73.53.53 
NAMUR-GARE : 5-7, rue des Croisiers 22.00.40 
SALZINNES : 74, rue Patenier 73.85.85 
PROFONDEVILLE : 8, chaussée de Dinant 41.31.38 
JAMBES-AMEE : 389, rue de Dave 30.49.40 
FLOREFFE : 16, place Communale 44.08.73 
BOUGE : 305, chaussée de Louvain 21.26.34 
EGHEZEE 14, rue de la Gare B1.19.71 
SPY : 10, rue Haute 071 / 78.83.94 
BELGRADE : 15, rue Deneumoustier 081 / 73.05.30 
FLAWINNE : 18, rue Vandy 23.00.51 
NAMUR-NORD : 53, bd du Nord 22.41.55 
MALONNE 65, Fond de Malonne 44.15.01 
VEDRIN : 8, place Longuenesse 21.58.51 


SOCONS WALONS 


Nos v' ricomandons lés maujones d'AMON NOS-ÓTES: 


— Autocars: A. Burnonville, rue E. Cuvelier 3, 5000 Namur 
— Brasserie Balon (depuis 1812): avenue de La Plante 5000 Namur 
— Couture: Georgette, avenue J. Materne 62 5100 Jambes 


— Electricité T.V.: André J., rue d'Acosse 2, 4280 Avins - Hesbaye 
— Funérailles: Matagne (depuis 1828), rue J. Billiart 34, 5000 Namur 
— Restaurant «Léon»: route de Liége 1, 5133 Maizeret 


(Publicité proposée à toutes les firmes wallonnes) 
(s'adresser au Secrétariat) 


Editeur responsable: H. JACQUES, rue J. Hamoir 15, 5000 Namur 


m 
CAHIERS 
WALLONS 


FONDATEUR: M. EUGÈNE GILLAIN 


REVUE MENSUELLE DIALECTALE 
SOUS LA DIRECTION > 
D'UN COMITÉ DE RÈLÍS NAMURWÈS 


Publication réalisée avec l'aide de la Communauté Française 


54* ANNÉE - NUMÉRO 12 - DECEMBRE 1991 


BUREAU DE DÉPÔT: 5000 NAMUR-1 


LÈS RÉLIS NAMURWÈS 


ASSOCIATION SANS BUT LUCRATIF 


Cercle royal littéraire dialectal fondé à Namur en 1909 


SECRÉTARIAT : Rue Godart 31 — 5002 NAMUR - Tél. 081/73.34.28 


TRÉSORERIE: C.C.P. 000-0795697-06 — Tél. 081/73.25.41 
«Lès Rèlis Namurwès a.s.b.l. - Les Cahiers Wallons» 
Rue Montagne d'Hastedon 102 — 5002 NAMUR 


Cotisation annuelle: d'Honneur: 700 Frs; Protecteur: 600 Frs 
Ordinaire: 400 Frs; Etranger: 500 Frs (min.) 


SOMMAIRE 


Jean TOMBAL : Pèneüs djoûs 

Laurent HENDSCHEL : Poème sans titre 

Philippe MAUDOUX : Pus taurd 

Désiré PREUD'HOMME : Tourène à Nameur 

Josée SPINOSA-MATHOT : Renguène 

Fernand TIMSONET : Li p'tit Nand 

Gérard BAUDREZ : Dèsqu'au d'bout... 

Joseph BOUCHER : L'ëviêr è bwès 

Josée SPINOSA-MATHOT : Dè qué sóte ? 

Lisa CHASTELET : À sáti p'tit djoû 

Claudette SONNEVILLE-CANIVET : Li progrès... s'apinse zèls ! 

Marie-Louise LEDRUT-CHOISEZ : Nivèle 

Henry MATTERNE : Lès mémwêres d'on pwarteü d' dèpêches (8) : 
Totes sótes di djins po fé on monde... 

Table des matières - Année 1991 


Si les «Cahiers Wallons» te plaisent, cher lecteur, 
fais de ton meilleur ami un abonné. 


LES CAHIERS WALLONS 


Pèneüs djoüs 
(Namur) 


À ! Quéne assonre lès djoûs d'iviêr : 
Lès tchamps mièrnus èt lès wârbêres, 
Lès-aubes pièrdus dins lès-êwéyes, 
Dès mwatès fouyes au pid d' l'uréye. 


D'zos lès nûléyes, pupont d' solia ; 
Dins lés chavéyes, dés richotias. 

Al cwane d'one vóye, on ví Bon Die, 
Lès brès clawés dissu one crwès. 


Lés stwales ont rálé à dadaye, 
Li ciél si régrigne : dèl nivaye. 
Inné tchaît à tarlarigot, 

I fait fin blanc pa-t't-avau tot. 


Addé one aye di blankes sipènes, 

Pus rin ni sgote do maudi tiene. 

Lès saus covenut l' ri d' leüs ram'chis”, 
L'éweni zune pus dins lès wachis”. 


Li nét dischind su lés campagnes. 

Li vint sofèle, nwáre bfje su l' dagn ; 
Di timps-in-timps, on cóp d' ton'wáre, 
Au vi clotchi, on sone à mwárt. 


Payis pièrdu lon èri d' tot, 

Dins on amia cu d'zeüs cu d'zos 
One viye maujone à twet di strin, 
Dêrène mastoke di p'titès djins. 


Li diâle a v'nu mète li cougnèt, 

A tot stauré, soflé l' quinquèt. 
L'uch è-st-à craye, volets r'ssèrés 
One póve vîye âme vint d'éraler. 


Jean TOMBAL, R.N. 

(Waulsort) 


Li meur qui l' rampioule rondje 
osse à l'ombe d'on pèwion 


In'dimère di nos sondjes 
qui dol chime sul sauvlon 


Gn'a pus qu' dès cènes o pus” 
porapauji nosse seu 


— Irans-n' sipiyi l' djusse 
à pwin.ne sórtiye do feu ? 


Laurent HENDSCHEL, R.N. 
Ridaches, 1988 


Pus taurd 


(Mettet) 


Di-d-ci saqwants-anéyes, si v' n'astoz nin maflè (*), 
vos froz in p'tit distoü jusqu'à l' viye cimintiére. 

Vos pudrozà mwin gauche, tot d' chüte aprés l' báriére. 
On m'aura stitchi là, à iute ét bin au r'cwe. 


Si dj' vos-af fait dèl pwin.ne, vos sayeroz dè l' rouvyi. 
Vos taurdj'roz ène miyète en-z-arivant su m' fosse, 
pace qui dj'auraí dandji d'éne bone pátér : li vosse, 
pou cobrótchi més frawes ét m' douvru l' paradis. 


Philippe MAUDOUX, R.N. 


(*) à bout de souffle 

La Meuse est un 
joyau 
et 
Namur en est la perle. 
(Albert ler 
Roi des Belges.) 


Tourène à Nameur 


Iésse < Réli Namurwès », au pid dè l' Citadèle ; 
Fer d'l'oneür à Nameur, èt n' nin-z-è ièsse nauji ; 
Enn' alers' pormwinrner èt s' rafyi d' vóy on pièle ; 
Rapasser dins sès reuwes po-z-awè do plaiji. 


Taurdji su l' sou dés-uch, asto dés pires di taye, 

Quand èles tchantenut tot bas, ç' qu'éles-ont vèyu passer ; 

Aviser lès tch'minéyes et l' crésse dès twèts di scayes, 

Quand l' fuméye dés sov'nances sat l' vint que l'faît 
[danser. 


Ribate li Párc dé l' Plante ; s'aspouyîd'lé l'èclûse, 
Sès coütirons su l' baye, si minton dins sès mwins ; 
Waiti lès fiérs moüsis r'monter ou d'chinde sins rüse, 
Èt lès batelis viérner leû lodjis”, leû gangne-pwin. 


Fer toubac' au pont d' Djambe, po r'pwèser sès bodènes ; 
Dimérer tot sbaré divant l' trayin dés djins ; 

Siranaíri one miète avou l' vint dès-Ârdènes 

Qui crèteléye jusqu'aus bôrds li long ruban d'ardjint. 


Rovyîqu'on-z-èst su l'têre, li timps qu' Sambe rabrèsse 
[Moüse ; 
Si crwêre au paradis, quand èles si mariyenut ; 
Sondji qu' led vicairiye sere tofér one coüsse, 
Po fornouri l' grande basse, dés plouves qu'èles 
[tchériyenut. 


Po-z-achèver l' touréne, quand on-z-a vèyu l' piele, 
Tchanter « Li bia bouquét > po réweyil' Grognon ; 
Si r'mète au pid d'on-aube, à l'ombe dizos sès stièles, 
Choûter « Quarante Molons » èt leüs flûtes à l'agnon. 


Désiré PREUD'HOMME, R.N, 

Renguène 


(Philippeville) 


Au pus qu'on-aviyi, au pus qu'on dèvreut conèche dès saqwès... 
cheune-t-i. Put-ête ! El monde èst si grand èt gn-a télemint d' voyes, 
télemint d' pisintes qui mwin.neneut on n' sait ayu ! Maugrè qu'au 
trèviès dès sièkes nos tayons ont sèmè dès p'tits cayaus pou nos-aidi à 
vèy pus clair, fait malaujîye s'i r'trouver ; pou pli aler d' l'avant faut 
bran.mint cachi. 

Pace qu'on-a apris à router su s' tiésse, pace qu'on-a aleumè dès 
nouvès stwales, socenè avou l' leune èt trouvè l' débout du monde, on 
pinse qu'on sét tout. 

Pourtant, l' triyanèle à quate foüyes... on cache toudi après. 


Ausès plomes on coneut l' mouchon, ausès sinteürs on coneut l' fleür, à 
l'air on coneut l' tchanson èy à l' foüye on coneut l'ârbe. 

Èl bon vin, an adórmant nos pwènes nos faít souv'ni du rèsin ét du payi 
ayu c' qu'il a meüri ; au richot on coneut l's-arguèdènes què l' vint 
musène au trèviès du bos ; au murwè on coneut s' visádje, on coneut 
l'ome à s' lingádje. 

Minsl'triyanèle à quate foüyes, on cache toudi après. 


On coneut l' mwés d' márs aus guèrzias et l' mwes d' mai ausès 
passeróses ; au timps qui passe on coneut s'n-âdje èy au nuwádje el 
timps qu'i fra. El pècheû coneut l' péchon, èl grande basse d'eüwe 
coneut l' batia. 

Mins on cache co après l' triyanèle à quate foûyes. 


Au coq on coneut l'clotchf, au moulin on coneut l'farène, ausès 
pwènes èl vicádje dès djins èt l'amoür au coeür qui soumadje. 

On coneut l' cémintiére ausès crwès ; à l' bérce èl róse qui va dèsclore, 
lès fréjes à coude à l' Saint Djan. A s' tchapia on coneut l'ome à liards, 
às' bésace on coneut l' bribeü, ausès spènes on coneut l' rêsi. 

Mins on cache co aprés l'triyanèle à quate foûyes. 


Au mur on coneut l'maçon, aus barias on coneut l'prijon èy à l'órlodje 
l'eüre qu'è va ; on coneut tout ét co pa d' là, mins... on n' coneut nin 
l's-ôtes èyè co mwins' nous-min.me pace qué l' tchémin qui nos-i 
mwin.ne a télemint d' voyelétes qu'i faureut bin, dins s' coeür, aleumer 
instwali pou n' nin s'i piede. 


Josée SPINOSA-MATHOT, R.N. 

Li p'tit Nand 
(Strud-Haltinne) 


Dji trèveû nosse cinselote qui soktéye su l' djârdin 

Ët l'pisinte tote floriye di passerôses au bon timps. 

C'èst l'culot do m' matante, c'èst l' chou done fayéye 
[cinse, 

C'èst nosse pitit blanc tchin, m'camarâde di crèchince ! 

Â ! L'èfance, m'èfance ! 


M'èfance, c'èst l' canari qui tchanteüve su l' bufèt 

Quand lès fives di m' pârin fyin.n' souwèr l' fènaumwès ! 
C'èst l' jéléye aus frambaujes po dauborer més lèpes, 
C'èst li stuvéye au laurd èt deüs-ous è m'assiète ! 

Â ! L'èfance, m'èfance ! 


C'èst quéquefiye cor ossi on pórtrait su l' djivau 

Èt qui d'vise à l'éfant po m' rap'lér mi p'tit tch'fau 

Aviè l' baur, d'dé l' poli, inte lès pouyes qui tchampyin.n* 
Ou dins l' grégne da márine qui cajole més furdin.nes. 
L'éfance, m'éfance ! 


Volàqu' dji r'veü nosse coû nèyîye pa l'anségni 
Etl' nozéye cwane di cinse à l'ombe dizos l' gay 
Si plaijant po nos-ôtes come po totes lès vwèsines 
A l'canléte è l'ésté su l' ban d' bwés da márine. 

À ! L'éfance, m'éfance ! 


Matante, 

Dji n'rinôyerè jamaís nosse boune viye cinse d'adon. 

Dji n' pou nin vos rovyi, mi, vosse pitit roufion, 

Vosse bouneár, vosse pouyon, à l' vièspréye done póve 
[viye. 

Dj'atot rit'nu, matante, dès sovenances rafreédiyes. 


Fernand TIMSONET, R.N. 


Lés cis d'adon émon nos-ótes 

Dèsqu'au d'bout... 


(Oignies) 


D'ai passé tant dès-eûres 

À rêver dins t' courti 

Què dé crèyeus qu' lès fleûrs 
Nè crèchént què pour mi. 


Dai cwèdu pa brèssiyes 
Tant d' pèmes dèdins t' pachi 
Què tu m' dèneus l'inviye 

Dè planter cint peumîs. 


D'ai catchi dèdins m' coeür 
Lés souvenis d' nos vingt-ans. 
Is m'ant d'né tant d' bouneür 
Que dé nos r'we adan. 


D'af aurdé dé t' visádje 
Què d'ai counu èfant 
Èn-albom' plin d'imâdjes 
Djanîyes aveu lès-ans. 
Eles rèpassèt, si bèles, 

Su l' twèle dè nos viès djoûs 


Què d' brülereus mile tchandèles 
Pou lès r'véy dèsqu'au d'bout... 


Gérard BAUDREZ, R.N. 


L'éviér é bwés 
(Gérompont) 

Lë nwére bije èst passéye 
E trëvièssant nosse bwès : 


Lès fleürs sont-st-èdjaléyes, 
Lès mouchons sont sins vwès. 


L'oulote së racrapote 

Dins l' tchabote d'on fauwi, 
Lë madrindje toürnëquote 
Dins lès coches don nwéji. 
Au pid dès-aubes, lès fouyes 
Poürëchenèt, s'ètassenèt 

Èt l' mauvé prind l' déspouye 
Dès viêrs quë s'i catchenèt. 


Portant, n'a rén quë dâme 
Dins nosse bwès dësbiyi ; 

Ë sét bén qu'one boune âme 
Vaiïrè po l' rabiyi. 


Joseph BOUCHER, R.N. 


Dè qué sôte ? 


(Philippeville) 


Twè, c'èst twè èt nulu d'ôte ! 

Èst-ce què nos n' s'runs nin dèl min.me sôte ? 
Nos 'stons du min.me payis, 

Nos 'stons du min.me vilâdje. 

El mouchon tchante pour mi 

Come pour twè, dins s' fouyâdje. 

C'èst l' min.me solia, 

C'èst l' min.me lingâdje. 

Tout d'vreut nos rachoner. 


Twé ét mi, nos n'astons qu' nous-ótes 
Maugrè no bwèsse à machurer. 


Est-ce qué... 

Nos n'satch'runs nin àl' minme códe ? 
Est-ce què... 

Pour twè, pour mi, 

I faureut fé... deüs sôtes dé paradis ? 


Josée SPINOSA-MATHOT, R.N. 

À sûti p'tit djoû 
(Marcourt) 


Li p'tit djoû èst si tinre 
qui l'bleû ciél a pondou 
èt l' fé toumer foû rôse 
so l' crèsse ! 
Si tinre, si pahüle 
qu'i n'a nin co djázé 
avou l'oûhé. 
Ô, come li vôye caracolèye volti 
du pus parfond do coûr 
djusqu'à l' bétchéte dès lèpes ! 
Li p'tit djoû èst si fwârt 
èt portant si fradjile, 
qui candozèye lès veüles 
et r'tchâfer è l'bèdrèye 
lès vîs-ochès tot freüds. 


Ô, come li vôye è-st-av'nante 

dès clignetantès pâpîres 

dj'qu'à valureûs bondjoû do sâ, 
avant-gâr di m'courti ! 


Li p'tit djoû èst sondjeü 

ir qu'i rieût d' totes sès pieles d'éwe. 
Si balzineüt avou qui l' mochon d'háye 
a tchîp'tèyé foû ton. 

… Èt l'mazindje do bèyôle 

s'a trompé d'sèrinète. 


Ô, come li vôye èst djondante 
do front foû sève 
djusqu'âzès plorants-ouy ! 


P'tit djoû tot plin d'imadjes e s' tièsse, 
Tot plin d' « vèy volti » è s' coür, 
Èsprindez vosse lamponète 
èt l' fé blaw'ter qu'arèdje 

tot costé... 
Adonpwis, stampez-m' so l'soû 

èt d'djans-è abèye ! 
Li vèye ni vout nin qu'on pitèye. 

Ô, come lès-eüres sont valiantes 
do vèrt südèdje dès pâtes 
j'qu'à l'awous”dol dorèye tchèrèye ! 
P'tit djoû d'ènêt 
nozê fiseü d' rimés, 
léyez bal'ter dizos m' front 
Adon tchanter sins lès trayi 
vos sâdjès-idèyes 


so lès « qui so-dje ? », lès « wice va-dje ? » 
lès « poqwè ? » ét leü scorîhe 
tot tchókant lès vikants 
vé lès dwérmás sins rèvèy. 
Ô, qui v's-èstoz süti, 
binamé p'tit djoû, kipère 
dol dièrin.ne sitreüte vóye... 
Èt, toudi máy sins-ádje, 
vef di paroles tot m'ac'sègnant 
li sins parèy bété 
dol blanke pádje ! 


Lisa CHASTELET, R.N. 


Li progrès... s'apinse zèls ! 


(Namur) 


Asteüre, ca va tot sedi, mès scrivadjes ! Dji so binauje ! Dji tape su 
one novèle machine. Dji pou scrire tot ç' qui dj' vou, sins pus d'afaires 
qui ca ! One miéte di courant, dji boute avou sacwants botons... èt c'è- 
st-èvoye ! 

Pupont d' papi, pupont d' créyon, ça s' fait come porin ! Ayi, mais... 
atincion, là ! Ça s' disfait come po rin ossi, si t' n'as nin l' tièsse à ç' qui t 
fais ! 

À paurt ça, dji pou scríre tote li djoürnéye èt co tote li nét, li machine sat 
tofér èt sins brüt. Elle èst régléye come one órlodje. 

Eüreüsemint, èle deut co sûre mès-idéyes. C'è-st-aujîy... ét surtout po 
coridji. Non, rin à-z-ir'dire, ti fais ç' qui t' vous. Ti scrís, ti dismantches, 

tirataques, ti riscrîs cor on côp, ti rac'minces... sins jamais rovyi lès 
sacwants botons pâr-ci, pár-là ét op !... c'est fait ! Come dji té l' di. On 
vrai plaîji ! 

Tins ! Qu'ést-c' qu'i gn-a ? Là qu'èle si djoke, tot d'on côp ! Tos lès 
botons sont-st-arokés. Pus moyin di scríre ni fuche qu'one lète ! Et mi 
qu' n'a nin co tot fait ! 


Rademint m' vi créyon, po n' nin piede més dêrènès-idéyes ! Mais... 
dj'i sondje : on bia créyon dilé s' machine, ni sèreut-ç' nin ca, l' 
progres ? 


Claudette SONNEVILLE-CANIVET, R.N. 


Nivèle 


Djé vos conès, 'm Nivèle, 

Dèspüs d'djà si lontin, 

T't-a si bi qu'ène cwèjète qu'in gamin mûjèneroût 
Su '1 clére voye dè sès djoûs. 


D' vos conès 

Quand c'èst l'arière-séson 

Yèt qu' soûrtant du brouyárd 
Tous vos bleüs twèts 'rlûjont 
Come in moncha d' gayètes 
Qu'èl pieufe âroût 'rnètyi. 
Quand 'l poupli brét sès feuyes, 
Quand djumichont lès vints,... 
D' vos vwès volti, 'm Nivèle. 


D' vos cones 

Dins 'l djèléye dé décembe 

Quand lès vèrtès campagnes 

En' sont pus qu' dès blancs draps 
Grimyîs d'nwêrès-alines 

Qui sont voyes èt pichintes, 

Quand | Dodin.ne n'èst qu' warglas 
Boürdéyes pa 'l fine dentèle 
Dès-ârbes èt dès buchons... 

D' vos vwès volti, 'm Nivèle. 

D' vos conès 

Quand lès fromints sont meürs 
T't-alintoûr dès-amias 
Dèspârdus dins lès tchamps, 
Quand 1 solèy tape d'assène 
Su lès rüwes qui vont d' crèsse 
Come in-ome qu'a trop bu 

Yèt quand Djan-Djan 'rglatit 
Come in bia pifot d'oür... 

D' vos vwès volti, 'm Nivèle. 


D'vos conès 

Quand l'éstwéli s' pique d'oûr 
Et dèsglète su lès twèts 
Come in clér ri d'ârdjint, 
Quand-èl bèle èst fin ronde 
Come in tout grand djaune d'yeu ; 
El cáré dès-incwètes 

N'èst qu'in p'tit mouchwé vêrt 
Quand 1 nûté met dès-ombes 
Dèssu lès dales dè piêre... 

D' vos vwès voltí, 'm Nivèle. 


D' vos conès 

Yèt vos stéz tout pour mi, 
Vos-astez 'ne clére èstwèle 
Au coeûr dè no payis, 

Vos stez 'ne pèle dè roüséye 
Dins | foncha d'in pachi, 
Vos-astez l'aluwète 

Qui fertiye dèssu 's nid 
Vos-astez no solèy... 

D' vos vwès voltí, 'm Nivèle. 


Èyèt quand mès-anéyes 
Meürfyes pa tant d'èstés 
Rideront tout payülemint 

Vies l'uviér dé més djoûs, 

Djé prindrai dins mès mains 
Nivéle ét més souvenances... 
Yèt ieune à ieune, sins brût, 
Doücemint d' lès désploukerai. 


Marie-Louise LEDRUT-CHOISEZ, R.N. 

Lès mémwêres d'on pwarteü d' dèpêches (8) 


Totes sôtes di djins po fé on monde... 


(Sart-Bernard) 


Do timps dè l' guêre, dj'èsteus sovint su tchamps su vôyes po pwarter 
dès-avis, dès p'tits colis èt dès dèpêches. 


Dj'a réscontré totes sôtes di djins : dès gros èt dès minábes, dès- 
amichtauves èt dès grigneüs, dès midones èt dès crantchus, dès 
vayants èt dès rind-pwin.ne, dès francs-tigneüs èt dès couyons. 


Dji v'racontereus dji n' sé combin d' pasquéyes èt d'misérerîyes. Dj'a 
r'waiti viker lès djins di-d-tot près èt-z-aprinde brâmint autoû d' mi. 


Dji vèyeus surtout voltí lès p'tits grèteûs, lès vís èt lès pôves, lès cias 
qui rènin.n "po ramèchener saquants francs èt s' cotaper mwârt po 
rabachi one miète on résli pindu trop wôt. C'è-st-addé zèls qui dji m' 
plaîjeus l' mia. Dji n'aveus quét'fiye pont d' dringuèle, dji vou dire dès 
caurs, mins todi on sorire, on vére di mwaije gote, deûs-ous, on bokèt d' 
vóte ou d' matoufèt. Ci n'èsteut nin grand tchôse, mins is paurtajin.n” led 
coeür avou mi. C'èst po ca qu' gn-a sovint saquants bonès sovenances 
qui r'montenut insi dins m' mémwére come li crin.me dizeûs l' lacia. 


On côp par samwin.ne, dji pwarteus on colis èmon Jamin, one miète pus 
lon qui l' pont d' pire. Po-z-ialer, dji passeus pa-d'vant l' maujone do ví 
Jules,àmwin gauche è d'tchindant l' roüwe dés-Eritances. Il aveut on 
boc, one sacre laide bièsse avou dés cwanes come dés pwagnárds. 
In'ésteut nin atèlé. Quand i li purdeut one zine, i s' méteut à toürner 
come one toûrpène pwis bèrôler jusqu'à l' cloture. Adonis' rastampeut 
d'on lan èt skéwyis' baube su on buk di pron.ni. 

Lès djins d'avaurci i minin.n led gade à l' saison. Come li boc èsteut 
p'tit, li Jules aveut fait one tranchéye po mète li «clientèle » à wóteü. 
C'èsteut one pèce po l' service. 


Li póve bièsse èsteut ossi mwinre qu'on sorèt. Il èst vrai qui l' pachis, 
ossi grand qu'on mokwèt d' potche, aveut stí brosté et r'brosté 
jusqu'aus racènes. 


On djoá, dj'aveus douviè l' baurire po-z-awè pus coûrt. Li boc aveut 
pèté au diâle, ét bérwéte po l' rac'sire. Quand dj'a r'passé, il èsteut dins 
l'djârdin dau Boy” èt lí mougnf sès djotes. 

Dj'acriyion bon côp, li boc a r'lévé s' tiésse. 

M'a-t-ir'mètu, dji n' sé nin, tantia qu'il aavoré èt potchí autoü d' mi 
come on tchin qu'èst binauje do veûy si maîsse. 


Li Jules, qu'aveut r'waiti l'afaire pa s' finièsse, aveut acouru ossi. 
— Ti n' pous mau, sés“, Emile ! Tè l' pous min.me carèssi ! 


Quand dj'a rintré è l' maujone, nosse man m'a d'mandé èwous” qui 
dj'aveus sti moussi. Gn-a més âdes qui sintin.n* on drole di gout. Dji n'a 
rin réspondu, ca valeut mia ! 


* 


À l' posse au Tri, l' percépteür d'adon s' lomeut Napoléyon. Tos lès 
djoûs, à l' gáre, on méteut li r'céte dins on satch. L'agrèyé rimplicheut 
on buletin d' vérsemint ét, deüs cóps par samwin.ne, i m'évoyeut à 

l' posse. Quand gn-aveut one bone pougníye, dji passeus pa mon l' 
Léyon, l'tchèrdjeü, po li dire qui ça valeut lès pwin.nes. Les chefs di 
l'ârméye blanche éstin.n* prévenus èt ça n' frapieut wêre. Is-arouflin.n* 
one miète divant l' viéspréye et widi l' posse jusqu'à l' déréne mastoke. 


Mi, dji fieus l' fô, dji n' saveus rin. Li côp d'après, Napolèyon tron.neut 
d'djà, rin qu'à m' veüy moussi. C'èsteut on vi bráve ome, mins il aveut 
one grande linwe. Lès djins s'ont rade douté d'one sagwè. Quand is m' 
vèyin.n passer avou m'satch, is s'atauvelin.n à deüs, trwès pa-d'vant 
l' cabarét ét ratinde qu'on l's-i diye qwè po lès caurs. Napolèyon n'a 
jamais tèlèfoné on seül côp po uker lès jendârmes. 


* 


On djoû, il aveut arivé on colis po l' curé d' Sorène. Dj'aveus loyi l' 
paquet su l' dri di m' vélo. Come més deûs roûwes estin.n* gárniyes 
avou dés bokèts d' tuyau d'arosadje, ti comprinds bin qui l' colis a sti 
cochoyu come i faut. Li maleáür, c'èst qu' c'ésteut dés-ostiyes. Quand 

l' curé a douviet l' paquet, il a r'ssèré s' boüsse ét l' riméte è s' potche. 
Lés-ostiyes éstin.n' tortotes sipiyîyes. Come i saveut bin qui dj n'aleus 
nin à mèsse, il a todi v'lu qui dj' l'aveus fait èsprès. I n' m'a jamaís pus 
dit bondjoû. Mi non pus ! 


$ 
À Corioûle, dj'aleus co sovint èmon Coton. On li aveut d'né on sauvadje 
nom, li Patachon. Il aveut on p'tit cwárps, dès grands brès èt dès pids 


come dès rames di nassale. Quand djè lí fieut r'mârquer po l' couyoner, 
i m' dijeut : 

— Cholte, gn-a dés mwaijès linwes qui tchantenut qui dj' su come 
lés-aragnes, qui dj' n'a qui l' g... èt lès pates, ci n'èst nin l' vrai. Si dj'a 
div'nu insi, c'èst pace qui dj'a brámint travayi. Mès bres ont ralongui, 
télemint qu' lès bèrwètes d'ansène éstin.n* pèsantes èt més pids, 
c'è-st-à fwace do m'awè astoké po m'ènonder èt bouter. 


Mi, djè l'a todi conu à n' rin fé, bin assit dins s' fautule pa-d'zos s' gayi 
ou oculot ét fumer s' pupe. 


* 


Li Fons” Pitchou travayeut au tch'min d' fiér. On n'a jamais seû au 
jusse ci qu'il i fieut. I d'moreut è l' maisonéete pa-d'vant l' gáre do Tri. 
Il ésteut pus sovint là qu'à st-ovradje. 


I'nn'aleutau trin d' sèt" eûres èt riv'nu au ci d' dij. Li djoürnéye èsteut 
rade bone. On djoû, nos l'avans véyu rintrer avou deûs p'titès botèyes 
atèléyes, nos choneut-i, à on bokèt d' twale. Ça n' richoneut nin mau à 
on p'tit parachute. I l'aveut trové dins one pature da Mèdârd, li 
martchand d' tchérbon. One eüre après, nos l'avans vèyu moussi foü 
avou tos sès dwègts bindelés. Il aveut douvièt one dès botèyes mins 
c'èsteut do fosfóre èt sès deüs mwins avin.n' siti rostiyes. 


Lès-Amèricains parachutin.n* cès botèyes-là po brûler lès móyes di 
golzau. Gn-a dès machinisses di trin qu' énn' avin.n* ossi po fé l' min.me 
au-d-dilong dé l' vwè quand is crwèsin.n” on trin d' martchandije 
bóguyi d' balots. Come li Pitchou èsteut pus curieüs qu'one agace, il 
aveut sti ayéssi... 


* 


Dji m' sovin todi avou plaiji dè l' tram” di Djève. C'èsteut one pitite 
tram“ qui trèvautcheut piyâne piyâne lès bwès d' Sorène. Ele 
baloûjeneut dins lès bouchons èt sîre li ri inte li Faya èt lès Fwadjes, 
divant do fé l'long cu po r'monter l'tiène di Djève à Owè. Dj'èsteus 
binauje quand djè l' vèyeus ariver au Tri. Tos lès-ovrîs èstin.n' dès 
soçons. Li machine trin.neut saquants wagons èt lès-aminer jusse astok 
dès cis do tch'min d' fiêr. Gn-aveut qu'à fé passer l' martchandije d'onk 
à l'ôte : dèl dièle, dès wâdes èt dès sclimbes au pus sovint. 


Dji catoürneus volti autoû dé l' machine. On côp, dj'aveus tant tèrbèlé 
l'tchaufeû qui m' l'a léyi miner. Djè l'a fait potchf foû dès vwès après 
saquants mètes. Il a falu trwès djoûs po l'rimète à djok. Li chèf fieut 

dès grands brès, i causeut min.me di sabotadje. Lès-ovris n'ont rin dit. 

Djè lès conicheus bin, c'èsteut l' Tôtî, l' Piou èt l' Bèlète di Faus, trwès 
rwayâls. Dj'enn' astiàon lite. Is-avin.n one pitite baraque di bwès au 
coron dè l'coû. C'èst là qu'is m'ont apris à bwâre dèl gote èt fumer do 
« Mon tabac », on machadje di foûre èt d' fètchêres da Rigole, li 
martchand d' Mauyin. 


* 


Gn-a on-agrèyé dè l' gâre d'Assèsse qu'aveut trové qu' lès lètes di 
service n'arivin.n” nin rade asséz à s' mode à l' gâre do Tri. Ça a candji 
do djoû au lendemwin. I r'mèteut l' pli à on chèf-gârde do semi-dirèk èt 
li d'mander do l' taper su l' quai è passant. Li prumi côp, l'envèlope a 
cavolé di tos lès costés èt r'tchair dins l' djârdin da Pitchou. Nosse chèf 
a tèlèfoné à Assèsse. 

— Ci n'est rin, a-t-i rèspondu nosse djan cocoye, ça va aler brámint mia, 
dj'a one óte idéye ! 


Deûs, trwès djoüs après, Zîré Fèrârd ratindeut d'vant l'uch dé l' sále 
d'atente. Li chèf-gârde a lanci l'envèlope. D'on randon, èle l'a v'nu 
pingni au plin mitan di s' front. Il a volé au r'viérs. I pièrdeut do song 
come on pourcia qu'on-z-aureut ieû singni. Li ci d'Assèsse n'aveut rin 
tüzé d' mia qui d' mète one pire di balas dins l'envèlope po qu'èle 
fuchiche pus pésante. 


Gn-a longtimps qui l' Zîré èst pensioné, mins il a todi s' bèle kérnache au 
mitan di s' front. 


x 
Dji v's-èraconterè d's-ôtes li côp qui vint ! 


Henry MATTERNE, R.N. 

TOMBAL — G. PUISSANT — F. TIMSONET — L. HENDSCHEL. 


OCTOBRE 
Jean LEGRAND : Djósef et Françwès. 


NOVEMBRE 

J. SPINOSA-MATHOT et L. SOMME : In memoriam Albert MATAGNE 
— A. MATAGNE — H. MATTERNE — G. BAUDREZ — A.-M. 
FRANÇOIS — J. TOMBAL — CI. SONNEVILLE-CANIVET — J. 
SPINOSA-MATHOT — F. TIMSONET — M.-L. LEDRUT-CHOISEZ 
— L. HENDSCHEL — A. MAQUET. 


DECEMBRE 

J. TOMBAL — L. HENDSCHEL — Ph. MAUDOUX — D. 
PREUD'HOMME — J. SPINOSA-MATHOT — F. TIMSONET — G. 
BAUDREZ — J. BOUCHER — J. SPINOSA-MATHOT — L. 
CHASTELET — CI. SONNEVILLE-CANIVET — M.-L. LEDRUT- 
CHOISEZ — H. MATTERNE. 

PHOTOCOPIES Rue de pekih 2 
ARTICLES 5002 SAINT-SERVAIS P 
DE BUREAUX Tél. 081 / 73.30.78 


Avec la collaboration de la 


Loterie Nationale € 


Bons d'épargne 
CGERE 
carapporte! 


CAISSE GENERALE D'EPARGNE ET DE RETRAITE 


AGENCES A VOTRE SERVICE : 


NAMUR-CENTRE : 2, rue de l'Ange Tél. : 081 / 22.16.92 
JAMBES : 135, avenue Materne 30.49.75 
SAINT-SERVAIS : 67, chaussée de Waterloo 73.53.53 
NAMUR-GARE : 5-7, rue des Croisiers 22.00.40 
SALZINNES : 74, rue Patenier 73.85.85 
PROFONDEVILLE : 8, chaussée de Dinant 41.31.38 
JAMBES-AMEE : 389, rue de Dave 30.49.40 
FLOREFFE : 16, place Communale 44.08.73 
BOUGE : 305, chaussée de Louvain 21.26.34 
EGHEZEE : 14, rue de la Gare 81.19.71 
SPY : 10, rue Haute 071 / 78.83.94 
BELGRADE : 15, rue Deneumoustier 081 / 73.05.30 
FLAWINNE : 18, rue Vandy 23.00.51 
NAMUR-NORD : 53, bd du Nord 22.41.55 
MALONNE : 65, Fond de Malonne 44.15.01 
VEDRIN : 8, place Longuenesse 21.58.51 


SOCONS WALONS 


Nos v' ricomandons lés maujones d'AMON NOS-ÓTES: 


— Autocars: A. Burnonville, rue E. Cuvelier 3, 5000 Namur 
— Brasserie Balon (depuis 1812): avenue de La Plante 5000 Namur 
— Couture: Georgette, avenue J. Materne 62 5100 Jambes 


— Electricité T.V.: André J., rue d'Acosse 2, 4280 Avins - Hesbaye 
— Funérailles: Matagne (depuis 1828), rue J. Billiart 34, 5000 Namur 
— Restaurant «Léon»: route de Liége 1, 5133 Maizeret 


(Publicité proposée à toutes les firmes wallonnes) 
(s'adresser au Secrétariat) 


Editeur responsable: H. JACQUES, rue J. Hamoir 15, 5000 Namur 


